Covid 19 India : കൊവിഡ് ബാധിതർ വീട്ടിൽ കഴിയേണ്ടത് ഏഴ് ദിവസം മാത്രം, പുതിയ മാർഗരേഖ പുറത്തുവിട്ട് കേന്ദ്രം | Covid patients have to stay at home for only seven days, center govt's new guideline\nCovid in India : കൊവിഡ് ബാധിതർ വീട്ടിൽ കഴിയേണ്ടത് ഏഴ് ദിവസം മാത്രം, പുതിയ മാർഗരേഖ പുറത്തുവിട്ട് കേന്ദ്രം\nപരിശോധന നടത്തി നെഗറ്റീവ് ആണെന്ന് ഉറപ്പിക്കേണ്ട കാര്യമില്ലെന്ന് പുതിയ മാർഗ്ഗരേഖയിൽ വ്യക്തമാക്കുന്നു...\nDelhi, First Published Jan 6, 2022, 9:55 AM IST\nദില്ലി: ഇനി രാജ്യത്ത് കൊവിഡ് ബാധിതർ (Covid in India) വീട്ടിൽ കഴിയേണ്ടത് ഏഴു ദിവസം മാത്രം. കാര്യമായ ബുദ്ധിമുട്ടുകൾ ഒന്നുമില്ലെങ്കിൽ എട്ടാം ദിവസം മുതൽ സാധാരണപോലെ ജോലിക്ക് അടക്കം പോകാമെന്നാണ് കേന്ദ്ര ആരോഗ്യമന്ത്രാലയം (Central Health Minisrty) നൽകുന്ന അറിയിപ്പ്. പരിശോധന നടത്തി നെഗറ്റീവ് ആണെന്ന് ഉറപ്പിക്കേണ്ട കാര്യമില്ലെന്നും പുതിയ മാർഗ്ഗരേഖയിൽ (Guidelines) വ്യക്തമാക്കുന്നു.\nഅതേസമയം രാജ്യത്ത് കൊവിഡ് കേസുകള് വര്‍ധിച്ചുവരുന്ന സാഹചര്യത്തില് ആശുപത്രിയില് പ്രവേശിപ്പിക്കുന്ന കൊവിഡ് രോഗികളുടെ എണ്ണത്തിലും വര്‍ധനവ് രേഖപ്പെടുത്തുന്നതായി ആരോഗ്യവിദഗ്ധര് ചൂണ്ടിക്കാട്ടുന്നു. എന്നാല് നിലവില് ഇതെക്കുറിച്ച് ആശങ്കപ്പെടേണ്ട സാഹചര്യമില്ലെന്നും ഇവര് പറയുന്നു.\n'2000 കിടക്കകള് കൊവിഡ് രോഗികള്‍ക്കായി മാറ്റിവച്ചയിടത്ത് ഇപ്പോള് 45 കിടക്കകള് മാത്രമേ ഒഴിവായിട്ടുള്ളൂ. പ്രതിദിനം ആശുപത്രിയില് പ്രവേശിക്കപ്പെടുന്ന രോഗികളുടെ എണ്ണം വര്‍ധിച്ചുവരുന്ന കാഴ്ചയാണ് കാണാനാകുന്നത്. എന്നാല് നിലവില് ഇത് വലിയ ആശങ്കയ്ക്കിടയാക്കുന്നില്ല. എന്തെന്നാല് ആവശ്യമായ തയ്യാറെടുപ്പുകള് ആരോഗ്യമേഖലയില് നടന്നിട്ടുണ്ട്...'- ദില്ലിയിലെ ലോക് നായിക് ജയപ്രകാശ് ആശുപത്രി ഡയറക്ടര് ഡോ. സുരേഷ് കുമാര് പറയുന്നു.\nനേരത്തേ ഡെല്‍റ്റ എന്ന വകഭേദമായിരുന്നു ഇന്ത്യയില് കൊവിഡ് രണ്ടാം തരംഗത്തിന് കാരണനായത്. ചുരുങ്ങിയ സമയത്തിനുള്ളില് കൂടുതല് പേരിലേക്ക് രോഗമെത്തിക്കുമെന്നതായിരുന്നു ഡെല്‍റ്റയുടെ പ്രത്യേകത. ഡെല്‍റ്റയെക്കാള് മൂന്ന് മടങ്ങിലധികം വേഗത്തില് രോഗവ്യാപനം നടത്തുമെന്നതാണ് കൊവിഡ് വൈറസിന്റെ ഏറ്റവും പുതിയ വകഭേദമായ ഒമിക്രോണിന്റെ സവിശേഷത.\nഒമിക്രോണ് വ്യാപകമായ പശ്ചാത്തലത്തിലാണ് രാജ്യത്ത് കൊവിഡ് മൂന്നാം തരംഗം ആരംഭിച്ചുവെന്ന വിലയിരുത്തലും വന്നത്. ഇപ്പോള് രണ്ടായിരത്തിലധികം ഒമിക്രോണ് കേസുകള് രാജ്യത്ത് സ്ഥിരീകരിച്ചുകഴിഞ്ഞു. അനൗദ്യോഗിക കണക്കുകള് ഇതിലും കൂടുതലായിരിക്കും. രാജ്യത്ത് ആദ്യമായി ഒമിക്രോണ് സ്ഥിരീകരിച്ചയാളുടെ മരണവും റിപ്പോര്‍ട്ട് ചെയ്യപ്പെട്ടു. രാജസ്ഥാന് സ്വദേശിയാണ് മരിച്ചത്.\nഇപ്പോള് ദില്ലി, മുംബൈ, കൊല്‍ക്കത്ത തുടങ്ങിയ നഗരങ്ങള് കേന്ദ്രീകരിച്ചാണ് കൊവിഡ് കേസുകള് ഉയരുന്നത്. ദില്ലിയില് മാത്രം വരും ദിവസങ്ങളില് പ്രതിദിന കൊവിഡ് കണക്ക് 10,000 എന്ന നിലയിലെങ്കിലും എത്തുമെന്നാണ് ദില്ലി ആരോഗ്യമന്ത്രി സത്യേന്ദര് ജെയിന് അറിയിച്ചത്. സ്വാഭാവികമായും സമീപഭാവിയില് രാജ്യത്ത് എല്ലായിടത്തും ആശുപത്രിയില് പ്രവേശിപ്പിക്കപ്പെടുന്ന കൊവിഡ് രോഗികളുടെ എണ്ണം വര്‍ധിക്കുക തന്നെ ചെയ്യും.\nഡെല്‍റ്റയില് നിന്ന് വ്യത്യസ്തമായി ഓക്‌സിജന് താഴുന്ന അവസ്ഥ ഒമിക്രോണ് ഉണ്ടാക്കുന്നില്ല. ഇത് വലിയ ആശ്വാസമാണ് പകരുന്നത്. രണ്ടാം തരംഗസമയത്ത് ഓക്‌സിജന് ദൗര്‍ലഭ്യമായിരുന്നു നേരിട്ടിരുന്ന പ്രധാന പ്രശ്‌നങ്ങളിലൊന്ന്. അത് ഇക്കുറി ഉണ്ടാകില്ലെന്നാണ് ആരോഗ്യ വിദഗ്ധരുടെ അനുമാനം.\nLast Updated Jan 6, 2022, 9:55 AM IST\nUP Assembly election: സ്ഥാനാര്‍ത്ഥികളിലെ സ്ത്രീപ്രാതിനിധ്യത്തിന് പിന്നാലെ യൂത്ത് മാനിഫെസ്റ്റോയുമായി കോണ്‍ഗ്രസ്\nഅഖിലേഷ് 'യാദവക്കോട്ട'യായ മെയിൻപുരിയിൽ? ഗോദയിലിറങ്ങും, ഇനി യോഗി - അഖിലേഷ് പോരാട്ടം\nഅടുത്ത 25 വര്‍ഷങ്ങള് കഠിനാധ്വാനത്തിന്റെയും ത്യാഗത്തിന്‍റെയും തപസിന്‍റെയും കാലമെന്ന് പ്രധാനമന്ത്രി\nMussoorie institute covid : മുസൂറിയിലെ ഐഎഎസ് അക്കാദമിയിലും കൊവിഡ് വ്യാപനം; 84 ട്രെയിനികള്‍ക്ക് കൊവിഡ്


Railway to Builds Station For Bollywood - Malayalam Filmibeat\n7 min ago തന്നെ സംബന്ധിച്ച് ഏറെ വെല്ലുവിളി നിറഞ്ഞതായിരുന്നു ആ മോഹൻലാൽ ചിത്രം, വെളിപ്പെടുത്തി സിബി മലയിൽ\n| Published: Saturday, August 3, 2013, 13:41 [IST]\nഒരു സിനിമ ചിത്രീകരിച്ച് തിയേറ്ററുകളില് എത്തിയ്ക്കണമെങ്കില് അണിയറക്കാര് പല കടമ്പകള് കടക്കണം. പൊതുസ്ഥലങ്ങളില് ചിത്രീകരിക്കാന് അധികൃതരുടെ അനുമതി വാങ്ങുന്നതുള്‍പ്പെടെ പലതരം നൂലാമാലകളുണ്ട് ഇക്കാര്യത്തില്. റെയില്‍വേ സ്റ്റേഷന് പോലുള്ള സ്ഥലങ്ങളില് ചിത്രീകരണം നടത്തേണ്ട ചിത്രമാണെങ്കില് ഇതിന് അനുമതി ലഭിയ്ക്കാന് പലഘട്ടമായുള്ള നടപടിക്രമങ്ങള് കഴിയണം. ഇത് സിനിമാക്കാര്‍ക്കും ഉദ്യോഗസ്ഥര്‍ക്കും ഒരുപോലെ തലവേദനയുണ്ടാക്കുന്ന കാര്യമാണ്. എന്നാല് ചിത്രീകരണത്തിന് അനുമതി നല്‍കുക വഴി റെയില്‍വേയ്ക്ക് സാമ്പത്തിക നേട്ടമുണ്ടാകുന്നുണ്ട്.\nബോളിവുഡ് ചിത്രങ്ങളില് റെയില്‍വേ സ്‌റ്റേഷന് രംഗങ്ങള് ഏറെയാണ്. പലചിത്രങ്ങളിലും ഏതെങ്കിലുമൊക്കെ രീതിയില് സ്റ്റേഷനും പരിസരവും തീവണ്ടികളും മറ്റും വന്നുപോകാറുണ്ട്. ഈ സാധ്യത തിരിച്ചറിഞ്ഞ് സിനിമാക്കാര്‍ക്കായി ചിത്രീകരണത്തിന് മാത്രമായി ഒരു സ്‌റ്റേഷന് പണിത് നല്‍കാന് പോവുകയാണ് റെയില്‍വേ വകുപ്പ്.\nചിത്രീകരണത്തിന് അനുമതി തേടി സിനിമാക്കാര് റെയില്‍വേയെ സമീപിക്കുന്നത് വര്‍ധിച്ചുവരുന്ന സാഹചര്യത്തിലാണ് ഇതിന് മാത്രമായി ഒരു സ്റ്റേഷന് പണിതുനല്‍കാന് അധികൃതര് തീരുമാനിച്ചിരിക്കുന്നത്. ഷൂട്ടിങ്ങിലൂടെ കിട്ടുന്ന സാമ്പത്തിക ലാഭത്തിലും റെയില്‍വേയ്ക്ക് കണ്ണുണ്ട്. 2011ല് അറുപത് ലക്ഷത്തിലേറെ രൂപയാണ് ചിത്രീകരണത്തിലൂടെ മാത്രം റെയില്‍വേയ്ക്ക് ലഭിച്ചത്. 2012 ആയപ്പോള് ഇത് ഒരു കോടിയായി ഉയര്‍ന്നു. 2013ല് ആദ്യത്തെ മൂന്നുമാസത്തില് മാത്രം റെയില്‍വേയ്ക്ക് ഷൂട്ടിങ്ങിലൂടെ ലഭിച്ചത് 92ലക്ഷം രൂപയാണ്. ഈ നിലയ്ക്ക് റെയില്‍വേ ചിത്രീകരണത്തിനായി മാത്രം ഒരു സ്റ്റേഷന് നിര്‍മ്മിച്ചുനല്‍കാന് തീരുമാനിച്ചതില് അതിശയിക്കാനില്ല.\nമുംബൈ സബര്‍ബനില്‍പ്പെടുന്ന മാതുങ്ക, വാഡി ബുന്ദര്, കുര്‍ല എന്നിവിടങ്ങളിലാകും ഷൂട്ടിങ്ങിന് വേണ്ടിയുള്ള സ്റ്റേഷനുകള് നിര്‍മ്മിക്കുക. റെയില്‍വേ സ്റ്റേഷനുമായി ബന്ധപ്പെട്ട് ഏത് സീനും ചിത്രീകരിക്കാന് കഴിയുന്ന രീതിയില് എല്ലാ സംവിധാനങ്ങളുമായിട്ടായിരിക്കും സ്റ്റേഷനുകള് സജ്ജീകരിക്കുക. എന്തായാലും ഇത് യാഥാര്‍ത്ഥ്യമാകുന്നതോടെ സിനിമാക്കാര്‍ക്ക് റെയില്‍വേ സ്‌റ്റേഷനും തീവണ്ടിയാത്രയും ചിത്രീകരിക്കാന് അനുമതിക്കായി അധികനാള് കാത്തിരിക്കേണ്ടിവരില്ലെന്ന് കരുതാം.\nRead more about: shooting railway bollywood mumbai film location train ഷൂട്ടിങ് റെയില്‍വേ ബോളിവുഡ് മുംബൈ സിനിമ ലൊക്കേഷന് തീവണ്ടി\nNow Railway authorities have decided to build model railway station for the purpose of film shooting.\nStory first published: Saturday, August 3, 2013, 13:41 [IST]


വിദ്യ ബാലനായിരുന്നു ആമിയെങ്കില് ലൈംഗികത കടന്നുവരുമായിരുന്നു: വിദ്യ പിന്‍മാറിയത് ദൈവാനുഗ്രഹം; കമല് - Samakalika Malayalam\nവിദ്യ ബാലനായിരുന്നു ആമിയെങ്കില് ലൈംഗികത കടന്നുവരുമായിരുന്നു: വിദ്യ പിന്‍മാറിയത് ദൈവാനുഗ്രഹം; കമല്\nBy സമകാലികമലയാളം ഡെസ്‌ക് | Published: 12th January 2018 03:44 PM |\nLast Updated: 12th January 2018 03:45 PM | A+A A- |\nമാധവിക്കുട്ടിയുടെ ജീവിതം ആസ്പദമാക്കി ഒരുക്കുന്ന ആമി എന്ന ചിത്രത്തില് നിന്ന് വിദ്യ ബാലന് പിന്മാറിയത് ഏറെ വാര്‍ത്താ പ്രാധാന്യം നേടിയിരുന്നു. വിദ്യ പിന്‍മാറിയത് തനിക്ക് വലിയ നഷ്ടമായി എന്നാണ് അന്ന് കമല് പ്രതികരിച്ചിരുന്നത്. പിന്നീട് വിദ്യാ ബാലന് പകരം മഞ്ജു വാര്യര് ആണ് റോള് ഏറ്റെടുത്ത് ചെയ്തത്.\nഎന്നാലിപ്പോള് ആമിയില് വിദ്യാബാലന് വേണ്ടി കരുതിവെച്ചിരുന്ന മാധവിക്കുട്ടിയെയല്ല മഞ്ജു ചെയ്തതെന്നും വിദ്യ ചെയ്തിരുന്നെങ്കില് ചിത്രത്തില് ലൈംഗികത കടന്നുവരാന് സാധ്യതുണ്ടായിരുന്നെന്നും കമല് പറയുന്നു.\n'വിദ്യാബാലന് വേണ്ടി കണ്ടിരുന്ന മാധവിക്കുട്ടിയല്ല മഞ്ജു ചെയ്തത്. വിദ്യ ചെയ്തിരുന്നെങ്കില് അതില് കുറച്ച് ലൈംഗികതയൊക്കെ കടന്ന് വരുമായിരുന്നു. ഞാന് പോലും വേണ്ടത്ര ശ്രദ്ധിക്കാത്ത ഒരു പാര്‍ട്ട് ആയിരുന്നു അത്. പക്ഷെ മഞ്ജുവിലേക്ക് എത്തുമ്പോള് സാധാരണ തൃശൂര്‍ക്കാരിയുടെ നാട്ടുഭാഷയില് പെരുമാറുന്ന മാധവിക്കുട്ടിയെ അവതരിപ്പിക്കാനായി. മാധവിക്കുട്ടി അന്താരാഷ്ട്ര തലത്തില് പോലും ശ്രദ്ധിക്കപ്പെട്ട സാഹിത്യക്കാരിയായിരുന്നെങ്കിലും അടിസ്ഥാനപരമായി അവര് ഒരു സാധാരണ മലയാളി സ്ത്രീ ആയിരുന്നു. ആ പരിചിത കഥാകാരിയാവാന് വിദ്യാ ബാലനെക്കാള് കഴിയുന്നത് മഞ്ജുവിന് തന്നെയാണ്' അഴിമുഖത്തിന് നല്‍കിയ അഭിമുഖത്തില് കമല് പറയുന്നു.\nമെയ്ക്ക് ഓവര് ശരിയാകുമോ എന്ന് ഒരു ചെറിയ ആശയകുഴപ്പമുണ്ടായി. പക്ഷെ മഞ്ജു ശരിക്കും വിസ്മയിപ്പിച്ചു. വളരെ പെട്ടെന്ന്, രണ്ട് ദിവസത്തിനുള്ളില് മഞ്ജു, മാധവിക്കുട്ടിയായി മാറി. കഥയില് വലിയ തിരുത്തലുകളൊന്നും വേണ്ടി വന്നില്ല. ആ തീഷ്ണതയും സങ്കീര്‍ണതയുമൊക്കെ അനായാസം ചെയ്യുന്ന മഞ്ജു എന്നെ അത്ഭുതപ്പെടുത്തി. ഇപ്പോള് തിരിഞ്ഞ് ചിന്തിക്കുമ്പോള് വിദ്യ പിന്‍മാറിയത് ദൈവാനുഗ്രഹമായി കാണുന്നു- കമല് പറഞ്ഞു.\nഈ സിനിമ കാലഘട്ടത്തിന്റെ അനിവാര്യതയാണ്. ഇപ്പോഴല്ലെങ്കില് പിന്നീട് ആ സിനിമ ചെയ്യാനോ ചെയ്തിട്ടോ കാര്യമില്ല. ഇനി റിലീസാകുന്ന സമയത്ത് വിവാദങ്ങള്‍ക്ക് സാധ്യതയുണ്ട്. വര്‍ഗീയ ഫാസിസ്റ്റികള്‍ക്ക് മാധവിക്കുട്ടിയുടെ അവസാന കാലഘട്ടങ്ങള്, പ്രത്യേകിച്ച് കമല സുരയ്യയിലേക്കുള്ള മാറ്റം അംഗീകരിക്കാന് പറ്റില്ല. അതാണ് ഈ വിവാദങ്ങളുടെ ഒക്കെ പ്രധാന കാരണം എന്ന് തോന്നുന്നു. പക്ഷെ മാധവിക്കുട്ടിയുടെ ജീവിതം പറയുമ്പോള് ഇതൊന്നും മാറ്റി നിര്‍ത്താനാവില്ലെന്നും കമല് പറയുന്നു.


ഇന്ന് നിങ്ങള് അറിഞ്ഞിരിക്കേണ്ട ബിസിനസ് വാര്‍ത്തകള്; ഓഗസ്റ്റ് 28, 2020 | Dhanam\nHome News & Views ഇന്ന് നിങ്ങള് അറിഞ്ഞിരിക്കേണ്ട ബിസിനസ് വാര്‍ത്തകള്; ഓഗസ്റ്റ് 28, 2020\nകേരളത്തില് ഇന്ന് 2543 പേര്‍ക്ക് കൂടി കോവിഡ്. കമ്മീഷന് വെളിപ്പെടുത്തണമെന്ന് പിഎംഎസ് സേവനദാതാക്കളോട് സെബി. ഈ ആഴ്ചയിലെ അവസാന വ്യാപാര ദിനത്തിലും നേട്ടത്തോടെ വിപണി. വാക്‌സിന് നിര്‍മാണത്തിന് ഇന്ത്യയുമായി കൈകോര്‍ത്ത് യുഎസ്. മറ്റ് ബിസിനസ് വാര്‍ത്തകള് ചുരുക്കത്തില്\nകേരളത്തില് ഇന്ന് 2543 പേര്‍ക്ക് കൂടി കോവിഡ്. 23,111 പേരാണ് നിലവില് രോഗം സ്ഥിരീകരിച്ച് ചികിത്സയിലുള്ളത്.\nരോഗികള് : 3,387,500(ഇന്നലെവരെയുള്ള കണക്ക്: 3,310,234 )\nമരണം : 61,529 (ഇന്നലെ വരെയുള്ള കണക്ക്: 59,449 )\nരോഗികള്: 24,452,629(ഇന്നലെ വരെയുള്ള കണക്ക്: 24,176,836 )\nമരണം: 831,586 (ഇന്നലെ വരെയുള്ള കണക്ക്: 825,696)\nസ്വര്‍ണം ഒരു ഗ്രാം (22 കാരറ്റ്): 4730 രൂപ (ഇന്നലെ 4780 രൂപ )\nഒരു ഡോളര്: 73.22 രൂപ (ഇന്നലെ: 73.92 രൂപ )\nWTI Crude 42.61 -0.02%\nBrent Crude 45.35 +0.49%\nNatural Gas 2.501 -0.48%\nഈ ആഴ്ചയിലെ അവസാന വ്യാപാര ദിനത്തിലും നേട്ടത്തോടെ വിപണി. കഴിഞ്ഞ വെള്ളിയാഴ്ച മുതല് തുടരുന്ന മുന്നേറ്റം തുടര്‍ച്ചയായി ആറാം ദിവസവും വിപണി ആവര്‍ത്തിച്ചപ്പോള് ഈ വാരത്തില് സെന്‍സെക്സ് ഉയര്‍ന്നത് 2.6 ശതമാനം. നിഫ്റ്റിയുടെ നേട്ടം 2.4 ശതമാനവും. ധനകാര്യ ഓഹരികളില് നിക്ഷേപകര് താല്‍പ്പര്യം കാണിച്ചതാണ് ഇന്ന് വിപണിക്ക് ഊര്‍ജ്ജം പകര്‍ന്നത്. സെന്‍സെക്സ് 354 പോയ്ന്റ്, 0.9 ശതമാനം ഉയര്‍ന്ന് 39,467 ല് ക്ലോസ് ചെയ്തു.\nകേരളത്തില് സ്വര്‍ണ വിലയില് ഇന്ന് കനത്ത ഇടിവ്\nഒരു പവന് 400 രൂപ കുറഞ്ഞ് 37840 രൂപയ്ക്കാണ് ഇന്ന് വ്യാപാരം പുരോഗമിക്കുന്നത്. ആഗസ്റ്റ് മാസത്തിലെ സ്വര്‍ണത്തിന്റെ ഏറ്റവും കുറഞ്ഞ വിലയാണ് ഇന്നത്തേത്. ഗ്രാമിന് 4730 രൂപയാണ് ഇന്നത്തെ നിരക്ക്. കഴിഞ്ഞ ഒരാഴ്ച്ചയ്ക്കിടെ സ്വര്‍ണ വിലയില് പവന് 4000ല് അധികം രൂപയുടെ കുറവ് രേഖപ്പെടുത്തി. ഓഗസ്റ്റ് 7, 8,9തീയതികളിലാണ് സംസ്ഥാനത്ത് സ്വര്‍ണ വില ഏറ്റവും കൂടുതല് രേഖപ്പെടുത്തിയത്. ഈ ദിവസങ്ങളില് പവന് വില 42,000 രൂപയെന്ന റെക്കോര്‍ഡ് വിലയില് സ്വര്‍ണം എത്തിയിരുന്നു.\nകോവിഡ് കാലത്ത് ഏറ്റവുമധികം പണമിടപാടുകള് നടന്നത് യുപിഐ (യൂണിഫൈഡ് പേയ്മെന്റ് ഇന്റര്‍ഫേസ്) മുഖേനയായിരുന്നു. ഇഫ്‌പോഴും സ്ഥിതിഗതികള് മാറിയിട്ടില്ല. നോട്ടുപയോഗം പൂര്‍ണമായി ഉപേക്ഷിച്ച് എല്ലാ പണമിടപാടുകള്‍ക്കും യുപിഐ യെ ആശ്രയിക്കുന്നവരും നിരവധിയാണ്. 2019 ഏപ്രില് മാസത്തെ 80 കോടിയില് നിന്ന് 2020 ഓഗസ്റ്റില് യുപിഐ പ്രതിമാസ വോള്യങ്ങള്160 കോടി രൂപയിലെത്തുമെന്നും പറയപ്പെട്ടുന്നു. പേഴ്സണ്-ടു-പേഴ്സണ് ഇടപാടുകളുടെ എണ്ണം ഒരു മാസത്തില് 20 കവിയുന്നുണ്ടെങ്കില് ഇനി മുതല് ഫീസ് ഈടാക്കുമെന്നാണ് രാജ്യത്തെ വന്‍കിട സ്വകാര്യ ബാങ്കുകള് അറിയിച്ചിരിക്കുന്നത്. 2.5 രൂപ മുതല്5രൂപ വരെ വ്യത്യാസപ്പെട്ടിരിക്കുന്ന ഫീസ് ആയിരിക്കും ഇതിനായി ബാങ്കുകള് ചുമത്തുകയെന്നാണ് റിപ്പോര്‍ട്ട്.\nഓക്‌സ്‌ഫോര്‍ഡ് കൊവിഡ് വാക്‌സിന് പരീക്ഷിച്ച രണ്ട് പേരില് പാര്‍ശ്വഫലങ്ങളില്ല\nകൊവിഡ് വാക്സിന്റെ വേണ്ടി പ്രതീക്ഷയോടെ കാത്തിരിക്കുകയാണ് ലോകം. ഇന്ത്യ അടക്കം വിവിധ രാജ്യങ്ങള് കൊവിഡ് വാക്സിന് പരീക്ഷണങ്ങളിലാണ്. അതിനിടെ ഒരു നല്ല വാര്‍ത്ത കൊവിഡ് വാക്സിനുമായി ബന്ധപ്പെട്ട് എത്തിയിട്ടുണ്ട്. ഓക്സ്ഫോര്‍ഡ് കൊവിഡ് 19 വാക്സിന് പരീക്ഷണം നടത്തിയ രണ്ട് വളണ്ടിയര്‍മാരില് പാര്‍ശ്വഫലങ്ങളൊന്നും കണ്ടെത്തിയിട്ടില്ല. പൂനെ ഭാരതി ആശുപത്രിയില് ഉളള രണ്ട് വോളണ്ടിയര്‍മാരിലാണ് പരീക്ഷണം നടത്തിയത്.\nകമ്മീഷന് വെളിപ്പെടുത്തണമെന്ന് പിഎംഎസ് സേവനദാതാക്കളോട് സെബി\nപോര്‍ട്ട്ഫോളിയോ മാനേജ്‌മെന്റ് സര്‍വീസില് കൂടുതല് സുതാര്യത ഉറപ്പുവരുത്തുന്നതിന്റെ ഭാഗമായി പിഎംഎസ് സേവനം നല്‍കുന്നവര് ബ്രോക്കര്‍മാര്‍ക്കും വിതരണക്കാര്‍ക്കും നല്‍കുന്ന കമ്മീഷന് എത്രയെന്ന് നിക്ഷേകരെ അറിയിക്കണമെന്നാണ് നിര്‍ദേശം.\nസെബിയുടെ ‘ഫ്രീക്വന്റ്ലി ആസ്‌ക്ഡ് ക്വസ്റ്റ്യന്‍സ്’ വിഭാഗത്തില് ഇക്കാര്യം വിശദീകരിച്ചിട്ടുണ്ട്. ഈ വര്‍ഷം തുടക്കത്തില്‍തന്നെ തീരുമാനം നടപ്പാക്കാന് നിര്‍ദേശം നല്‍കിയിരുന്നെങ്കിലും ഇതുസംബന്ധിച്ച വിശദാംശങ്ങള് പുറത്തുവരുന്നത് ഇപ്പോഴാണ്.\nവിമാനങ്ങളില് ഭക്ഷണം നല്‍കാന് അനുമതി; മാസ്‌കില്ലാത്തവര്‍ക്ക് യാത്രാ വിലക്ക്\nആഭ്യന്തര വിമാന സര്‍വീസുകളില് ഭക്ഷണം വിതരണം ചെയ്യാന് വ്യോമയാന മന്ത്രാലയം വിമാനക്കമ്പനികള്‍ക്ക് അനുമതി നല്‍കി. ആഭ്യന്തര വിമാനങ്ങളിലെ യാത്രികര്‍ക്ക് പായ്ക്ക് ചെയ്ത ലഘു ഭക്ഷണങ്ങളും പാനിയങ്ങളും വിതരണം ചെയ്യാം. രാജ്യാന്തര വിമാനങ്ങളില് ചൂടുള്ള ഭക്ഷണവും നല്‍കാം. കോവിഡ് സാഹചര്യത്തില് നിര്‍ത്തിവെച്ച ആഭ്യന്തര വിമാന സര്‍വീസ് മേയ് 25ന് പുനരാരംഭിച്ചതിന് ശേഷം വിമാനങ്ങളില് ഭക്ഷണം വിതരണം ചെയ്യാന് അനുവദിച്ചിരുന്നില്ല.\nവാക്‌സിന് നിര്‍മാണത്തിന് ഇന്ത്യയുമായി കൈകോര്‍ത്ത് യുഎസ്\nകോവിഡ് വാക്സീന് നിര്‍മാണത്തിന് ഇന്ത്യന് കമ്പനിയുമായി കൈകോര്‍ത്തു യുഎസിലെ ബെയ്ലര് കോളജ് ഓഫ് മെഡിസിന് (ബിസിഎം). കൂടുതല് സുരക്ഷിതവും ഫലപ്രദവും ചെലവു കുറഞ്ഞതുമായ വാക്സീന് വികസിപ്പിക്കാന് ഇന്ത്യന് ഫാര്‍മസ്യൂട്ടിക്കല് കമ്പനി ബയോളജിക്കല് ഇ ലിമിറ്റഡുമായാണ് (ബിഇ) ബിസിഎം ലൈസന്‍സിങ് കരാറില് എത്തിയിരിക്കുന്നത്.\nഫണ്ടുകളുടെ പ്രവര്‍ത്തനം നിര്‍ത്തുംമുമ്പ് ഫ്രങ്ക്ളിന് സെബിയെ അറിയിച്ചില്ല\nഫ്രാങ്ക്ളിന് ടെംപിള്‍ടണ് ഫണ്ടുകളുടെ പ്രവര്‍ത്തനം മരവിപ്പിക്കുന്നതിനുമുമ്പ് സെബിയുടെ അനുമതി തേടിയിരുന്നില്ല. വിവരാവകാശ നിയമപ്രകാരമുള്ള അപേക്ഷയ്ക്ക് നല്‍കിയ മറുപടിയിലാണ് സെക്യൂരിറ്റി എക്സ്ചേഞ്ച് ബോര്‍ഡ് ഓഫ് ഇന്ത്യതന്നെ ഇക്കാര്യം വ്യക്തമാക്കിയിട്ടുള്ളത്.\nഡെയ്‌ലി ന്യൂസ് അപ്‌ഡേറ്റുകള്, Podcasts, Videos എന്നിവ നിങ്ങളുടെ ഫോണിൽ ലഭിക്കാൻ join Dhanam Telegram Channel – https://t.me/dhanamonline , Dhanam YouTube Channel – youtube.com/dhanammagazine\nPrevious articleഓഹരി വിപണിയില് നേട്ടത്തിന്റെ വാരം\nNext articleമകളുടെ മുറിയില് കാമറ വെച്ച അമ്മ!


ഒരു നിരാഹാരവും നോമാൻസ് ലാൻഡും |\nഒരു നിരാഹാരവും നോമാൻസ് ലാൻഡും\nJan 29, 2018, 10:29 PM IST\nകൊച്ചിക്കും തിരുവിതാംകൂറിനും ഇടയിൽ ഒരു 'നോമാൻസ് ലാൻഡ്' ഉണ്ടായിരുന്നു. അതിന്റെ ചരിത്രരേഖകളിലെ വിളിപ്പേരാണ് ‘കരപ്പുറം’.മാർത്താണ്ഡവർമ നടത്തിയ പടയോട്ടത്തിന്റെ ഫലമായാണ് ഇരു രാജ്യങ്ങൾക്കുമിടയിൽ ഇങ്ങനെ ഒരിടം രൂപംകൊണ്ടത്\nരണ്ടു രാജ്യങ്ങൾക്കിടയിൽ ആർക്കും അവകാശമില്ലാത്ത പ്രദേശങ്ങൾക്കുള്ള വിളിപ്പേരാണ് ‘നോമാൻസ് ലാൻഡ്’. ആധുനിക കാലത്ത് കേൾക്കുന്ന ഇത്തരം സ്ഥലങ്ങൾ പണ്ട് നമ്മുടെ നാട്ടുരാജ്യങ്ങൾക്കിടയിലുമുണ്ടായിരുന്നു. കൊച്ചിക്കും തിരുവിതാംകൂറിനും ഇടയിൽ ഇങ്ങനെയൊരു സ്ഥലമുണ്ടായിരുന്നു. അതിന്റെ ചരിത്രരേഖകളിലെ വിളിപ്പേരാണ് ‘കരപ്പുറം’. രണ്ടു രാജ്യങ്ങൾക്കും അധീനമല്ലാത്ത കരപ്പുറത്ത് കൊച്ചിയിലേയും തിരുവിതാംകൂറിലേയും രാജാക്കന്മാർക്ക് കാലുകുത്താൻപോലും അവകാശമില്ല. തിരുവിതാംകൂർ സ്ഥാപകൻ മാർത്താണ്ഡവർമ നടത്തിയ പടയോട്ടത്തിന്റെ ഫലമായാണ് ഇരു രാജ്യങ്ങൾക്കുമിടയിൽ ഒരു ‘നോമാൻസ് ലാൻഡ്’ രൂപംകൊണ്ടത്.\nകന്യാകുമാരി മുതൽ വടക്കോട്ടുള്ള ചെറുരാജ്യങ്ങളെ ഒന്നൊന്നായി കീഴടക്കിയ മാർത്താണ്ഡവർമ, ചെമ്പകശ്ശേരി പിടിച്ചടക്കാനായെത്തി. അന്ന് സജീവമായിരുന്ന പുറക്കാട് തുറമുഖം ആദ്യം അദ്ദേഹം തകർത്തു. ഈ തുറമുഖം വഴി വിദേശ കപ്പലുകളിൽ, പ്രത്യേകിച്ച് പോർച്ചുഗീസുകാരുടെയോ ഡച്ചുകാരുടേയോ സഹായം ചെമ്പകശ്ശേരി രാജാവിന് എത്തുന്നത് തടയുകയായിരുന്നു മാർത്താണ്ഡവർമയുടെ ലക്ഷ്യം.\nതിരുവിതാംകൂറിന്റെ കീഴിലായാൽ കൊച്ചിയിലെ തങ്ങളുടെ കോട്ടകൊത്തളങ്ങളും കച്ചവടവുമൊക്കെ തന്റെ കൽപ്പനയെ അനുസരിക്കേണ്ടി വരുമെന്ന ഭയം യൂറോപ്യൻമാരെ ഗ്രസിച്ചിട്ടുണ്ടെന്ന് ചാരന്മാർവഴി മാർത്താണ്ഡവർമയും വലംകൈയായ രാമയ്യൻ ദളവയും അറിഞ്ഞിരുന്നു. അതിനാൽ, ചെമ്പകശ്ശേരിയിൽവെച്ച് മാർത്താണ്ഡവർമയുടെ പടയോട്ടം അവസാനിപ്പിക്കാൻ അവർ തുനിഞ്ഞേക്കും. കടൽവഴിയുള്ള ആക്രമണം ‘പുറക്കാട്ട് തുറമുഖം’ വഴി വരാനുള്ള സാധ്യത ഇരുവരും മുൻകൂട്ടി കണ്ടിരുന്നു.\nമൂന്നുദിവസം തിരുവിതാംകൂർ സൈന്യത്തോട് പോരടിച്ച് ചെമ്പകശ്ശേരി സൈന്യം പിടിച്ചുനിന്നു. ബ്രാഹ്മണ രാജവംശം ഭരണം നടത്തിയിരുന്ന ചെമ്പകശ്ശേരിക്ക് പക്ഷേ, മാർത്താണ്ഡവർമയുടെ സൈനികബലത്തിനു മുന്നിൽ പിടിച്ചുനിൽക്കാനായില്ല. തടവുകാരനായി പിടിക്കപ്പെട്ട ചെമ്പകശ്ശേരി രാജാവിനെ, ബ്രാഹ്മണശാപം ഭയന്ന് വിട്ടയയ്ക്കാൻ മാർത്താണ്ഡവർമ ഉത്തരവിട്ടു. എന്നാൽ, രാജ്യം തിരിച്ചുനൽകിയില്ല. രാജ്യമില്ലാതെ തിരുവിതാംകൂറിൽ ഒരു തടവുകാരനെപ്പോലെ കഴിയാൻ ആഗ്രഹമില്ലെന്നു പറഞ്ഞ് ചെമ്പകശ്ശേരി രാജാവ് അവിടത്തന്നെ നിരാഹാരമാരംഭിച്ചു.\nമാർത്താണ്ഡവർമയുടെ മുന്നോട്ടുള്ള പ്രയാണം ഇതോടെ തടസ്സപ്പെട്ടു. ഇരുന്ന ഇരിപ്പിൽ നിന്ന് അനങ്ങാതെ, വെറും തോർത്തുമുണ്ട് മാത്രം ഉടുത്ത് നിരാഹാരമിരിക്കുന്ന ചെമ്പകശ്ശേരി രാജാവിന്റെ ആരോഗ്യനില വഷളാകാൻ തുടങ്ങി.\nഇദ്ദേഹത്തെ ഏറ്റെടുക്കാമോ എന്നറിയാൻ രാമയ്യൻ ഇതിനകം കൊച്ചിരാജാവിനടുത്തേക്ക് പോയി. ചർച്ചയിൽ ചെമ്പകശ്ശേരി രാജാവിനെ ഏറ്റെടുക്കാമെന്ന് കൊച്ചി രാജാവ് സമ്മതിച്ചു. പക്ഷേ ഫലഭൂയിഷ്ടമായ, തെങ്ങും നെല്ലും ധാരാളം വളരുന്ന ‘കരപ്പുറം’ കൊച്ചിക്ക് വിട്ടുകൊടുക്കണം. എന്നുമാത്രമല്ല, കൊച്ചിയെ ആക്രമിക്കാനും പാടില്ല. രണ്ടാമത്തെ നിബന്ധന രാമയ്യന് സ്വീകാര്യം. പക്ഷേ, കരപ്പുറം വിട്ടുകൊടുക്കുന്നത് ചിന്തിക്കാൻ പോലും കഴിയില്ല. കാര്യങ്ങൾ വഴിമുട്ടി നിൽക്കവെ, രാമയ്യൻ ഒരു തന്ത്രം പ്രയോഗിച്ചു. പട്ടിണികിടക്കുന്ന ചെമ്പകശ്ശേരി രാജാവ് ബ്രാഹ്മണനാണ്. (ചരിത്രത്തിലെ ആദ്യ നിരാഹാര സമരം എന്നും ഇതിനെ വിളിക്കാമെന്ന് തോന്നുന്നു). അദ്ദേഹത്തിന്റെ മരണം കൊച്ചി രാജവംശത്തിന്റെ മേൽ ശാപമായി പതിക്കും. എന്തായാലും തന്ത്രം ഫലിച്ചു. കൊച്ചിരാജാവ് ഭയന്നുപോയി. ചെമ്പകശ്ശേരി രാജാവിനെ ഏറ്റെടുക്കാം. കരപ്പുറത്തിന്റെ മേലുള്ള ആഗ്രഹവും ഉപേക്ഷിക്കാം. പക്ഷേ, ഒരു നിബന്ധന തിരുവിതാംകൂർ രാജാക്കൻമാരോ കൊച്ചി രാജാക്കൻമാരോ മേലിൽ ആ പ്രദേശത്ത് കടക്കരുത്. ഇത് ലംഘിക്കുന്നയാൾക്ക് രാജ്യം നഷ്ടപ്പെടും. എതിർ വിഭാഗത്തിന്റെ രാജ്യത്ത് കരപ്പുറം ലയിക്കും തന്റെ മുന്നിലെ തടവുപുള്ളിയുടെ നില കൂടുതൽ വഷളായത് ഈ നിബന്ധന അംഗീകരിക്കാൻ മാർത്താണ്ഡവർമയെ നിർബന്ധിതനാക്കി.\nഅങ്ങനെ, തടവുപുള്ളിയെ കൊച്ചിരാജാവ് പ്രത്യേക സംഘത്തെ അയച്ച് ഏറ്റെടുത്തു. രാജ്യം നഷ്ടപ്പെട്ട ചെമ്പകശ്ശേരി രാജാവ് പിന്നീട് തൃശ്ശൂർ വടക്കുംനാഥ ക്ഷേത്രത്തിൽ ഭജനയുമായി കാലം കഴിച്ചു. മാർത്താണ്ഡവർമയുടെ മുന്നിലിരുന്നതുപോലെ വെറും തോർത്തു മാത്രമായിരുന്നു അന്ത്യംവരെ അദ്ദേഹത്തിന്റെ വേഷം. ഇന്നത്തെ ‘അമ്പലപ്പുഴ’യാണ് അന്നത്തെ ‘ചെമ്പകശ്ശേരി’ രാജ്യം.\nഎന്നിട്ടും കരപ്പുറത്തിന്റെ മേൽ കൊച്ചിക്ക് കണ്ണുണ്ടായിരുന്നു. തിരുവിതാംകൂറിൽ ധർമരാജാവിന് ശേഷം അധികാരത്തിൽ വന്ന, ദുർബലനായ ബാലരാമ വർമയെ സ്വാധീനിച്ച് ജയന്തൻ നമ്പൂതിരി കരപ്പുറത്തിന്റെ അവകാശം കൊച്ചിക്കായി നേടിയെടുത്തു. കുളിക്കാൻ എണ്ണ തേച്ചുകൊണ്ടിരുന്ന ദിവാൻ രാജാ കേശവദാസ് കാര്യമറിഞ്ഞതും അതേ വേഷത്തിൽ കുതിരപ്പുറത്ത് കയറി ജയന്തൻ നമ്പൂതിരിയെ പിന്തുടർന്നതും ഒന്നിച്ചായിരുന്നു. അഞ്ചുതെങ്ങിന് അടുത്തുവച്ച് ജയന്തനെ തടഞ്ഞ്, ആ തിട്ടൂരം ദിവാൻ ബലമായി പിടിച്ചെടുത്തു. അന്നുതന്നെ കരപ്പുറത്തെ പൂർണമായി തിരുവിതാംകൂറിനോടു ചേർത്ത് ദിവാന്റെ വിളംബരമിറങ്ങി. അതോടെ, കൊച്ചിയുമായുള്ള പഴയ നിബന്ധനയുമില്ലാതായി.\n‘തിരുവിതാംകൂറിനോട് ചേർത്ത സ്ഥലം’ എന്ന രേഖകളിലെ പുത്തനെഴുത്ത് പിൽക്കാലത്ത് പരിണമിച്ച് ‘ചേർത്ത തലം’ എന്നും ഒടുവിൽ ‘ചേർത്തല’ യുമായി.\nരാജാ കേശവദാസ് നിബന്ധന മാറ്റിയെഴുതിയെങ്കിലും പിൽക്കാല തിരുവിതാംകൂർ രാജാക്കൻമാർ, തങ്ങളുടെ പൂർവികനായ മാർത്താണ്ഡവർമ കൊച്ചി രാജാവുമുണ്ടാക്കിയ കരാർ ലംഘിക്കാൻ മടി കാണിച്ചു. അവരാരും ‘ചേർത്തല’യുടെ മണ്ണിൽ ചവിട്ടിയിട്ടില്ല. അവസാനത്തെ രാജാവായ ശ്രീ ചിത്തിര തിരുനാൾ വരെ ഇക്കാര്യത്തിൽ അടിയുറച്ചു നിന്നു.


Mazhathulli: December 2010\nനഷ്ടത്തിന്റെയും ലാഭാത്തിന്റെയും കണക്കുകള് ബാക്കി ആക്കി ഈ ഒരു വര്‍ഷവും കൂടി കടന്നു പോകുന്നു. അകെ മിച്ചം ബാക്കി ഒരു വയസു കൂടി എന്നത് മാത്രം.\nകഴിഞ്ഞ പന്ത്രണ്ടു മാസത്തിനിടയില് ഞാന് എനിക്കു വേണ്ടി എന്ത് ചെയ്തു എന്നൊരു ഉത്തരം കിട്ടാത്ത ചോദ്യം എന്റെ തലക്കുള്ളില് കിടന്നു ഉഴറാന് തുടങ്ങിയിട്ട് കുറച്ചു ദിവസങ്ങള് ആയി. എന്നും എനിക്കു ഒരു എത്തും പിടിയും കിട്ടുന്നുഇല്ല. ആലോചിച്ചപ്പോള് ശെരിയാണ്. എന്താണ് ഞാന് ചെയ്തത്? വട്ട പൂജ്യം.\nആകെ ഓര്‍മ്മിച്ചെടുക്കാന് പറ്റിയ ഒരു കാര്യം കേരളത്തിലേക്ക് ഒരു യാത്ര നടത്തി. അതും ആദ്യമായി ക്ചിനെയും കൊണ്ട് ഒറ്റയ്ക്ക് ഒരു യാത്ര. ഇരുപത്തി മൂന്ന് മണികൂര് നീട ഒരു യാത്ര.\nയാത്ര കഴിഞ്ഞു തിരികെ എത്തിയിട്ട് വീണ്ടും ഒന്ന് ചിട്ടയില് ഏതാണ എടുത്തു വീണ്ടും ഒരു ഒന്നര മാസം. കൂട്ടികിഴിച്ചു വന്നപ്പോള് മിച്ചം പരാതിയും പരിഭവങ്ങളും ബാക്കി.\nവിദേശ വാസം എന്ന് വെച്ചാല് ഒരു തരം ഒളിച്ചോടല് ആണെന്ന് എനിക്കു മനസിലായി. ആരയും ഒന്നും അറിയിക്കാതെ, സ്വന്തം കാര്യങ്ങള് നോക്കി ആരെയും ഭയക്കാതെ ഉള്ള ഒരു ജീവിതം. അതില് ഉള്ള പോരായ്മ മരണവും ജനനവും വിവാഹങ്ങളും അടങ്ങുന്ന വൈകാരിക നിമിഷങ്ങള് നഷ്ട്ടമാകുന്നു. ദൂരെ മാറി നിന്നു ഒരു ഫോണ് വിളിയില് അല്ലേല് ഒരു ആശംസ കാര്‍ഡില് ഒതുങ്ങുന്നു നമ്മുടെ ആഘോഷങ്ങളും ദു:ഖങ്ങളും.\nഅതാണ് നല്ലത് എന്ന് ചിലപ്പോള് തോന്നും. ആരെയും ഫേസ് ചെയ്യേണ്ടല്ലോ. പൊങ്ങച്ചം കാണിക്കേണ്ട. കുശുമ്പും അസൂയയും നിറഞ്ഞ വര്‍ത്തമാനങ്ങള് കേള്‍ക്കേണ്ടല്ലോ.\nഅപ്പോള് പറഞ്ഞു വന്നത്, ദിവസവും ഒരേ തരത്തിലുള്ള ജീവിത ചര്യകള് കാരണം മടുത്തു. ആവര്‍ത്തന വിരസങ്ങളായ ദിവസങ്ങള്.\nക്രിയാത്മകമായി എന്തേലും ചെയ്യണം എന്നുകരുതി ആണ് ബ്ലോഗ് ഉണ്ടാക്കിയത്. അതും മടി കാരണം മുടങ്ങി കിടക്കുന്നു.\nചില ആള്‍ക്കാര് പറയുന്നു അവര്‍ക്ക് ഒരു ദിവസത്തില് ഇരുപത്തി നാല് മണിക്കൂര് പോര എന്ന്. എനിക്കാണേല് ഇത് തന്നെ അധികം എന്നാണ് പറയുക. രാത്രി ഉറങ്ങാന് കിടക്കുമ്പോള് പല പല ചിന്തകള് കാരണം ഉറങ്ങാന് പറ്റുന്നില്ല. ചിന്തകള് കൂടിയത് കൊണ്ടാണ് എന്ന് ഭര്‍ത്താവു പറയുന്നു. അക്കം. എനിക്കു എന്താണ് ഇത്രയധികം ചിന്തിക്കാന് ഇരിക്കുന്നത് എന്ന് ഞാന് ആലോചിക്കാറുണ്ട്. ചിന്തകളും ആലോചനകളും കൂടി ചേരുമ്പോള് മാനസിക നിലാ തകരാറില് ആകും എന്നും ആരോ പറയുന്നു.\nശരിയായിരിക്കാം .അറിവുള്ളവര് അല്ലെ പറയുന്നത്.\nനാടും നാട്ടിന് പുറവും അവിടുത്തെ ആള്‍ക്കാരെയും ഞാന് മിസ്സ് ചെയുന്നു.\nപോയ വര്‍ഷത്തെ ലാഭ നഷ്ട്ടങ്ങള് മറന്നു വരുന്ന ഒരു പുതു വര്‍ഷ പുലരിയെ ശുഭാപ്തി വിശ്വാസത്തോടെ എതിരേല്‍ക്കാന് തയാറായി ഇരിക്കുന്നു.\nഎന്നാലും മനസിറെ ഒരു കോണില് നഷ്ട്ടപെട്ടുപോയ പ്രിയപ്പെട്ടവര്‍ക്ക് വേണ്ടി ബാഷ്പാഞ്ജലി അര്‍പ്പിക്കുന്നു.......\nഅവരുടെ ആത്മാവിനു നിത്യ ശാന്തി നേരുന്നു.\nഅതേപോലെ തന്നെ 2010 എന്ന ഈ വര്‍ഷത്തെ കണ്ണീരോടെ യാത്ര ആക്കുന്നു..........\nകേരളത്തിലെ ഇന്നത്തെ സാമൂഹിക വ്യവസ്ഥിതികള് സാധാരണക്കാര്‍ക്ക് സഹിക്കാന് പറ്റുന്നതിലും അപ്പുറം ആയിരിക്കുന്നു. ഇതിനു കാരണക്കാര് ആരാണ്. നമ്മള് ജനങ്ങള് തന്നെ അല്ലെ. അതെ. നാടോടുമ്പോള് നടുവേ എന്ന് പറഞ്ഞു കേട്ടതിനെ അര്‍ത്ഥവത്തുആക്കുകയാണ് ഇന്നു നാം ഏവരും.\nഇപ്പോള് നിങള് പറയുമായിരിക്കും ഞാന് പുറം രാജ്യത്ത് ഇരുന്നു കൊണ്ട് നമ്മുടെ സ്വന്തം നാടിനെ കുറ്റപ്പെടുത്തുകയാണ് എന്ന്. അല്ല .ഒരിക്കലും അങ്ങിനെ ചെയ്യാന് ഞാന് ആഗ്രഹിക്കുന്നില്ല. ഓരോ ദിവസത്തെയും മാധ്യമങ്ങളില് വരുന്ന വാര്‍ത്തകള് വായിക്കുകയും കേള്‍ക്കുകയും ചെയ്യുമ്പോള് നമ്മുടെ നാടിനും നാട്ടുകാര്‍ക്കും ഇങ്ങനെ എങ്ങിനെ അധ:പതിക്കാന് കഴിയുന്നു എന്നോര്‍ത്ത് പോകുന്നു.\nകേരള സര്‍ക്കാര് ലോട്ടറി വിവാദവും കോഴ കൊടുപ്പും,മത വര്‍ഗ്ഗിയ ചേരിപ്പോരുകളും അതൊന്നും പോരഞ്ഞു ഭരണത്തില് ഇരിക്കുന്നവര് തന്നെ കടിപിടികൂട്ടുന്നതും നമ്മുടെ സ്വന്തം നാട്ടില് അല്ലാതെ മറ്റു എവിടെ നടക്കും.\nവളര്‍ന്നു വരുന്ന ഒരു നല്ല തലമുറക്കാര് ഈ പാത പിന്തുടരും എന്നതില് സംശയം ഒട്ടും ഇല്ല. അതിന്റെ ഭാഗം ആണല്ലോ കലാലയങ്ങളില് നടക്കുന്ന റാഗിങ്ങ് എന്ന ഓമന കുട്ടന് മാര്\nഞാന് വളര്‍ന്നു വന്ന സമയത്തെ ക്കളും ഒര്പാട് പുരോഗമിച്ചു പോയി ഇപ്പോള് ഉള്ള എന്റെ നാടും ആള്‍ക്കാരും.\nഒരു മധ്യ വര്‍ഗ്ഗ കുടുംബത്തില് അച്ഛനും അമ്മയും രണ്ടുമക്കളും അടങ്ങുന്ന ഒരു വീട്ടില് അച്ഛന് രാവിലെ ജോലിക്ക് പോകുന്നു, അമ്മ വീടുകര്യങ്ങും കുട്ടികളുടെ കാര്യങ്ങളും നോക്കി ജീവിക്കുന്ന ഒരു വീട്. അതില് കുട്ടികള് ഒരാണും ഒരു പെണ്ണും. അച്ഛന് രാവിലെ എട്ടരക്ക് ജോലിക്ക് പോകുന്നു,കുട്ടികളും അച്ചന്റെ ഒപ്പം ഇറങ്ങുന്നു. അമ്മ രാവിലെ തന്നെ പണികള് എല്ലാം ഒതുക്കി. ഇനി ഉള്ളത് , വീട് അടുക്കിപ്പെരുക്കളും, തുണി നനയും ആണ്, തുണി നനയ്ക്കാന് മെഷീന് ഉണ്ട് അതും ഇട്ടു. മുറികള് തൂത്തു വാരി വെടിപ്പാക്കി. ഇനിയുള്ള സമയം വിശ്രമം ആണ്\n. ഉച്ച ആയി. അമ്മ വന്നു ടി വി തുറന്നു. ചാനലുകളുടെ ബഹളത്തില് അമ്മയുടെ സ്ഥിരം പരിപാടികള് ഓരോ അര മണിക്കൂര് ഇടവിട്ട് വന്നു കൊണ്ടിരുന്നു. അതിനിടയില് ആഹാരം കഴിക്കാന് പോലും മറന്നു പോയി പാവം അമ്മ.\nസ്കൂള് വിട്ടു കുട്ടികള് രണ്ടാളും വന്നു. നാലു മണിക്കുള്ള ആഹാരം (രാവിലത്തെ ഇഡ്ഡലി /അതുപോലെ ഉള്ള എന്തേലും ) കഴിച്ചു .നളതെക്കുള്ള ഹോം വര്‍ക്കുകള് ചയ്തു,ഇനി അല്‍പനേരം ടിവിയുടെ മുന്നില്. അപ്പോള് അതാ അവിടെ റിമോട്ട് നായി വഴക്ക്. ഒരാള്‍ക്ക് മിക്കി മൗസ് കാണണം ഒരാള്‍ക്ക് പവര് റേഞ്ച് ര് സ് കാണണം.\nഅച്ഛനും വന്നു അപ്പോളേക്കും .അത്യാവശ്യം ആറര അയപ്പോലെക്കും കുട്ടികള് എണീറ്റ് അമ്മ അവിടെ സ്ഥാനം പിടിച്ചു. അതഴപ്പരിപടികള് എല്ലാം നേരത്തെ റെഡി ആക്കി വെച്ചു. ഇനി പത്തു മണി വരെ അമ്മയെ ഒന്നിനും പ്രതീക്ഷിക്കേണ്ട. കരച്ചില് തോണിയിലൂടെ അമ്മ ഇങ്ങനെ തുഴഞ്ഞു നടക്കുന്നു. ഒരു ചാനലില് പരസ്യങ്ങള് വരുമ്പോള് അടുത്ത ചാനലിലേക്ക്. ഇങ്ങനെ പറന്നു നടന്നാണ് അമ്മ ടി വി കാണുന്നത്.\nഇതിനിടയില് അച്ചനും മക്കളും അത്താഴം കഴിഞ്ഞു അമ്മയെ കഴിക്കാന് വിളിച്ചപ്പോള് പറയുന്നത്..." അതാ അവള്‍ക്കിട്ടു അടികിട്ടുമോ എന്ന് നോക്കിട്ടു വരാം" എന്നാണ്..\nഅമ്മ വന്നപ്പോളേക്കും കുട്ടികള് നല്ല ഉറക്കം. അമ്മ ആഹാരം കഴിക്കാന് പോയ നേരം അച്ഛന് റിമോട്ട് കൈക്കല് ആക്കി.\nകുറച്ചു വാര്‍ത്ത ചാനലുകള് കണ്ട ശേഷം അദ്ദേഹവും കിടന്നുറങ്ങി.\nഇതാണ് ഒരു കുടുംബത്തില് നടക്കുന്ന സ്ഥിരം കഥ. അച്ഛനും അമ്മയും മക്കളും തമ്മില് ഒരു വര്‍ത്തമാനം പറച്ചിലോ കളിചിരിയോ ഇല്ല. ഒരു മാതിരി പിരിമുറുക്കം ഉള്ള ഒരു സ്ഥലത്ത് ചെന്ന മാതിരി യാണ് ആ വീടിലോട്ടു ചെല്ലുമ്പോള്.\nഇങ്ങനെ ഉള്ള പരിസ്ഥിതികള് കുട്ടികളുടെ വളര്‍ച്ചയെ വളരെയധികം ബാധിക്കുന്നു. മന:പൂര്‍വ്വം അല്ലാതെ അച്ഛനമ്മമാര് കുട്ടികളെ അല്ലെ ശിക്ഷിക്കുന്നത്. കുട്ടികള്‍ക്ക് നല്ല സ്നേഹവും പരിചരണം നല്‍കി വളര്‍ത്തിയാല് ഈ കുട്ടികള് സമൂഹത്തില് നല്ല മനുഷ്യര് ആയി ജീവിക്കും. മറ്റുള്ളവരോട് സഹാനു ഭൂതി ഉണ്ടാകും.\nഅങ്ങനെ ഉള്ള കുട്ടികളെ ഉപദ്രവിക്കാനും നാണം കെടുത്താനും മറ്റു ചിലരും സമൂഹത്തില് ഉണ്ടാകും. അതാണല്ലോ പൊതു നിയമം. ഒരു നല്ലതിന് ഒരു ചീത്ത എന്നപോലെ.\nടെലി വിഷന് ചാനലുകള് നമ്മുടെ ഒരു നല്ല സമൂഹത്തെ മാറ്റി എടുക്കുന്നതില് വളരെയധികം പങ്കു വഹിക്കുന്നു. നല്ലതേത് ചീത്ത ഏത് എന്ന് ചിന്തിക്കാന് ഉള്ള ചിന്ത ശേഷിയെ നശിപ്പിക്കുകയാണ് ചെയ്യുന്നത്. പരസ്യങ്ങള് പോലും അങ്ങിനെ ഉള്ളവ ആണ്. കൊച്ചു കുട്ടികള് അറിഞ്ഞു കൂടാത്ത പല കാര്യങ്ങളെയും അവര് പഠിപ്പിച്ചു കൊടുക്കുന്നു( ആവശ്യം ഉള്ളവ അല്ല ).\nമലയാള സിനിമ യില്/ സീരിയല് രംഗങ്ങളില് പലതും ഉള്ള വാചക പ്രയോഗങ്ങള് ഒരു നാല് വയസായ ഒരു കുട്ടിക്ക് കേള്‍ക്കാന് പറ്റാത്തവയാണ്. പല ആധുനിക തോക്കുകളും ബോംബുകളും കൊണ്ടാണ് നമ്മുടെ സിനിമകളില് ഇപ്പോള് സംഘട്ടനങ്ങള് നടത്തുന്നത്.\nഇതൊക്കെ കണ്ടു വളരുന്നു കുട്ടി ഇതാണ് സത്യം എന്ന് മനസിലാക്കുന്നു. സത്യവും മിഥ്യയും തമ്മില് തിരിച്ചറിയാന് പാടുപെടുന്ന കുട്ടി ഇങ്ങനെ ഉള്ള കാര്യങ്ങള് കേള്‍ക്കുകയും കാണുകയും ചെയുമ്പോള് അതാണ് അവനു സത്യം. ഞാന് എന്നും ഇതാണ് കാണുന്നത്. ഇതാണ് കേള്‍ക്കുന്നത്. അപ്പോള് എനിക്കൊരു ശത്രു ഉണ്ടായാല് അവനെ എങ്ങിനെയും വക വരുത്തുക എന്നതാണ് വേണ്ടത്. അല്ലാതെ ഒഴിഞ്ഞു മാറി പോകുക അല്ല വേണ്ടത് . ഇതാണ് നമ്മുടെ സമൂഹം ഒരു കുട്ടിയെ പറഞ്ഞു മനസിലാക്കുന്നത്.\nഇത് ശരി യാണോ. അല്ല. ഇതല്ലേ അക്രമ വാസനകള് വര്‍ധിപ്പിക്കുന്നത്.\nഎന്ത് സാധനവും പരസ്യ മാര്‍ക്കറ്റില് വിറ്റു പോകും എന്നുള്ളത് കൊണ്ടാണ് വണ്ണം കുറക്കാന് ഉള്ള എണ്ണകളും, വീര്യം വര്ധിപ്പന് ഉള്ള മരുന്നുകളും എന്തിനേറെ ഗര്‍ഭ നിരോധന ഗുളികലുടെ പോലും പരസ്യങ്ങള് നമ്മള് കാണുന്നത്. കേരളത്തിലെ സ്ത്രീ ജനഗ്ലില് പകുതിയിലധികം പേരും ഇന്നിപ്പോള് കന്നെര് സീരിയലുകളിലും റിയാലിറ്റി ഷോ കളിലും മുങ്ങി തപ്പുകയാണ്. എന്തിനാണ് ഇങ്ങനെ സമയം മിനക്കെടുതുന്നത് എന്ന് എനിക്കറിയില്ല. കഴിവും വിവരും ഉള്ളവന് സമ്മാനം കൊടുക്കാതെ എസ് എം എസ് ഇലൂടെ വിജയിയെ തിരഞ്ഞെടുക്കുന്ന സംവിധാനം സുതാര്യം ആയ ഒന്നല്ല. കഴിവുള്ള ജട്ജു മാര് മാര്‍ക്കിടാന് ഇരിക്കണം. മുഖം നോക്കാതെ കഴിവിനന്സരിച്ചു ഓരോആള്‍ക്കും മാര്‍ക്ക് കൊടുക്കണം . ജനങ്ങളില് നിന്നും അഭിപ്രായം പറയാന് കഴിയുന്ന കുറച്ചു ആള്‍ക്കാരെ ഒരു പാനലില് കൊണ്ട് വന്നു അവരുടെയും കൂടി അഭിപ്രായത്തിനു അനുസരിച്ച് വിജയിയെ കണ്ടെത്തുക.\nപൊതുവേ പറഞ്ഞാല് നമ്മുടെ നാടിപ്പോള് കൈയൂക്ക് ഉള്ളവന് കാര്യക്കാരന് എന്ന നിലയില് ഒരു നാഥനില്ല കളരി ആയി മാറിയിരിക്കുകയാണ്. കഴിവും വിവേകവും ഉള്ള ജനങ്ങള് ഒന്ന് ചിന്തിച്ചു ഈ ആരജകത്വതിനെതിരെ പ്രതികരിക്കൂ........


എന്റെ അമ്മ പറ്റിയെങ്കിൽ | Apg29\nഎന്റെ അമ്മ പറ്റിയെങ്കിൽ\nസ്റ്റെഫാൻ ഹല്ല്മന് ന്റെ അത്ഭുതകരമായ പുസ്\nഞാൻ ശുപാർശ സ്റ്റെഫാൻ ഹല്ല്മന് ചെയ്തത് "എന്റെ അമ്മ പരാതിയുണ്ട് ചെയ്തു". യേശു ഒരു മനുഷ്യൻ എന്തു ചെയ്യും ഒരു വലിയ തെളിവാണ്.\n,, സ്റ്റെഫാൻ വളരെ ഉലാത്തുന്ന മദ്യപാനം വളർന്ന എങ്ങനെ പൂരിപ്പിക്കുക പീഡനം എപ്പോൾ യേശു അവനെ രക്ഷിച്ചു "എന്റെ അമ്മ പറ്റിയെങ്കിൽ".\nഇത് ആർക്കും നിസ്സംഗത വിടുകയില്ല ഒരു വളരെ ശക്തമായ പുസ്തകമാണ്.\nവീട്ടിൽ നരകം, അമ്മ വീട്ടിൽ നിന്നും ഓടി തുടങ്ങി. അവൾ കുടിക്കാൻ ഇറങ്ങി നഗരത്തിൽ ബസ് എടുത്തു. അത് ഞങ്ങൾ പറഞ്ഞു അങ്ങനെ സംഭവിച്ചു: ". നായരാഴ്ച പറ്റിയെങ്കിൽ"\nഞാൻ ആ വാക്കുകൾ വെറുത്തു. ഞാൻ ഇതെന്തു ഡാഡി വീട്ടിൽ വന്നപ്പോൾ അവൾ ഒരു കോണിൽ നെര്സ്പര്കദ് കിടന്നു കലഹിപ്പിൻ സമയത്ത്, ... അറിഞ്ഞു രക്തപാതകമുള്ള ദൃശ്യങ്ങൾ, അമ്മയുടെയും തട്ടുന്ന നിലവിളിക്കുന്നു മെമ്മറി.\nഡാഡി വീട്ടിൽ വന്നു എന്റെ അമ്മയുടെ കുറഞ്ഞത് മദ്യം മണത്തു എങ്കിൽ, അവൻ തിവണ്ടി.\nഞാൻ സ്കൂളിൽ നിന്നും തന്റെ വീട്ടിലേക്ക് കയറിയപ്പോൾ എല്ലാം തുറക്കേണ്ടത്. അപ്പോൾ ഞാൻ ശരിയായ ഒരു ബിയർ എടുത്തു എന്റെ അമ്മയുടെ എന്നെ തോന്നി. ഞാൻ ഒരു ക്നര്ഖുംദ് പോലെ അവിടെ അത് കഴിഞ്ഞു. അവൾ ഏതാനും സിപ്സ് ധരിക്കുന്ന കൊണ്ടു പോയിരുന്നെങ്കിൽ ഏതായാലും ഞാൻ അത് ചെയ്തു.\nഡാഡി ആയിരുന്നു അദ്ദേഹം എന്തെങ്കിലും ഉടനെ യാചിക്കുന്നു ആയിരുന്നു മനസ്സിലാക്കി, താമസിയാതെ വീണ്ടും നരകത്തിലേക്ക് തുടങ്ങി.\nഞാൻ വീട്ടിൽ പോയി തുനിഞ്ഞില്ല ഞാൻ എന്റെ അമ്മയുടെ എന്റെ മൂന്നു സഹോദരന്മാരും സംരക്ഷിക്കാൻ അനുഭവപ്പെടാൻ ചെയ്തു.\nഇപ്പോൾ പിശാച് ലാൻഡ്സ്കേപ്പ് തുടങ്ങി. അവൻ രക്തം, അവളുടെ മൂക്കിൽനിന്നു സ്പുര്തെദ് പോലെ അവൾ ക്രാഷ് നിലയിലേക്ക് പോയി അവൻ അവളെ താഴെത്തട്ടിലാണെങ്കിലും തുടങ്ങി ശരിയായ മുഖം ഒരു അടച്ച മുഷ്ടിചുരുട്ടി അവളെ കൊട്ടും കഴിഞ്ഞില്ല.\nയേശു എന്തു ചെയ്യും അത്ഭുതകരമായ സാക്ഷ്യം\nമറ്റ് കാര്യങ്ങൾ ഇടയിൽ ക്രിസ്തീയ പത്രം വീട്ടിൽ സുഹൃത്ത് ഖണ്ഢങ്ങളായി ചെയ്തു.\nപുസ്തകം ഒരു എവന്ഗെലിസതിഒംസ്ബൊക് പോലെ അനുയോജ്യമായ.


തിരുവനന്തപുരത്ത് യുവാവിനെ ഇഷ്ടിക കൊണ്ട് തലക്കടിച്ചു കൊന്നു |\nതിരുവനന്തപുരം വക്കത്ത് യുവാവിനെ ഇഷ്ടിക കൊണ്ട് തലക്കടിച്ചു കൊന്നു. വക്കം സ്വദേശി കംസൻ എന്ന ബിനുവാണ് കൊല്ലപ്പെട്ടത്. തിരുവനന്തപുരം സ്വദേശി സന്തോഷ് കുമാറിനെ കടയ്ക്കാവൂർ പോലീസ് അറസ്റ്റ് ചെയ്തു. വക്കം ഉത്സവത്തിനിടെയുണ്ടായ വാക്കുതർക്കമാണ് കൊലപാതകത്തിൽ കലാശിച്ചത്.\nവാക്കു തർക്കത്തിനിടെ സന്തോഷ് കുമാർ ഇഷ്ടിക എടുത്ത് ബിനുവിന്റെ തലക്ക് അടിക്കുകയായിരുന്നു. നാട്ടുകാർ ഉടനെ ആശുപത്രിയിൽ എത്തിച്ചെങ്കിലും രക്ഷിക്കാനായില്ല. ബിനുവും സന്തോഷ് കുമാറും നിരവധി ക്രിമിനൽ കേസുകളിൽ പ്രതികളാണെന്ന് പോലീസ് പറയുന്നു. ജില്ലയിൽ കഴിഞ്ഞ ഒരു മാസത്തിനിടെ നടക്കുന്ന നാലാമത്തെ കൊലപാതകമാണിത്.\n← ഇഷ്ടദേവന്റെ പേര് പറയാൻ കഴിയാത്തത് ഭക്തന്റെ ഗതികേടാണ്; ഇതിന് ജനം മറുപടി നൽകും: സുരേഷ് ഗോപി\nകലക്ടറെ പെരുമാറ്റ ചട്ടം പഠിപ്പിക്കേണ്ട; കലക്ടർക്കെതിരെ പറഞ്ഞത് കുറ്റകരം: തെരഞ്ഞെടുപ്പ് കമ്മീഷൻ →\nരണ്ടാമതും വിവാഹിതയാകുന്നുവെന്ന് സ്ഥിരീകരിച്ച് സൗന്ദര്യ രജനികാന്ത്; വരൻ തമിഴിലെ യുവനടന്


THANAL MARAM (തണൽ മരം): വീട്ടുവളപ്പില് വനമുണ്ടാക്കിയ ശ്യാമിന് ഹരിതം പുരസ്‌കാരം\nജീവജാലങ്ങളുടെ ആവാസകേന്ദ്രമായി നില്‍ക്കുന്നത്. തനിയെ കിളിര്‍ത്തുവന്ന മരവും ചെടിയുമൊന്നും നശിപ്പിച്ചില്ല. വെള്ളമൊഴിച്ച് അവയെ പരിപാലിച്ചു. കൈയില്‍ക്കിട്ടുന്ന എല്ലാ മരത്തൈകളും നട്ട് നനച്ചു, ഔഷധസസ്യങ്ങള് തിരഞ്ഞുകണ്ടെത്തി വച്ചുപിടിപ്പിച്ചു. അങ്ങനെ വര്‍ഷങ്ങള്‍നീണ്ട അധ്വാനത്തിനൊടുവിലാണ് ശ്യാം കാടുണ്ടാക്കിയത്. ഇപ്പോള് ബാംഗ്ലൂരില് ബി.എസ്‌സി. നഴ്‌സിങ് അവസാനവര്‍ഷ വിദ്യാര്‍ത്ഥിയാണ് ശ്യാം.\nഇവിടെ ഇല്ലാത്ത മരങ്ങളില്ല. ഇല്ലിക്കാടിന്റെ മര്‍മ്മരവും ഇലഞ്ഞിപ്പൂവിന്റെ മദിപ്പിക്കുന്ന ഗന്ധവുമാണ് നമ്മെ എതിരേല്‍ക്കുക. തേക്ക്, ഈട്ടി, മഹാഗണി, ചന്ദനം, ആഞ്ഞിലി, പന തുടങ്ങി വിവിധ ജനുസ്സുകളില്‍പ്പെട്ട മരങ്ങള് നിരന്നുനില്‍ക്കുന്നു. കുട്ടനാട്ടില് പതിവായ വെള്ളപ്പൊക്കമാണ് തനിക്ക് ഭീഷണിയാവുന്നതെന്ന് ശ്യാം പറയുന്നു.\nഔഷധസസ്യങ്ങളില് പാതിയും വെള്ളപ്പൊക്കത്തില് നശിച്ചുപോകും. സ്വാഭാവികവനത്തെ പരിപാലിക്കുകയാണ് താന് ആദ്യം ചെയ്തതെന്നും ശ്യാം പറയുന്നു.\nകര്‍ഷകകുടുംബമാണ് ശ്യാമിന്റേത്. ഇപ്പോള് കാട് നില്‍ക്കുന്ന രണ്ടരയേക്കര് പണ്ട് കൃഷിസ്ഥലമായിരുന്നു. ശ്യാമിന് നാലുവയസ്സുള്ളപ്പോള് അച്ഛന് ശശിധരന് അപകടത്തില് പരിക്കേറ്റു. പിന്നീട് ശശിധരന് പറമ്പില് കൃഷിചെയ്യാനായില്ല. ശ്യാമിന്റെ എല്ലാ പ്രയത്‌നങ്ങളിലും കൂടെ നില്‍ക്കുന്നത് കൃഷിയില് വര്‍ഷങ്ങളുടെ പരിജ്ഞാനമുള്ള അച്ഛനും അമ്മ ശാരദയുമാണ്. വനമിത്ര പുരസ്‌കാരമടക്കമുള്ള പതിനഞ്ചോളം പുരസ്‌കാരങ്ങളും ശ്യാമിനെ തേടിയെത്തിയിട്ടുണ്ട്.\n29 Mar 2012 Mathrubhumi Alappuzha news


300 ഓളം ആനകളുടെ മരണത്തിന് കാരണമായത് എന്ത് ? വിഷ ആൽഗകളോ - Sour Truth\nHome World 300 ഓളം ആനകളുടെ മരണത്തിന് കാരണമായത് എന്ത് ? വിഷ ആൽഗകളോ\n300 ഓളം ആനകളുടെ മരണത്തിന് കാരണമായത് എന്ത് ? വിഷ ആൽഗകളോ\nആനകൾ മാത്രം എന്തിനാണ് (മരിച്ചത്), എന്തുകൊണ്ടാണ് ആ പ്രദേശം മാത്രം എന്നതുപോലുള്ള നിരവധി ചോദ്യങ്ങൾക്ക് ഇനിയും ഉത്തരം ലഭിക്കേണ്ടതുണ്ട്. ഗാബോറോൺ: ഈ വർഷം ബോട്സ്വാനയിൽ 100 കണക്കിന് ആനകളുടെ മരണം ആൽഗകളിൽ നിന്നുള്ള വിഷവസ്തുക്കളെ പരിഭ്രാന്തരാക്കി.\nചരിഞ്ഞ ആനകളുടെ എണ്ണം 330 ആയി ഉയർന്നുവെന്ന് വന്യജീവി, ദേശീയ ഉദ്യാന വകുപ്പ് ഡെപ്യൂട്ടി ഡയറക്ടർ സിറിൽ താവോളോ വാർത്താ സമ്മേളനത്തിൽ പറഞ്ഞു.ലബോറട്ടറി പരിശോധനാ ഫലങ്ങൾ സൂചിപ്പിക്കുന്നത് സയനോബാക്ടീരിയ ഉൽ‌പാദിപ്പിക്കുന്ന വിഷവസ്തുക്കളെ നീല- പച്ച എന്നും വിളിക്കുന്നു – വെള്ളത്തിൽ കുറ്റപ്പെടുത്തുന്നതായി അധികൃതർ അറിയിച്ചു.\nമെയ് മാസത്തിൽ ആദ്യമായി കണ്ടെത്തിയ ആന ശവങ്ങൾ നമീബിയൻ അതിർത്തിക്കടുത്തുള്ള ഒരു തണ്ണീർത്തടമായ ഒകാവാംഗോ ഡെൽറ്റയിൽ നിന്ന് കണ്ടെത്തി.ഇതേ സമ്മേളനത്തിൽ ഡിപ്പാർട്ട്‌മെന്റിന്റെ പ്രിൻസിപ്പൽ വെറ്ററിനറി ഓഫീസർ എംമാഡി റൂബൻ പറഞ്ഞു, എന്നിരുന്നാലും ഉത്തരം ലഭിക്കാത്ത നിരവധി ചോദ്യങ്ങൾ ഉണ്ട്.\n“ഞങ്ങളുടെ ഏറ്റവും പുതിയ പരിശോധനകളിൽ സയനോബാക്ടീരിയൽ ന്യൂറോടോക്സിൻ മരണകാരണമാണെന്ന് കണ്ടെത്തി. ഇവ വെള്ളത്തിൽ കാണപ്പെടുന്ന ബാക്ടീരിയകളാണ്, ”റൂബൻ പറഞ്ഞു.എന്നിരുന്നാലും ആനകൾ മാത്രം എന്തിനാണ് (മരിച്ചത്), എന്തുകൊണ്ടാണ് ആ പ്രദേശം മാത്രം എന്നതുപോലുള്ള നിരവധി ചോദ്യങ്ങൾ ഞങ്ങൾക്ക് ഇനിയും ഉത്തരം നൽകാനുണ്ട്. ഞങ്ങൾ അന്വേഷിക്കുന്ന നിരവധി അനുമാനങ്ങൾ ഉണ്ട്.\nഅയൽരാജ്യമായ സിംബാബ്‌വെയിൽ രാജ്യത്തെ ഏറ്റവും വലിയ ഗെയിം പാർക്കിന് സമീപം 20 ലധികം ആനകളുടെ ശവങ്ങൾ കണ്ടെത്തി. വേട്ടയാടൽ മൂലം ആഫ്രിക്കയിലെ ആനകളുടെ എണ്ണം കുറയുന്നുണ്ടെങ്കിലും ഭൂഖണ്ഡത്തിലെ മൂന്നിലൊന്ന് ആനകളുടെ വാസസ്ഥലമായ ബോട്സ്വാനയിൽ 130,000 ത്തോളം എണ്ണം വർദ്ധിച്ചു.\nPrevious articleനിങ്ങളുടെ മോശം ചിന്തകൾ നന്മയ്ക്കായി എങ്ങനെ ഉപയോഗിക്കാം ?\nNext articleപല മാതാപിതാക്കളും കുട്ടികൾക്ക് കോവിഡ് -19 വാക്സിൻ നൽകാൻ മടിക്കുന്നു. സ്കൂളുകൾക്ക് അത് ആവശ്യമാണെങ്കിലോ ?\nലോകോത്തര ശ്രദ്ധയിൽ നടിപ്പിൻ നായകന്റെ സുരറായി പൊട്രൂ ; ആഘോഷമാക്കി ആരാധകർ\nസംഗീത മാന്ത്രികന് ഇന്ന് പിറന്നാൾ ; ആശംസകൾ അർപ്പിച്ച് ലോകം


ജെയ്ഷ് ഭീകരരുടെ പക്കൽ നിന്ന് അമേരിക്കൻ നിർമിത റൈഫിൾ കണ്ടെത്തി|jaish terrorist in kashmir found with us made rifle – News18 Malayalam\nജെയ്ഷ് ഭീകരരുടെ പക്കൽ നിന്ന് അമേരിക്കൻ നിർമിത റൈഫിൾ കണ്ടെത്തി: പാക് ബന്ധത്തിന് തെളിവെന്ന് സൈന്യം\nഫെബ്രുവരി 14ന് 40 സിആർപിഎഫ് ജവാന്മാരുടെ മരണത്തിന് ഇടയാക്കിയ പുൽവാമ ആക്രമണത്തിനു ശേഷം സൈന്യം സരക്ഷ പരിശോധന ശക്തമാക്കിയിരിക്കുകയാണ്. ഇതിന്റെ ഭാഗമായിട്ടാണ് ബദ്ഗാമിൽ പരിശോധന നടത്തിയത്.\nLast Updated : March 30, 2019, 12:30 IST\nന്യൂഡൽഹി: പാകിസ്ഥാൻ സൈന്യം ഉപയോഗിക്കുന്ന അമേരിക്കൻ നിർമിത എം4 റൈഫിൾ ജെയ്ഷ് ഇ മുഹമ്മദ് ഭീകരരുടെ പക്കൽ നിന്ന് സുരക്ഷാ സേന കണ്ടെത്തി. ജമ്മുകശ്മീരിലെ ബദ്ഗാമില് ഭീകരരും സുരക്ഷ സേനയും തമ്മിൽ ഏറ്റുമുട്ടൽ ഉണ്ടായി. ഏറ്റുമുട്ടലിൽ പാകിസ്ഥാൻ സ്വദേശി എന്ന് സംശയിക്കുന്ന ജെയ്ഷ് ഇ മുഹമ്മദ് ഭീകരൻ കൊല്ലപ്പെട്ടതായി ഹിന്ദു സ്ഥാൻ ടൈംസ് റിപ്പോർട്ട് ചെയ്തിരിക്കുന്നു.\nAlso Read: ഭീകരരില് നിന്നും പിടിച്ചെടുത്തത് എം4കാര്‍ബൈന്; അമേരിക്കന് നിര്‍മ്മിത തോക്കിന്റെ പ്രത്യകതകള് ഇങ്ങനെ\nജെയ്ഷ് ഇ മുഹമ്മദ് ഭീകരർക്ക് പാകിസ്ഥാൻ സൈനവുമായും സ്പെഷ്യൽ ഫോഴ്സുമായുമുള്ള ബന്ധത്തിന്റെ തെളിവാണ് കണ്ടെത്തിയ അമേരിക്കൻ നിർമിത ആയുധങ്ങളെന്ന് സൈനിക വൃത്തങ്ങൾ വ്യക്തമാക്കി.\nകഴിഞ്ഞ ആറ് മാസത്തിനിടെ ഇത് രണ്ടാം തവണയാണ് എം4 ആയുധങ്ങൾ കശ്മീരിൽ നിന്ന് കണ്ടെത്തിയിരിക്കുന്നതെന്നും ഹിന്ദുസ്ഥാൻ ടൈംസ് വ്യക്തമാക്കിയിരിക്കുന്നു. 2017 സെപ്തംബറിലാണ് നേരത്തെ അമേരിക്കന് നിർമിത ആയുധങ്ങൾ പിടിച്ചെടുത്തത്. ജെയ്ഷ് തലവൻ മസൂദ് അസറിന്റെ അനന്തരവൻ തൽഹ റാഷിദ് ഉൾപ്പെട്ട ഏറ്റുമുട്ടലിലായിരുന്നു ഇത്.\nഒക്ടോബറിൽ അസറിന്റെ മറ്റൊരു അനന്തരവൻ ഉസ്മാൻ ഹൈദറുൾപ്പെടെ മൂന്ന് ഭീകരരെ സൈന്യം വധിച്ചിരുന്നു ഇവരുടെ പക്കൽ നിന്നും അമേരിക്കൻ നിർമിത ആയുധം കണ്ടെത്തിയിരുന്നു. കഴിഞ്ഞ 24 മണിക്കൂറിനിടെ ജമ്മുകശ്മീർ താഴ്വരയിൽ ആറ് ഭീകരരെ സൈന്യം വധിച്ചുവെന്നും ഏഴോളം പേരെ അറസ്റ്റ് ചെയ്തതായും ഹിന്ദുസ്ഥാൻ ടൈംസ് റിപ്പോർട്ട് ചെയ്യുന്നു.\nFirst published: March 30, 2019, 10:56 IST\nJaish-e-Mohammedjammu and kashmirpakistanterroristUSജെയ്ഷ് ഇ മൊഹമ്മദ്പാകിസ്ഥാൻയുഎസ്


Case against Ganesh kumar MLA | യുവാവിനെ മര്‍ദ്ദിച്ച സംഭവം: ഗണേഷ് കുമാര് എംഎല്‍എയ്‌ക്കെതിരെ കേസ് | Mangalam\nSaturday, June 15, 2019 Last Updated0Min 40 Sec ago English Edition\nWednesday 13 Jun 2018 07.15 PM\nയുവാവിനെ മര്‍ദ്ദിച്ച സംഭവം: ഗണേഷ് കുമാര് എംഎല്‍എയ്‌ക്കെതിരെ കേസ്\nകൊല്ലം: യുവാവിനെ മര്‍ദ്ദിച്ചതില് പത്തനാപുരം എംഎല്‍എ ഗണേഷ് കുമാറിനെതിരെ കേസ്. ദേഹോപദ്രവം ഏല്‍പ്പിച്ചതിനും ഭീഷണിപ്പെടുത്തിയതിനുമാണ് ഗണേഷ് കുമാറിനെതിരെ അഞ്ചല് പോലീസ് കേസെടുത്തിരിക്കുന്നത്. മരണവീട്ടിലേക്ക് എത്തിയ എംഎല്‍എ യുടെ വാഹനത്തിനു സൈഡ് കൊടുക്കാത്തതിനെ ചൊല്ലി വാക്കേറ്റം ഉണ്ടാകുകയും തുടര്‍ന്ന് ഭീഷണിപ്പെടുത്തി എംഎല്‍എ മര്‍ദ്ദിച്ചുവെന്നുമാണ് പരാതിയില് പറയുന്നത്. കാറിനു സൈഡ് കൊടുത്തില്ലെന്ന് പറഞ്ഞ് കെ.ബി. ഗണേഷ് കുമാര് എംഎല്‍എയും ഡ്രൈവറും ചേര്‍ന്ന് യുവാവിനെ മര്‍ദ്ദിച്ചതായാണ് പരാതി. കൊല്ലം സ്വദേശി അനന്തകൃഷ്ണനാണ് പത്തനാപുരം എംഎല്‍എക്കെതിരെ പരാതി നല്‍കിയത്.\nഅഞ്ചലില് അഗസ്ത്യകോട് ബുധനാഴ്ച ഉച്ചകഴിഞ്ഞാണ് സംഭവം. ഗണേഷ് കുമാറും ഡ്രൈവറും ചേര്‍ന്ന് തന്നെ മര്‍ദ്ദിക്കുകയും അമ്മയെ അസഭ്യം പറയുകയും ചെയ്തുവെന്നും അനന്തകൃഷ്ണന് പറഞ്ഞു. ഒരു വാഹനത്തിനു മാത്രം കടന്നുപോകാവുന്ന റോഡില്‍വെച്ച് എംഎല്‍എയ്ക്ക് സൈഡ് കൊടുത്തില്ലെന്ന് ആരോപിച്ചാണ് മര്‍ദ്ദനം. മരണവീട്ടിലേക്ക് വന്നതായിരുന്നു ഇരുകൂട്ടരും. അനന്തകൃഷ്ണനെ അഞ്ചല് ഗവ.ആശുപത്രിയില് പ്രാഥമിക ചികിത്സയ്ക്കു ശേഷം സ്വകാര്യ ആശുപത്രിയില് പ്രവേശിപ്പിച്ചു.\nഎന്നാല്, വിശദീകരണവുമായി ഗണേഷ് കുമാറിന്‍റെ ഡ്രൈവര് രംഗത്തെത്തി. തന്നെയാണ് യുവാവ് കൈയേറ്റം ചെയ്തതെന്ന് എംഎല്‍എയുടെ ഡ്രൈവര് ആരോപിച്ചു. സംഭത്തില് ഇരുവരും പൊലീസില് പരാതി നല്‍കി. സംഭവത്തില് പ്രതിഷേധിച്ച് ഗണേഷ്കുമാർ എംഎൽഎയുടെ വീട്ടിലേക്ക് യൂത്ത് കോൺഗ്രസും യുവമോർച്ചയും മാർച്ച് നടത്തി.\nമന്ത്രി സ്ഥാനം താല്‍പ്പര്യമില്ല: അഴിമതിക്കെതിരെ എല്‍എഡിനൊപ്പം നിന്ന് പ്രവര്‍ത്തിക്കുമെന്ന് ഗണേഷ് കുമാര്\nമാവേലിക്കരയില് വനിതാ പോലീസ് ഓഫീസറെ വെട്ടിവീഴ്ത്തിയ ശേഷം പെട്രോളൊഴിച്ചു തീകൊളുത്തി കൊന്നു; യുവാവ് പിടിയില്


ഹൃദയസഖി - 13 - Aksharathalukal\nHome » Novel » ഹൃദയസഖി – 13\nദിവസങ്ങൾ ശരവേഗത്തിൽ ഓടിക്കൊണ്ടിരുന്നു. ചെമ്പകശ്ശേരിയിൽ ആകെ തിരക്കും ബഹളവും തന്നെ ആയിരുന്നു. മീനാക്ഷിയുടെ അമ്മ വീട്ടിൽ നിന്നു ചില ബന്ധുക്കളൊക്കെ കല്യാണം പ്രമാണിച്ചു എത്തിയിട്ടുണ്ടായിരുന്നു. നിശ്ചയവും വിവാഹവും തമ്മിൽ രണ്ടാഴ്ചത്തെ വ്യത്യാസം മാത്രമുള്ളതിനാൽ അവരിൽ പലരും തിരികെ പോകാതെ അവിടെ തന്നെ കഴിച്ചുകൂട്ടി. കൂടാതെ നാരായണിയമ്മയുടെ സഹോദരീ സഹോദരന്മാരും അവരുടെ മക്കളും ചെറുമക്കളുമൊക്കെയായി ചിലർ ദിവസേനെ വന്നും പോയുമിരുന്നു.\nവന്നിരുന്നവർക്കെല്ലാം അറിയേണ്ടിയിരുന്നത് കൃഷ്ണവേണിയെക്കുറിച്ചായിരുന്നു. മീനാക്ഷിക്ക് ഒപ്പം കൃഷ്ണയുടെയും കല്യാണം നടത്തേണ്ടിയിരുന്നോ എന്നൊരു സംസാരം അവരിലെല്ലാം ഉടലെടുത്തു. ചിലർ അത് തുറന്നു ചോദിക്കയും ചെയ്തു. മറ്റു ചിലർക്ക് അറിയേണ്ടിയിരുന്നത് അഭിമന്യുവിനെക്കുറിച്ചു ആയിരുന്നു. അടുക്കളയിലെ കുശുകുശുക്കലിന് ഇടയിൽ ചില പ്രായമായ സ്ത്രീകൾ പറയുന്നത് കൃഷ്ണയുടെയും കാതിലെത്തി.\n“എങ്കിലും ആ പെണ്ണ് എന്ത് മന്ത്രം കാണിച്ചിട്ടാ അവനെ മയക്കിയെടുത്തത്? ” ഒരു സ്ത്രീ കൂടെയുള്ളവരോട് ചോദിച്ചു\n“അതല്ലേ അറിയാൻ പാടില്ലാത്തത്.. തന്തയും തള്ളയും ഇല്ലാതെ വല്ലവരുടെയും വീട്ടിൽ അടുക്കളപ്പണിക്ക് വന്നു നിന്നതാ.. എന്നാലും പിടിച്ചപ്പോ അവളു പുളിങ്കൊമ്പ് നോക്കി തന്നെ പിടിച്ചു ” മറ്റൊരു പ്രായമായ സ്ത്രീ മൂക്കത്തു വിരൽ വെച്ചു.\n“അതാടി പെണ്ണുങ്ങളുടെ മിടുക്ക്.. ഒരു വക ഇല്ലാത്തത് ആണെങ്കിലും കേറിചെല്ലാൻ പോകുന്നത് നല്ലൊരു കുടുംബത്തിലേക്കല്ലേ.. “\n“അതിനു യോഗം ഉണ്ടാവും..അല്ലാതെ എന്താ ഇപ്പോ പറയുക ” അവർ ഒരു നിശ്വാസത്തോടെ പറഞ്ഞു.\n“എങ്കിലും എന്ത് കണ്ടിട്ടാ ആ പയ്യൻ ഇവളെ ഇഷ്ട്ടപ്പെട്ടതെന്നാ എനിക്ക് മനസിലാകാത്തത്.. നല്ല ജോലിയും കുടുംബവും ഉള്ളവൻ എന്തിനാണാവോ ഇത്ര ഗതി ഇല്ലാത്തതിനെയൊക്കെ തിരഞ്ഞെടുത്തത്.. ഇവിടെ കുറച്ചു പേര് അവളെ മോളെ പോലെ കാണുന്നെന്നും കരുതി അവൾ ഈ കുടുംബത്തിലെ അംഗം ഒന്നും അല്ലല്ലോ.. ” സുഭദ്രയുടെ ബന്ധുക്കളായ സ്ത്രീകൾ വിടാൻ തയ്യാറല്ലായിരുന്നു\nഇതെല്ലാം കേട്ടുകൊണ്ടാണ് കൃഷ്ണ അടുക്കളയിലേക്ക് എത്തിയത്. ആളുകൾ കൂടുതൽ ഉള്ളതുകൊണ്ട് ഭക്ഷണം തയ്യാറാക്കാൻ താനും കൂടാം എന്ന് കരുതിയാണ് അവൾ അവിടേക്ക് ചെന്നത്. എന്നാൽ അവിടെ കൂടിയിരുന്ന അവരുടെ സംസാരം കേട്ടപ്പോൾ വരേണ്ടിയിരുന്നില്ല എന്ന് അവൾക്ക് തോന്നിപ്പോയി.\n“ആ വന്നല്ലോ കല്യാണപെണ്ണ്”\nകൂട്ടത്തിലാരോ പറഞ്ഞു. കൃഷ്ണ പതിയെ അകത്തേക്ക് കയറി. അവരോടൊപ്പം ഇരുന്ന് പച്ചക്കറികൾ അരിഞ്ഞു കൊടുക്കാൻ തുടങ്ങി. കൃഷ്ണയെ കണ്ടതും പെൺകൂട്ടം ചർച്ച മുറുക്കി. ഇരയെ കയ്യിൽ കിട്ടിയ വേട്ടനായ്ക്കളെ പോലെ അവർ അവളെ വാക്കുകൾകൊണ്ട് ആക്രമിച്ചു.\nമീനാക്ഷി യോടൊപ്പം ഇവിടെ ഉള്ളവർ മുൻകൈയ്യെടുത്ത് കൃഷ്ണ യുടെയും കല്യാണം നടത്തുന്നതിനുള്ള അനിഷ്ടം അവർ വാക്കുകൾകൊണ്ട് അവളെ അറിയിച്ചു.\nതിരികെ ഒന്നും പറയാതെ അവൾ തന്റെ ജോലിയിൽ ഏർപ്പെട്ടു. കുറച്ചു സമയത്തിനു ശേഷം കാവ്യ വന്നു അവളെ മുറിയിലേക്ക് പറഞ്ഞു വിട്ടു. മുറിയിൽ എത്തിയിട്ടും അവളുടെ മനസ്സ് അടുക്കളയിൽ കേട്ട സംസാരങ്ങൾ ക്ക് പുറകെ ആയിരുന്നു.\nഅഭിമന്യുവിന്റെതു വളരെ വലിയൊരു വീട് തന്നെയാണ്. തനിക്ക് കയറിച്ചെല്ലാൻ യോഗ്യത ഇല്ലാത്ത ഒരു വീട്. ഉയർന്ന ഉദ്യോഗവും സാമ്പത്തികസ്ഥിതിയും ഉള്ളവരാണ് അവിടെയുള്ളവർ. അവരുമായി ഒരിക്കലും ചേരാത്ത താൻ അവിടുത്തെ മരുമകൾആകാൻ പോകുന്നു…!\nകൃഷ്ണയുടെ ഉള്ളിൽ അപകർഷതാബോധം തലപൊക്കി.\n‘ പക്ഷേ തന്നെ അവിടെയുള്ളവരെല്ലാം സ്നേഹിക്കുന്നുണ്ട് മനസ്സിൽ അംഗീകരിക്കുന്നുണ്ട്.. അതൊരുപക്ഷേ സഹതാപത്തിന് പുറത്താകുമോ?\nഎന്നെ അംഗീകരിക്കാൻ കഴിയാത്തവർ അവിടെയും ഉണ്ടാകില്ലേ.. അവിടേക്ക് ചെന്നു കഴിയുമ്പോഴും ആരുടെയെങ്കിലും പക്കൽ നിന്ന് കുത്തുവാക്കുകൾ കേൾക്കേണ്ടി വരില്ലേ….? ‘\nഇതുവരെയില്ലാത്ത ഒരു ഭയം അവൾക്കു തോന്നി. തനിക്ക് അർഹതയില്ലാത്തത് കൈ വരുന്നതുപോലെ. അറിയാതെ തന്നെ കൃഷ്ണയുടെ മിഴികൾ അവളുടെ കയ്യിൽ അഭിമന്യു അണിയിച്ച മോതിരത്തിലേക്ക് നീണ്ടു. മറുകൈയ്യാൽ അവള് തലോടി. ആ മോതിരത്തിന് തിളക്കം കൂടിയതുപോലെ തോന്നി.\nഅർഹതയുള്ളത് തന്നെയാണ് കൈ വരാൻ പോകുന്നതെന്ന് അവളുടെ മനസ്സ് മന്ത്രിച്ചു.!\nരാത്രി വൈകിയും പഠിത്തത്തിൽ ഏർപ്പെട്ടിരിക്കുകയായിരുന്നു കൃഷ്ണ. 4ആം സെമസ്റ്റർ എക്സാം എപ്പോൾ വേണമെങ്കിലും ആരംഭിക്കാൻ സാധ്യത ഉണ്ടായിരുന്നു. ഒരു മാസത്തിനു മുൻപ് നടക്കേണ്ടുന്ന പരീക്ഷയാണ്. ആദ്യവർഷ പരീക്ഷാഫലം വൈകിയത് കൊണ്ട് തന്നെ അടുത്ത സെമസ്റ്റർ എക്സാം വൈകി.\nഇനി കല്യാണം കഴിയുന്നതുവരെ താൻ തിരക്കിലായിരിക്കും എന്നും അതുവരെ പഠിത്തം കാര്യമായി നടക്കില്ലെന് അറിയാവുന്നതുകൊണ്ട് ബുദ്ധിമുട്ടുള്ള പാഠഭാഗങ്ങൾ വേഗം പഠിച്ചു തീർക്കാമെന്ന് അവൾ കരുതി. ഗാഢമായി പഠിത്തത്തിൽ ആഴ്ന്നിറങ്ങിയപ്പോഴാണ് ഫോണിൽ മെസ്സേജ് വന്ന ശബ്ദം കേട്ടത്.\nഹരിയേട്ടൻ സ്ഥിരമായി രാത്രി ഗുഡ് നൈറ്റ് മെസ്സേജ് അയക്കാറുള്ളത് കൊണ്ട് അവനാണെന്നു കരുതി അവൾ പെട്ടന്ന് ഫോൺ എടുത്തു നോക്കിയില്ല.\nഅല്പനേരം കഴിഞ്ഞു ബുക്സ് എല്ലാം മടക്കിവെച്ചു ഫോൺ നോക്കിയപ്പോൾഹരിയേട്ടന്റെ പതിവ് മെസ്സേജ് ഉണ്ട്. അതിനു താഴെയായി പരിചയം ഇല്ലാത്ത നമ്പറിൽ നിന്നും ഒരു മെസ്സേജ്. അവളത് തുറന്നു നോക്കി.\n“ഗുഡ് നൈറ്റ് ഹാവ് ആ നൈസ് സ്ലീപ് ബൈ : അഭിമന്യു “\nകൃഷ്ണയുടെ മുഖത്തൊരു പുഞ്ചിരി വിടർന്നു. അവൾ ആവർത്തിച്ചു ആ വരികൾ വീണ്ടും വായിച്ചു നോക്കി.\n“ഗുഡ് നൈറ്റ് “\nഅവൾ തിരികെ മറുപടി നൽകിയ ശേഷം അവന്റെ നമ്പർ സേവ് ചെയ്തു. അഭിയുടെ മെസ്സേജ് വീണ്ടും വരുമെന്ന് കരുതിയെങ്കിലും അങ്ങനെയൊന്നും ഉണ്ടായില്ല. കുറച്ചു നേരത്തെ കാത്തിരിപ്പിന് ശേഷം കൃഷ്ണ ഉറക്കത്തിലേക്ക് വഴുതി വീണു.\nഒരാഴ്ച വേഗം തന്നെ കടന്ന് പോയി. കല്യാണത്തിന് ഇനി ഒരാഴ്ച കൂടി മാത്രം. കൃത്യമായി പറഞ്ഞാൽ7ദിവസങ്ങൾ. 8ആം ദിനം താൻ വിവാഹിതയാകാൻ പോകുന്നുവെന്ന യാഥാർഥ്യം കൃഷ്ണയുടെ ഉള്ളിൽ എന്തെന്ന് നിർവചിക്കാൻ ആകാത്ത ഒരു തരം അവസ്ഥ സൃഷ്ടിച്ചു.\nകഴിഞ്ഞ ഒരാഴ്ച കൊണ്ട് അവൾ അഭിയുമായി അല്പം അടുത്തിരുന്നു. എല്ലാ ദിവസങ്ങളിലും അഭി കൃഷ്ണയെ വിളിക്കാറുണ്ടായിരുന്നു. എന്നാൽ എന്തെങ്കിലുമൊക്കെ പറഞ്ഞു അവൾ പെട്ടന്ന് തന്നെ സംഭാഷണം അവസാനിപ്പിക്കയും ചെയ്യും. അവനോട് സംസാരിക്കാൻ ഭയം ആണോ മടി ആണോയെന്ന് അറിയില്ല. പെട്ടന്നൊരു വെപ്രാളം തന്നിൽ ഉടലെടുക്കുന്നത് അവൾ അറിയുന്നുണ്ടായിരുന്നു.\nഉച്ചകഴിഞ്ഞ നേരത്ത് ചെറിയ ഒരു മയക്കത്തിലായിരുന്നു കൃഷ്ണ. ഫോൺ റിംഗ് ചെയ്യുന്നത് കേട്ടാണ് അവൾ എഴുന്നേറ്റത്. നോക്കിയപ്പോൾ ഹരിയാണ്.\nഈ നേരത്ത് പതിവില്ലാത്തതാണ് ഇങ്ങനെ ഒരു വിളി. എടുക്കണോ വേണ്ടയോ എന്ന് സംശയിച്ചു നിന്നതും കോൾ കട്ടായി. അവൾ തിരികെ വിളിച്ചതും ആദ്യ റിങ്ങിൽ തന്നെ അവൻ അറ്റൻഡ് ചെയ്തു.\n“ഹലോ ” ഹരിയുടെ ശബ്ദത്തിൽ നേരിയ വ്യത്യാസം ഉണ്ടായിരുന്നു\n“എന്താ ഹരിയേട്ടാ വിളിച്ചത്” അവൾ ചോദിച്ചു\n” നീ യൂണിവേഴ്സിറ്റി സൈറ്റ് നോക്കിയിരുന്നോ”\n” ഇല്ല…. എന്തേ”\n“ഫോർത്ത് സെമസ്റ്റർ എക്സാം ഡേറ്റ് പബ്ലിഷ് ചെയ്തിട്ടുണ്ട്”\n” അതെയോ ഞാനറിഞ്ഞില്ല.. എന്നാ തുടങ്ങുന്നത്? “\n“അടുത്ത ആഴ്ചയോടെ തുടങ്ങും. നീ ഒന്ന് ചെക്ക് ചെയ്യ്. ഞാൻ ഹോസ്പിറ്റലിലാ. വിവരമറിഞ്ഞപ്പോൾ വിളിച്ചതാ.” അവൻ പറഞ്ഞു\nഅവൾ കോൾ കട്ട് ചെയ്തു പെട്ടെന്ന് തന്നെ ലാപ്ടോപ് ഓൺ ചെയ്തു. യൂണിവേഴ്സിറ്റി സൈറ്റിൽ ഡിസ്റ്റൻസ് എഡ്യൂക്കേഷൻ ഡിപ്പാർട്ട്മെന്റ് എക്സാം നോട്ടിഫിക്കേഷനിൽ അവളുടെ കണ്ണുകൾ പതിഞ്ഞു.\n‘ ഹരിയേട്ടൻ പറഞ്ഞത് ശരിയാണ്. എക്സാം ഡേറ്റ് പബ്ലിഷ് ചെയ്തിട്ടുണ്ട്.\nപതിമൂന്നാം തീയതി ആരംഭിക്കും.’ കൈവിരലുകൾ കടിച്ചുകൊണ്ട് അവൾ അൽപനേരം ലാപ്ടോപ്പിന്റെ സ്ക്രീനിലേക്ക് നോക്കിയിരുന്നു.\n‘പതിനഞ്ചാം തീയതിയാണ് വിവാഹം നിശ്ചയിച്ചിരിക്കുന്നത്. വിവാഹത്തിന് പിറ്റേന്നും അതിനടുത്തുള്ള ദിവസങ്ങളിലായി ബാക്കിയുള്ള പരീക്ഷകളും നടത്തപ്പെടും.\nഎപ്പോൾ വേണമെങ്കിലും പരീക്ഷാ തീയതി വരും എന്ന് അറിയാമെങ്കിലും ഇത്ര പെട്ടെന്ന്.. അതും വിവാഹത്തിന്റെ അടുത്തടുത്ത ദിവസങ്ങളിൽ വരും എന്ന് തീരെ പ്രതീക്ഷിച്ചില്ല.’\n‘ഇനിയിപ്പോ എന്താ ചെയ്യുക. ഈ തിരക്കിനിടയിൽ പഠിത്തത്തെക്കുറിച്ച് ആലോചിക്കാനേ പറ്റില്ല. മാത്രവുമല്ല കല്യാണത്തലേ ദിവസങ്ങൾ ആയതുകൊണ്ടുതന്നെ പരീക്ഷ എഴുതിക്കാൻ കൊണ്ടുപോയി തിരികെ കൊണ്ടുവരാൻ ആർക്കും സമയം ഉണ്ടാകുകയുമില്ല.’\nകഴിഞ്ഞ തവണ പരീക്ഷയ്ക്ക് കൊണ്ടുപോകാനും തിരികെ എത്തിക്കാനും ഹരിയേട്ടൻ കൂടെയുണ്ടായിരുന്നു എന്ന് അവൾ ഓർത്തു. ഇത്തവണ അക്കാര്യം ആലോചിക്കുക കൂടി വേണ്ട. എന്ത് ചെയ്യും എന്നറിയാതെ അവൾ ആശങ്കയിലായി.\nവൈകിട്ട് അമ്പലത്തിൽ പോയി തിരികെ വരുന്ന വഴിയിൽ അവൾ കാര്യങ്ങൾ ദേവികയുമായി സംസാരിച്ചു. ദേവിക അത് രവീന്ദ്രനേയും സതീശനെയും അറിയിച്ചു. അവർ അത്താഴ സമയത്ത് അക്കാര്യം പൊതുവിൽ ചർച്ച ചെയ്തു.\nകല്യാണത്തിനു ഒരു ദിവസം മുൻപ് ആയതുകൊണ്ടുതന്നെ പരീക്ഷക്കായി കൊണ്ടുപോയി തിരികെ എത്തിക്കുക എന്നത് അവർക്കും കഴിയുന്ന കാര്യമല്ലെന്ന് കൃഷ്ണക്ക് മനസ്സിലായിരുന്നു. അവൾ തനിയെ പൊയ്ക്കോളാം എന്ന് തീരുമാനിച്ചെങ്കിലും ഒറ്റയ്ക്ക് അത്രയും ദൂരം വിടാൻ ആരും ഒരുക്കമായിരുന്നില്ല\n“ഇനിയിപ്പോ പഠിച്ചിട്ട് എന്തിനാ.. കല്യാണം കഴിഞ്ഞ് പോവുകയല്ലേ.. ഒരു പരീക്ഷയെഴുതിയില്ല എന്ന് കരുതി ഒന്നും സംഭവിക്കാൻ പോകുന്നില്ല”\nശോഭയാണ് പറഞ്ഞത്. മറ്റുള്ളവരും അതിന് അനുകൂലിക്കുന്നത് പോലെ മിണ്ടാതിരുന്നു.\nസതീശന്റെ തറപ്പിച്ചു ഉള്ള നോട്ടത്തിൽ അവർ വായ അടക്കി.\n“ഒരു പരീക്ഷ അല്ലേ മോളേ.. അത് സാരമില്ല ഒരുവർഷം കൂടി ഉണ്ടല്ലോ കോഴ്സ് തീരാൻ.. നമുക്കെതു അടുത്ത തവണ എഴുതിയെടുക്കാം. “രവീന്ദ്രൻ പറഞ്ഞു\nമറുത്തൊന്നും പറയാതെ അവൾ തലയാട്ടി.\n‘ശരിയാണ് ഇംപ്രൂവ്മെന്റ് എക്സാമിനു കൊടുത്താൽ അടുത്ത തവണ എഴുതി എടുക്കാവുന്നത് ഉള്ളൂ. അതിനായി ഇനി ആരെയും ബുദ്ധിമുട്ടിക്കേണ്ട. “അവൾ ചിന്തിച്ചു. ആ സംഭാഷണം അന്നവിടെ അവസാനിച്ചു.\nരാത്രിയിൽ അഭിമന്യുവിന്റെ പതിവ് ഗുഡ്നൈറ്റ് മെസ്സേജ് വന്നു. അവൻ വിളിക്കും എന്ന് കരുതിയെങ്കിലും അത് ഉണ്ടായില്ല. സാധാരണ വിളിക്കുമ്പോൾ എല്ലാം എന്തെങ്കിലും ഒഴിവ് കഴിവ് പറഞ്ഞ് എത്രയും പെട്ടെന്ന് കട്ടാക്കുകയാണ് തന്റെ പതിവ്. തനിക്ക് സംസാരിക്കാൻ താൽപര്യമില്ലെന്ന് കരുതി ആകും അവൻ വിളിക്കാത്തത് എന്ന് കൃഷ്ണ ധരിച്ചു.\n“my exams starts on monday “\nഉറങ്ങാൻ കിടക്കുന്നതിന് മുൻപായി അവൾ അഭിയ്ക്ക് ഒരു മെസ്സേജ് അയച്ചു.\n” 13th ?? ” വളരെ പെട്ടന്ന് അഭിയുടെ മറുപടി വന്നു\n“Yes..13 ” അവൾ തിരികെ അറിയിച്ചു.\nഅവൻ വീണ്ടും എന്തെങ്കിലും ചോദിക്കുമെന്ന് കരുതിയെങ്കിലും നിരാശയായിരുന്നു ഫലം\nകുറെ നേരത്തിനു ശേഷവും മറുപടിയൊന്നും വരാതായപ്പോൾ അവൾ കണ്ണുകളടച്ചു ഉറക്കത്തിലേക്ക് കടന്നു.\nപിറ്റേന്ന് ഒരു ശനിയാഴ്ചയായിരുന്നു. വിവാഹത്തിന് വെറും മൂന്ന് ദിനങ്ങൾ മാത്രം ബാക്കി. പതിവില്ലാതെ അന്ന് ഹരി ചെമ്പകശ്ശേരിയിലെത്തി. വിവാഹ നിശ്ചയത്തിന് ശേഷം അവൻ അവിടേക്ക് വന്നിട്ടുണ്ടായിരുന്നില്ല. എന്തെങ്കിലും അത്യാവശ്യ കാര്യത്തിന് വന്നതാവും എന്ന് കരുതി കൃഷ്ണ ശ്രദ്ധിക്കാനും പോയില്ല. മീനാക്ഷി വന്ന് പറഞ്ഞപ്പോഴാണ് അവൾ ചായയുമായി ഹരിക്ക് അരികിലേക്ക് ചെന്നത്.\n” ഹോൾടിക്കറ്റ് വാങ്ങാൻ പോകുന്നില്ലേ.” കൃഷ്ണയെ കണ്ടതും അവൻ ചോദിച്ചു.\n“വാങ്ങി.” അവൾ മറുപടി നൽകി.\n” എപ്പോൾ വാങ്ങി. “അവൻ ആശ്ചര്യത്തോടെ ചോദിച്ചു\n“അവൾ രാവിലെ സതീശന്റെ കൂടെ കോളേജിൽ പോയി വാങ്ങി. “\nനാരായണി അമ്മയാണ് മറുപടി പറഞ്ഞത്.\nഹരി ഒന്ന് മൂളിയത് ഉള്ളൂ.\n” ഹോൾടിക്കറ്റ് വാങ്ങാൻ നിന്നെ കൊണ്ടുപോകാൻ വന്നതാ ഞാൻ. എന്തായാലും വാങ്ങിയല്ലോ.. ഇനിയിപ്പോ തിങ്കളാഴ്ച എക്സാമിന് കൊണ്ടുപോകാൻ ഞാൻ വരാം”.ഹരി പറഞ്ഞു\nപെട്ടെന്ന് അമ്മമ്മയുടെ മുഖം ചുളിയുന്നത് ഹരി ശ്രദ്ധിച്ചു.\n“ഞാൻ പോകുന്നില്ല ഹരിയേട്ടാ..” കൃഷ്ണ പറഞ്ഞു\n” പോകുന്നില്ലേ .. അതെന്താ”\n” കല്യാണ തിരക്ക് ആയതുകൊണ്ട് ഞാനൊന്നും പഠിച്ചിട്ടില്ല.. “കൃഷ്ണ പറഞ്ഞു\n“പഠിക്കാൻ ഇനിയും സമയമുണ്ടല്ലോ. ഞാൻ രാവിലെ ഇങ്ങു വരാം നീ റെഡിയായി നിന്നാൽ മതി. “അവൻ പറഞ്ഞു\n” അതുവേണ്ട ഹരി.. ഒന്നാമതേ നിങ്ങളുടെ കല്യാണം ഉറച്ചിരിക്കുകയാണ്.. ആ സമയത്ത് ഒരു യാത്ര വേണ്ട. അത് ശരിയാവില്ല. ” നാരായണിയമ്മ പറഞ്ഞു\n“അതിന് ഒരുപാട് ദൂരം ഒന്നുമില്ലല്ലോ.. അരമണിക്കൂർ യാത്ര. ഒന്നുമില്ലെങ്കിലും പരീക്ഷ എഴുതാൻ വേണ്ടിയല്ലേ.” ഹരി തർക്കിച്ചു\n” പറയുന്നത് കേൾക്കു മോനെ.. നിന്നെയും മീനാക്ഷിയുടെ യും കല്യാണം ഉറപ്പിച്ചിരിക്കുകയാണ്. ഈ സമയത്ത് നീ കൃഷ്ണവേണി യുമായി യാത്ര ചെയ്യുന്നത് ശരിയായ കാര്യമല്ല. അല്ലെങ്കിൽ അഭിമന്യുവിന്റെ അനുവാദത്തോടുകൂടി ആയിരിക്കണം അത്.”\n“അഭിമന്യുവിന്റെ അനുവാദമോ. “ഹരിയുടെ മുഖം ചുമന്നു.\n” അതെ. വിവാഹം കഴിഞ്ഞിട്ടില്ല എങ്കിലും കുറച്ചു ദിവസങ്ങൾക്കുള്ളിൽ അവന്റെ ഭാര്യ ആകാൻ പോകുന്ന പെണ്ണാണ് കൃഷ്ണ. അതുകൊണ്ട് നിന്നോടൊപ്പം എന്നല്ല മറ്റേത് പുരുഷന്റെ കൂടെയും പോകുന്നതിനു മുൻപ് അവന്റെ അനുവാദം കൂടി വേണം.”\n“അമ്മമ്മ എന്തൊക്കെയാ പറയുന്നത്..” ഹരിയുടെ മുഖത്ത് ദേഷ്യം പ്രകടമായിരുന്നു.\n” ഈ കാര്യത്തിൽ ഇനി ഒരു തർക്കം വേണ്ട. അവൾ പരീക്ഷ എഴുതാൻ പോകുന്നില്ല.” അവർ പറഞ്ഞു\n” അങ്ങനെ തീർത്തു പറയാതെ അമ്മേ.”\nഅവർക്കിടയിലേക്ക് കടന്നു വന്ന രവീന്ദ്രൻ പറഞ്ഞു.\n” കൃഷ്ണ മോൾ പരീക്ഷ എഴുതും. “\n” എങ്ങനെ.?? “\n” അഭിമന്യു ഇന്നലെ രാത്രി തന്നെ എന്നെ വിളിച്ചിരുന്നു. കൃഷ്ണ തൽക്കാലം പരീക്ഷ എഴുതുന്നില്ല എന്ന കാര്യം ഞാൻ അറിയിച്ചു. അപ്പോൾ അവനാണ് പറഞ്ഞത് പരീക്ഷയ്ക്കായി മോളെയും കൂട്ടി അവൻ പോയി വരാം എന്ന്. മറ്റൊന്നും ആലോചിക്കേണ്ട കാര്യമില്ലല്ലോ ഞാൻ സമ്മതവും അറിയിച്ചു. “അയാൾ പറഞ്ഞു\n“എന്നാലും കല്യാണസമയത്ത് യാത്ര ചെയ്യുന്നത് അത്ര നല്ലതല്ല “നാരായണി അമ്മ ഓർമ്മിപ്പിച്ചു.\n“ഒരു കുഴപ്പവും ഇല്ലമ്മേ.. അധികം ദൂരം ഒന്നും ഇല്ലല്ലോ. മാത്രവുമല്ല., അഭിയുടെ കൂടെയല്ലേ അവൾ പോകുന്നത്. ഒരു കുഴപ്പവും കൂടാതെ അവൻ തിരികെ എത്തിക്കും.”\n“എങ്കിൽ പിന്നെ അങ്ങനെ ആയിക്കോട്ടെ..” അവർ പറഞ്ഞു.\n” ഹരിയേട്ടൻ ചായ കുടിക്ക് ” മീനാക്ഷിഹരിയുടെ അരികിലേക്ക് എത്തി പറഞ്ഞു.\n” വേണ്ട ഞാൻ കുടിച്ചിട്ടാ വന്നത്. “\nഅവൻ ചായകപ്പ് നീക്കിവെച്ചു.\nകുറച്ച് തിരക്കുകൾ ഉണ്ടെന്നു പറഞ്ഞു അവൻ തിരികെ പോയി. ഹരി ഏട്ടനോട് ഒപ്പം പോകേണ്ട എന്ന് പറഞ്ഞത് ഇഷ്ടമായില്ല എന്ന് കൃഷ്ണയ്ക്ക് മനസ്സിലായി.അല്ലെങ്കിലും ഹരിയേട്ടൻ വരുമെന്ന് താനും കരുതിയത് അല്ലല്ലോ.\n‘ പക്ഷേ പരീക്ഷയ്ക്ക് കൂട്ടികൊണ്ടുപോകാം എന്നുള്ളത് അഭിമന്യു തന്നോട് ഒന്നും പറഞ്ഞില്ലല്ലോ എന്നത് കൃഷ്ണ ഓർത്തു.’\nശനിയും ഞായറും തിരക്കിട്ട് പഠിത്തത്തിൽ ആയിരുന്നു കൃഷ്ണ. എഴുതാൻ സാധിക്കില്ല എന്ന് കരുതിയ പരീക്ഷയാണ്. പക്ഷേ ഒരു അവസരം കൈവന്നിരിക്കുന്നു. ഒരു നിമിഷം പോലും വെറുതെ കളയാതെ അവൾ പഠിച്ചു കൊണ്ടിരുന്നു. തിങ്കളാഴ്ച രാവിലെ തന്നെ അവൾ തയ്യാറായി നിന്നു. ചെമ്പകശ്ശേരി യിലെ സ്ത്രീരത്നങ്ങൾ പലരും അവളെ അത്ഭുത ജീവിയെ പോലെ നോക്കി.\nകൃഷ്ണ അതൊന്നും ശ്രദ്ധിക്കാതെ പഠിച്ചു കൊണ്ടിരുന്നു. കുറച്ചു നിമിഷങ്ങൾക്ക് ശേഷം ഗേറ്റിനടുത്ത് ഒരു ബുള്ളറ്റ് വന്നുനിന്നു. തലയുയർത്തി നോക്കാതെ തന്നെ അത് അഭിമന്യു ആയിരിക്കുമെന്ന് അവൾക്ക് തോന്നി.\nകൃഷ്ണയുടെ തോന്നൽ തെറ്റിയില്ല. ബൈക്കിൽ ഇരുന്നു അഭി അവളെ നോക്കി. മറ്റുള്ളവരോട് യാത്ര പറഞ്ഞു അവൾ മെല്ലെ അഭിയ്ക്ക് അരികിലേക്ക് നടന്നെത്തി.\nഅവൾ അടുത്തെത്തിയതും അവൻ ബുള്ളറ്റ് സ്റ്റാർട്ട് ആക്കി. അവന്റെ മുഖത്തു ഗൗരവം നിറഞ്ഞു നിന്നിരുന്നു. നിശ്ചയത്തിന് കണ്ടപ്പോഴുള്ള ഭാവം ആയിരുന്നില്ല അപ്പോൾ. കൃഷ്ണ അവനെ നോക്കി നിന്നു.\n“കയറാൻ ഇനി പ്രത്യേകിച്ച് പറയണോ ” അവൻ ചോദിച്ചു. വേണ്ടന്ന് ചുമൽ കൂച്ചി അവൾ പിൻസീറ്റിലേക്ക് കയറി.\n“വല്ലതും കഴിച്ചോ രാവിലെ ” ബൈക്ക് ഓടിക്കുന്നതിനിടയിൽ അവൻ ചോദിച്ചു.\nകൃഷ്ണ ഒന്ന് മൂളി.\nപിന്നീട് യാത്രയിലുടനീളം ഒന്നും തന്നെ സംസാരിച്ചില്ല. പരീക്ഷയ്ക്ക് ഏകദേശം മുക്കാൽ മണിക്കൂർ മുൻപ് അവർ കോളേജിന് അടുത്തു എത്തി. അകത്തേക്ക് കയറാതെ അവൻ ബൈക്ക് അടുത്തുള്ള ഹോട്ടലിനു മുന്നിലായി നിർത്തി.\nഅവൾ ബൈക്കിൽ നിന്ന് ഇറങ്ങി. പിന്നാലെ അഭിയും.\n“വാ എന്തെങ്കിലും കഴിക്കാം ” അവൻ അകത്തേക്ക് നടന്നു.\n“എനിക്കൊന്നും വേണ്ട.. ” അവൾ മെല്ലെ പറഞ്ഞു.\n“എനിക്ക് വേണം.. വിശക്കുന്നു ” അവൻ ഒരു ടേബിളിനു അടുത്തേക്ക് ഇരുന്നു. കൃഷ്ണയും എതിർവശത്തായി ഇരുന്നു.\nഅഭി ദോശയും കറിയും രണ്ടു പ്ലേറ്റ് വീതം ഓർഡർ ചെയ്തു.\n“ഞാൻ… കഴിച്ചിരുന്നു.. ” അവൾ പറഞ്ഞു\n“അത് കള്ളം ആണെന്ന് മനസിലായി” അവൾ പറഞ്ഞു തീരുന്നതിനു മുൻപ് അഭി പറഞ്ഞു. കൃഷ്ണ കണ്ണുകൾ മിഴിച്ചു അവനെ നോക്കി. അവൻ മെല്ലെ ചിരിച്ചു.\n“ഒന്നും കഴിക്കാതെ എക്സാം എഴുതേണ്ട..3മണിക്കൂർ ഇരിക്കാൻ ഉള്ളതല്ലേ.. കഴിക്ക് “\nഒരു പ്ലേറ്റ് അവൾക്ക് അരികിലേക്ക് നീക്കി വെച്ചുകൊണ്ട് അവൻ പറഞ്ഞു.\nരാവിലെ കണ്ട ഗൗരവഭാവം എല്ലാം മാറിയത് പോലെ. അവളും തിരികെയൊന്ന് പുഞ്ചിരിച്ചു ഭക്ഷണം കഴിച്ചു.\nഅതിനു ശേഷം അവർ കോളേജിന് അകത്തേക്ക് കയറി. ഓരോരുത്തരുടെയും ഹാൾ ടിക്കറ്റ് നമ്പറും ക്ലാസ്സ് റൂമും നോട്ടീസ് ബോർഡിൽ എഴുതിയിട്ടുണ്ടായിരുന്നു. നോട്ടീസ് ബോർഡിന് ചുറ്റും കുട്ടികൾ തിരക്ക് കൂട്ടികൊണ്ട് നിന്നു. ഇവർക്കിടയിലേക്ക് എങ്ങനെ കയറി ഹാൾ കണ്ടെത്തും എന്ന് ആലോചിച്ചു നിന്നതും കൃഷ്ണയുടെ കയ്യിൽ നിന്നും ഹാൾ ടിക്കറ്റ് വാങ്ങി അഭി നോട്ടീസ് ബോർഡിൽ പോയി നോക്കി.\n“തേർഡ് ഫ്ലോറിൽ ആണ് ഹാൾ. ” അവൻ തിരികെയെത്തി പറഞ്ഞു.\nഅവൻ മുകളിലേക്ക് സ്റ്റെപ് കയറി നടന്നു. പിന്നാലെ കൃഷ്ണയും. ഓരോ ക്ലാസ്സിന്റെ മുകളിലും ഉള്ള നമ്പർ നോക്കി അവൻ ഹാൾ കണ്ടെത്തി. ഏറ്റവും പിറകിലായുള്ള ബെഞ്ചിൽ ആയിരുന്നു അവളുടെ ഇരിപ്പിടം. കൃഷ്ണ അവിടേക്ക് പോയിരുന്നു. അവൾ ഹാൾ ടിക്കറ്റും പേനയും കാൽക്കുലേറ്ററുമെല്ലാം എടുത്ത് വെച്ച് തിരികെ നോക്കിയപ്പോൾ അഭിയെ കാണാൻ ഇല്ല. താഴേക്ക് പോയിക്കാണുമെന്ന് കരുതി. കഴിഞ്ഞ എക്സമിനു തനിക്ക് എല്ലാ കാര്യങ്ങളും ഇത്പോലെ ചെയ്തു തന്നത് ഹരിയേട്ടൻ ആയിരുന്നു എന്നവൾ ഓർത്തു.\nകൃഷ്ണ തന്റെ സീറ്റിലിരുന്നു. അടുത്തുള്ള കുട്ടികളെയെല്ലാം പരിചയപ്പെട്ടു.\nഇത്തിരി നേരം കഴിഞ്ഞതും അഭിമന്യു കയ്യിൽ ഒരു കുപ്പി വെള്ളവുമായി വന്നു.\nഇതു വാങ്ങാൻ വേണ്ടിയാണല്ലേ നേരത്തെ പോയത്. അവൾ മനസ്സിൽ ചിന്തിച്ചു.\n“ഞാൻ പുറത്തുണ്ടാകും. കണ്ടില്ലെങ്കിൽ കോൾ ചെയ്താൽ മതി ” അവൻ പറഞ്ഞു\n“നന്നായി എഴുത്.. all the best ” അവൻ കൈ കൊടുത്തുകൊണ്ട് പറഞ്ഞു.\n“താങ്ക്സ് ” അവൾ മെല്ലെ പറഞ്ഞു\nകുപ്പി അവൾക്കരികിലായ് വെച്ചു അഭി പുറത്തേക്ക് പോയി.\nപരീക്ഷ കഴിഞ്ഞു ഇറങ്ങി വന്നപ്പോൾ ഒരു തണൽ മരത്തിനു അടുത്തായി അഭി നിൽക്കുന്നുണ്ടായിരുന്നു. കൃഷ്ണയെ കണ്ടതും അവൻ ബൈക്ക് സ്റ്റാർട്ട് ചെയ്തു. അവൾ പിൻസീറ്റിലേക്ക് കയറി ഇരുന്നു.\nകഴിക്കാൻ എന്തെങ്കിലും വേണമോ എന്ന് ചോദിച്ചെങ്കിലും വേണ്ടാന്ന് കൃഷ്ണ പറഞ്ഞു\nരാവിലത്തേതിന് വിപരീതമായി അഭി അവളോട് ഓരോന്ന് സംസാരിക്കയും അവൾ മറുപടി നൽകുകയും ചെയ്തു. തന്റെ ഉള്ളിൽ അഭിയോടുള്ള ഭയം കുറഞ്ഞു വരുന്നത് കൃഷ്ണ അറിയുന്നുണ്ടായിരുന്നു.\nഅവൾ തന്നെ ഇഷ്ട്ടപെട്ടു തുടങ്ങുന്നു എന്ന് അഭിയും മനസിലാക്കി. കഴിഞ്ഞു പോയ വർഷങ്ങൾ അവനു ഓർമ വന്നു. കൃഷ്ണയുടെ മുന്നിൽ വരാതെ മറഞ്ഞു നിന്ന് അവളെ സ്നേഹിച്ചത്.. അവൾ പോകുന്നിടത്തെല്ലാം അവളറിയാതെ പിന്തുടർന്നത്.. അവൾക്കു ചുറ്റും ഒരു അദൃശ്യ സംരക്ഷണ കവചം തീർത്തത്…\nപലപ്പോഴും തന്റെ സ്നേഹം തിരിച്ചറിയാതെ പോയ കൃഷ്ണയ്ക്ക് വേണ്ടി നിറഞ്ഞ കണ്ണുകൾ ആദ്യമായി സന്തോഷത്താൽ നിറയുന്നത് അഭിമന്യു അറിഞ്ഞു.\nഉച്ചയ്ക്ക് തന്നെ അഭി കൃഷ്ണയെ തിരികെ കൊണ്ടുചെന്നാക്കി. ഗേറ്റിനു അടുത്തായി ബൈക്ക് നിർത്തി അവൾ ഇറങ്ങി.\nഅഭിയോട് യാത്ര പറഞ്ഞു അകത്തേയ്ക്ക് കയറിയതും കണ്ടത് ഹരിയെ ആണ്.\nഎന്നാൽ ഹരിയുടെ മുഖം വലിഞ്ഞു മുറുകിയിരുന്നു. അഭിമന്യുവിനോട് ഒപ്പം പോയത് ഹരിയേട്ടന് ഇഷ്ടം ആയിട്ടില്ലന്നു അവൾക് തോന്നി.\n“ഹരിയേട്ടാ ” അവൾ വിളിച്ചു.\nഹരി മിണ്ടിയില്ല . അവൾ അവന്റെ മുൻപിലേക്ക് നീങ്ങി നിന്നു.\n“നിനക്ക് എന്നെ വേണ്ടാതെ ആയോ കൃഷ്ണേ ” അവൻ എടുത്തടിച്ച പോലെ ചോദിച്ചു. കൃഷ്ണ ഞെട്ടലോടെ അവനെ നോക്കി.\nഒരു കുഞ്ഞിനെപ്പോലെ പരിഭവം നിറഞ്ഞ കണ്ണുകളോടെ ഹരി നിൽക്കുന്നത് അവൾ കണ്ടു.


വിപണിക്കുവേണ്ടിയുള്ള സൗദിയുടെ മാറ്റം വഹാബികള് അംഗീകരിക്കുമോ?\n25 Oct 2017 10:02 AM GMT\nതീവ്ര ഇസ്‌ലാമിനെ ഉപേക്ഷിക്കുകയാണ് എന്ന് സൗദി കിരീടാവകാശി മുഹമ്മദ് ബിന് സല്‍മാന് പറയുന്നത്, രാജ്യം തുറന്ന സമൂഹമായി മാറണമെന്ന സൗദി യുവതലമുറയുടെ ആഗ്രഹത്തിനൊപ്പം നില്‍ക്കലാണ് എന്ന് കാണാം. കാരണം കിരീടാവകാശി പതിവില് നിന്നും വിഭിന്നമായി ചെറുപ്പക്കാരനാണല്ലോ. സ്ത്രീകളുടെ ഡ്രൈവിംഗ് പോലുള്ള കാര്യം അതുകൊണ്ട് തന്നെയാണ് അദ്ദേഹത്തിന്റെ ടാഗ് ലൈനുകളില് ഒന്നായി മാറുന്നത്. മോഡറേറ്റ് ഇസ്‌ലാമിന്റെ വഴി എന്തായിരിക്കും? അത് സൗദിയെ എക്കാലവും നിയന്ത്രിച്ച വഹാബി ഇസ്‌ലാം തന്നെയായിരിക്കും. അതായത് ബിന്‍ലാദന്റെ ഇസ്‌ലാമായിരിക്കില്ല എന്നാണതിന്റെ അര്‍ഥം.\nഅത്തരത്തിലുള്ള ഇസ്‌ലാമിനെ സൗദി ഔദ്യോഗികമായി ഓരോ സങ്കീര്‍ണ്ണ-പ്രതിരോധ മുഹൂര്‍ത്തങ്ങളിലും തള്ളിപ്പറഞ്ഞിട്ടുമുണ്ട്. പക്ഷെ ആ രാജ്യത്തിന്റെ ഭരണ പ്രത്യയശാസ്ത്രം വഹാബി ഇസ്‌ലാം തന്നെയാണ്. അത് മോഡറേറ്റാണെന്ന് എന്നും സൗദി വാദിച്ചു പോന്നു. എന്നാല് വഹാബി ഇസ്ലാം അടഞ്ഞതും തുറസ്സുകളില്ലാത്തതും ബഹുസ്വരത (ഇസ്‌ലാം അനുവദിച്ച ബഹുസ്വരത പോലും) അനുവദിക്കാത്തതുമാണെന്ന് സൗദി ചരിത്രത്തിന്റെ പല ഘട്ടങ്ങളില് തെളിയിക്കപ്പെട്ടിട്ടുണ്ട്.\nകിരീടാവകാശി വഹാബി ഇസ്ലാമിന്റെ പ്രതിസന്ധിയെ തന്നെയാണ് ഗാര്‍ഡിയന് അഭിമുഖത്തില് ഒരു നിലയില് സ്ഥിരീകരിക്കുന്നത്. കാരണം ഇന്ന് സൗദിയെ നിയന്ത്രിക്കുകയും ഭരിക്കുകയും ചെയ്യുന്ന വഹാബിസത്തെ മോഡറേറ്റ് ആക്കുക തന്നെയായിരിക്കും തുറന്ന രാജ്യം എന്ന സങ്കല്‍പത്തിലേക്ക് നീങ്ങാനുള്ള വഴി. അതായത് അബ്ദുല് അസീസ് രാജാവ് മുതലുള്ള 'ഇസ്ലാമിക പാരമ്പര്യത്തെ' മാറ്റി എഴുതുന്ന ഒരു പ്രവൃത്തി.\nഇത് സാധ്യമാക്കുക ഒട്ടും എളുപ്പമല്ല. കാരണം സൗദി പൊതുജീവിതത്തെ നയിക്കുന്നത് ഇസ്ലാമല്ല, വഹാബിസമാണ്. പുതിയ തലമുറയില് പെട്ടവരല്ലാത്ത, ബ്യൂറോക്രസിയും ലീഗല് സംവിധാനവും നിയന്ത്രിക്കുന്ന 50 കഴിഞ്ഞവര്‍ക്ക് ഈ മാറ്റം വരുത്തലിനെ ഒരു ഉത്തരവിന്റെ ബലത്തില് സ്വീകരിക്കാനാവില്ല. കാരണം വഹാബിസമാണ് ഇസ്ലാം എന്ന തീവ്രവിശ്വാസമുള്ളവരാണവര്. മുത്തവകളെ (മതകാര്യ പോലീസ്) ഒഴിവാക്കണമെന്ന അഭിപ്രായത്തെ പരാജയപ്പെടുത്തിയതും 50 കഴിഞ്ഞ നേരത്തെ പറഞ്ഞ വിഭാഗമാണ്.\nകിരീടാവകാശിക്ക് വഹാബിസത്തെ മോഡറേറ്റാക്കാന് തോന്നുന്നത് നല്ല ലക്ഷണം. തിരിച്ചറിവിന്റെ അടയാളം. എന്നാല് ആ കുരുക്കഴിക്കല് ഒട്ടും എളുപ്പമായിരിക്കില്ല. മറ്റൊരു കാര്യം, ഇപ്പോള് പറയുന്ന തുറസ്സ് വിപണിക്കും നിക്ഷേപങ്ങള്‍ക്കും വേണ്ടിയുള്ളതാണ്. ഇതിനാവശ്യമായ നിലയില് വഹാബിസത്തെ മൃദുവാക്കാന് പറ്റുമോ എന്ന പരീക്ഷണം. അതിനാണ് മുഹമ്മദ് ബിന് സല്‍മാന് ശ്രമിക്കുന്നത്. വിപണി സ്വാതന്ത്ര്യം നല്‍കുന്ന തുറസ്സിനു വേണ്ടി നടത്തുന്ന നീക്കുപോക്കുകള് യഥാര്‍ത്ഥ ഫലം ചെയ്യുമോ, പ്രത്യേകിച്ചും ആ രാജ്യം രാജഭരണവുമായിത്തന്നെ മുന്നോട്ടു പോകുമെന്നതിനാല്? അതാണ് കാത്തിരുന്നു കാണേണ്ടത്.\nIran Islamic Revolution Islamic Extremism moderate Islam Mohammed bin Salman Saudi Royal Family SaudiChange Vahabism


ബാറ്റിംഗ് പിച്ചില് ഡെല്‍ഹിയെ വരിഞ്ഞു പിടിച്ച് സഞ്ജുവിന്റെ റോയല്‍സ്; 148 റണ്‍സ് വിജയലക്ഷ്യം\nഡെല്‍ഹി ക്യാപ്റ്റല്‍സിനെതിരെ രാജസ്ഥാന് റോയല്‍സിന് 148 റണ്‍സ് വിജയലക്ഷ്യം. വംഖാഡെയില് ബാറ്റിംഗ് പിച്ചില് മനോഹരമായി പന്തെറിഞ്ഞ ബൗളിംഗ്് സ്‌ക്വാഡിന്റെ പ്രകടനമാണ് റോയല്‍സിന് തുണയായത്. ഡെല്‍ഹി നിരയില് അര്‍ധസെഞ്ച്വറി നേടിയ ഋഷഭ് പന്ത് മാത്രമാണ് തിളങ്ങിയത്. റോയല്‍സിന് വേണ്ടി ജയ്‌ദേവ് മൂന്നും മുസ്താഫിസുര് റഹ്മാന് രണ്ടും വിക്കറ്റുകള് വീഴ്ത്തി. മോറിസിന് ഒരു വിക്കറ്റ് ലഭിച്ചു. പവര് പ്ലേ പൊളിച്ച് ജയ്‌ദേവ് പവര് പ്ലേയില് ഡെല്‍ഹി ക്യാപ്റ്റല്‍സിന് മോശം തുടക്കമാണ് ലഭിച്ചത്. ആദ്യ ആറോവറില് 36 റണ്‍സിന് മൂന്ന് വിക്കറ്റുകള് […]\n15 April 2021 10:22 AM GMT\nഡെല്‍ഹി ക്യാപ്റ്റല്‍സിനെതിരെ രാജസ്ഥാന് റോയല്‍സിന് 148 റണ്‍സ് വിജയലക്ഷ്യം. വംഖാഡെയില് ബാറ്റിംഗ് പിച്ചില് മനോഹരമായി പന്തെറിഞ്ഞ ബൗളിംഗ്് സ്‌ക്വാഡിന്റെ പ്രകടനമാണ് റോയല്‍സിന് തുണയായത്. ഡെല്‍ഹി നിരയില് അര്‍ധസെഞ്ച്വറി നേടിയ ഋഷഭ് പന്ത് മാത്രമാണ് തിളങ്ങിയത്. റോയല്‍സിന് വേണ്ടി ജയ്‌ദേവ് മൂന്നും മുസ്താഫിസുര് റഹ്മാന് രണ്ടും വിക്കറ്റുകള് വീഴ്ത്തി. മോറിസിന് ഒരു വിക്കറ്റ് ലഭിച്ചു.\nപവര് പ്ലേ പൊളിച്ച് ജയ്‌ദേവ്\nപവര് പ്ലേയില് ഡെല്‍ഹി ക്യാപ്റ്റല്‍സിന് മോശം തുടക്കമാണ് ലഭിച്ചത്. ആദ്യ ആറോവറില് 36 റണ്‍സിന് മൂന്ന് വിക്കറ്റുകള് വീണു. കഴിഞ്ഞ മത്സരത്തില് മിന്നും ഫോമില് കളിച്ച ചേതന് സകറിയെയാണ് റോയല്‍സിന് വേണ്ടി ആദ്യം പന്തെറിഞ്ഞത്. ആദ്യ ഓവറില് രണ്ട് റണ്‍സ് മാത്രം വഴങ്ങി. സമ്മര്‍ദ്ദം രണ്ടാം ഓവറിലേക്ക് നീണ്ടപ്പോള് ജയ്ദേവ് ആദ്യ ബ്രേക്ക് ത്രൂ സമ്മാനിച്ചു.\nകഴിഞ്ഞ തവണത്തെ ഹീറോ പൃഥ്വി ഷായാണ് പുറത്തായത്. രണ്ടാം ഓവറില് മൂന്ന് റണ്‍സ് മാത്രമാണ് ജയ്ദേവ് വഴങ്ങിയത്. മൂന്നാം ഓവറില് രണ്ട് ബൗണ്ടറിയോടെ സകറിയ 11 റണ്‍സ് വിട്ടുനല്‍കി. നാലാം ഓവറില് വീണ്ടും ജയദേവിന്റെ ആക്രമണം ഇത്തവണ ആദ്യ പന്തില് ശിഖര് ധവാന് കൂടാരം കയറി.9റണ്‍സാണ് ധവാന്റെ സംഭാവന. ഈ ഓവറില് വഴങ്ങിയത് വെറും നാല് റണ്‍സ്.\nഅഞ്ചാം ഓവറില് ക്രിസ് മോറിസ് 11 റണ്‍സ് വഴങ്ങിയത് ഡെല്‍ഹിക്ക് ആശ്വാസമായി. അഞ്ചാം ഓവറില് വീണ്ടും ജയ്ദേവിന്റെ ആക്രമണം. ആദ്യ പന്ത് ഭാഗ്യത്തിന്റെ പിന്തുണയോടെ ബൗണ്ടറിയിലേക്ക് പറന്നപ്പോള് അഞ്ചാമത്തെ ബോളില് സീനിയര് താരം അജിന്‍കെ രെഹാനെ പുറത്തായി. തുടര്‍ച്ചയായി വിക്കറ്റുകള് വീണത് ഡെല്‍ഹിയെ സമ്മര്‍ദ്ദത്തിലാക്കിയിട്ടുണ്ട്.\nവഴിത്തിരിവായി ഋഷഭ് പന്തിന്റെ റണ്ണൗട്ട്\nമുന്‍നിരയിലെ നാല് വിക്കറ്റുകള് അതിവേഗം നഷ്ടമായെങ്കിലും ഡെല്‍ഹിയെ മുന്നോട്ടുനയിച്ച ഋഷഭ് പന്ത് ഇന്നിംഗ്‌സ് പടുത്തുയര്‍ത്തി. പതിമൂന്നാമത്തെ ഓവറില് ഋഷഭ് പന്തിനെ റണ്ണൗട്ടാക്കിയ റിയാന് പരാഗ് ഡെല്‍ഹിയുടെ നട്ടെല്ല് തകര്‍ത്തു. മിഡ് ഓഫിലേക്ക് തട്ടി സിംഗിളെടുക്കാന് ശ്രമിച്ച പന്തിനെ ബൗളറായ പരാഗ് റണ്ണൗട്ടാക്കി.9ബൗണ്ടറികളുടെ അകമ്പടിയോടെ 51 റണ്‍സാണ് ഋഷഭ് അടിച്ചെടുത്തത്.\nഡെല്‍ഹി ഇന്നിംഗ്‌സിലെ ടോപ് സ്‌കോറര് കൂടിയായിരുന്നു പന്ത്. അരങ്ങേറ്റ മത്സരത്തിന് ഇറങ്ങിയ ലളിത് യാദവിനെ കൂട്ടുപിടിച്ച് ഋഷഭ് 50 റണ്‍സിന്റെ കൂട്ടുക്കെട്ട് ഉയര്‍ത്തിയിരുന്നു. ഋഷഭിന് പിന്നാലെ ക്രിസ് മോറിസ് ലളിതെനെയും പുറത്താക്കി. തെവാട്ടിയെയാണ് ലളിതിന്റെ ക്യാച്ചെടുത്തത്. 24 ബോള് നേരിട്ട ലളിത് 20 റണ്‍സെടുത്ത് പുറത്തായി.\nവാലറ്റത്ത് 16 പന്തില് 21 റണ്‍സെടുത്ത ടോം കറണനാണ് ഡെല്‍ഹിക്ക് മാന്യമായ സ്‌കോര് സമ്മാനിച്ചത്. മുന്‍നിരയിലെ നാല് ബാറ്റ്‌സ്മാന്മാരും രണ്ടക്കം കണാതെ പുറത്തായത്. പേസ് ബൗളര് ജയ്‌ദേവിന്റെ പ്രകടനമാണ് റോയല്‍സ് നിരയില് ഏറ്റവും മികച്ചുനിന്നത്. നാലോവറില് 15 റണ്‍സ് മാത്രം വഴങ്ങി ജയ്‌ദേവ് മൂന്ന് വിക്കറ്റെടുത്തു. വെറും 3.75 ആണ് ജയ്‌ദേവിന്റെ ഇക്കണോമി റേറ്റ്. രണ്ട് വിക്കറ്റെടുത്ത ബംഗ്ലാദേശ് ബൗളര് മുസ്താഫിസുര് റഹ്മാനും പ്രതീക്ഷയ്‌ക്കൊത്ത പ്രകടനം കാഴ്ച്ചവെച്ചു.


need high level intervention says venu rajamony വേണു രാജാമണി...\n‘കേന്ദ്ര സർക്കാർ ഉന്നതതലത്തിൽ ഇടപെടൽ നടത്താതെ പരിഹാരം ഉണ്ടാകില്ല’: വേണു രാജാമണി\nBureau report March 1, 2022\nകേന്ദ്ര സർക്കാർ ഉന്നതതലത്തിൽ ഇടപെടൽ നടത്താതെ യുക്രൈനിൽ കുടുങ്ങിയ ഇന്ത്യക്കാരുടെ കാര്യത്തിൽ പരിഹാരം ഉണ്ടാകില്ലെന്ന് കേരള സർക്കാർ പ്രതിനിധി വേണു രാജാമണി ട്വന്റിഫോറിനോട്. ( need high level intervention says venu rajamony )\n‘എംബസിയുടെ കൈയിൽ നിൽക്കുന്ന കാര്യമല്ല ഇത്. വിദേശകാര്യ മന്ത്രാലയം മാത്രം ഇടപെട്ടിട്ടും കാര്യമില്ല. കേന്ദ്ര സർക്കാർ ഉന്നത തലത്തിൽ ഇടപെടേണ്ടിവരും’- വേണു രാജാമണി പറയുന്നു. ഏറ്റവും ഉന്നത തലത്തിൽ ഇടപെടേണ്ട ഘട്ടം അതിക്രമിച്ചുവെന്നും വേണു രാജാമണി പറയുന്നു. കേന്ദ്രമന്ത്രിമാരെ അതിർത്തികളിലേക്ക് അയച്ചതുകൊണ്ട് വലിയ കാര്യമില്ല. നമ്മുടെ പ്രതിസന്ധി കീവിലാണ്. കീവിൽ അകപ്പെട്ട വിദ്യാർത്ഥികൾക്ക് എങ്ങനെ സഹായമെത്തിക്കുമെന്നും എങ്ങനെ പുറത്തേക്ക് അവരെ എത്തിക്കാൻ കഴിയുമെന്നും ഉള്ളതിനാണ് നമ്മുടെ ആദ്യ പരിഗണന.\nഎംബസിയിൽ വളരെ പരിമിതമായ ജീവനക്കാരാണ് ഉള്ളത്. ഇന്നലെ ആയിരത്തോളം വിദ്യാർത്ഥികളെ ഇന്ത്യൻ എംബസിയുടെ ഇടപെടലിനെ തുടർന്ന് ക്വീവിൽ നിന്ന് വെസ്റ്റേൺ യുക്രൈനിലേക്ക് വിട്ടു. ഖാർകീവിലെയും സുമിയിലേയും വിദ്യാർത്ഥികൾക്ക് വേണ്ടി ഒന്നും ചെയ്യൻ സാധിച്ചിട്ടില്ലെന്നുള്ളത് സത്യമാണ്. അവരുടെ പരിമിതമായ റിസോഴ്‌സ് വച്ച് അവരാൽ കഴിയുന്നത് ചെയ്യുന്നുണ്ട്. കേന്ദ്ര സർക്കാർ ഉന്നത തലത്തിൽ ഇടപെട്ടാൽ മാത്രമേ ഇതിനൊരു പരിഹാരം ഉണ്ടാകുകയുള്ളുവെന്നും വേണു രാജാമണി പറഞ്ഞു.\nRead Also : ഇന്ത്യക്കാര് കീവ് വിടണമെന്ന നിര്‍ദേശം അതീവ ഗൗരവതരം; വേണു രാജാമണി 24നോട്\nഖീർകീവ് ഉൾപ്പെടെയുള്ള പ്രദേശങ്ങളിലുള്ളവർക്ക് വേഗം എത്താൻ കഴിയുന്ന റഷ്യൻ അതിർത്തിയിലേക്കാണ്. പക്ഷേ റഷ്യൻ അതിർത്തി തുറക്കാതെ ഒന്നും ചെയ്യാൻ സാധിക്കില്ലെന്നും അദ്ദേഹം വ്യക്തമാക്കി.\nകീവിൽ കുടുങ്ങി കിടക്കുന്ന ഇന്ത്യൻ വിദ്യാർത്ഥികളുടെ കാര്യത്തിൽ പരിഹാരം ഉണ്ടാകുന്നത് വരെ വിദ്യാർത്ഥികളോട് ബങ്കറിൽ തന്നെ കഴിയണമെന്ന് കേരള സർക്കാർ പ്രതിനിധി വേണു രാജാമണി അറിയിച്ചു.\nStory Highlights: need high level intervention says venu rajamony\nRead more on: Russia | Russia-Ukraine | RussiaUkraineConflict | ukraine\nസ്റ്റേ “പൗസിറ്റിവ്”; ലാലേട്ടനൊപ്പം പ്രിയപ്പെട്ട നീറോ, രണ്ടുപേരും ക്യൂട്ടെന്ന് ആരാധകർ…


കാൾവട്ട് ലൂയിൻ ആണ് താരം, എവർട്ടണ് അവസാനം വിജയ വഴിയിൽ | Fanport | Premier League News Malayalam\nWednesday, Nov 25, 2020 10:54 AM\nHome Football Premier League കാൾവട്ട് ലൂയിൻ ആണ് താരം, എവർട്ടണ് അവസാനം വിജയ വഴിയിൽ\nകാൾവട്ട് ലൂയിൻ ആണ് താരം, എവർട്ടണ് അവസാനം വിജയ വഴിയിൽ\nNovember 22, 2020 - 8:00 PM\nഇംഗ്ലീഷ് പ്രീമിയർ ലീഗിൽ എവർട്ടൺ അവസാനം വിജയ വഴിയിൽ തിരികെയെത്തി. വിജയമില്ലാത്ത നാലു മത്സരങ്ങൾക്ക് ശേഷമാണ് ഇന്ന് എവർട്ടൺ വിജയം നേടിയത്. ഫുൾഹാമിനെ എവേ മത്സരത്തിൽ നേരിട്ട എവർട്ടൺ രണ്ടിനെതിരെ മൂന്നു ഗോളുകൾക്കാണ് വിജയിച്ചത്. കാൾവട്ട് ലൂയിന്റെ ഇരട്ട ഗോളുകളാണ് എവർട്ടണ് വിജയം നൽകിയത്.\nഗംഭീര രീതിയിലാണ് എവർട്ടൺ ഇന്ന് മത്സരം തുടങ്ങിയത്. കളി തുടങ്ങി വെറും 40 സെക്കൻഡിൽ എവർട്ടൺ ലീഡ് എടുത്തു. റിച്ചാർലിസന്റെ പാസിൽ നിന്ന് കാൾവട്ട് ലൂയിനിലൂടെ ആയിരുന്നു എവർട്ടൻ ലീഡ് എടുത്തത്. ആ ഗോളിനോട് പെട്ടെന്ന് പ്രതികരിക്കാൻ ഫുൾഹാമിനായി. 15ആം മിനുട്ടിൽ ബോബി റീഡിലൂടെ ആണ് ഫുൾഹാം സമനില ഗോൾ നേടിയത്. എന്നാൽ അവർക്ക് ആശ്വസിക്കാനായില്ല.\nഎവർട്ടൺ ആദ്യ പകുതിയിൽ തന്നെ രണ്ടു ഗോളുകൾ കൂടെ നേടി ഫുൾഹാമിന്റെ കയ്യിൽ നിന്ന് മത്സരം അകറ്റി. 29ആം മിനുട്ടിൽ കാൾവട്ട് ലൂവിൻ തന്റെ രണ്ടാം ഗോൾ നേടി. താരത്തിന്റെ ലീഗിലെ പത്താം ഗോളായിരുന്നു ഇത്. 35ആം മിനുട്ടിൽ ഡൊകോറെയുടെ ഹെഡറിലൂടെ മൂന്നാം ഗോളും വന്നു. രണ്ടാം പകുതിയിൽ ഫുൾഹാം ശക്തമായി തിരിച്ചടിക്കുന്നതാണ് കണ്ടത്. 68ആം മിനുട്ടിൽ ഒരു പെനാൾട്ടി ഫുൾഹാമിന് ലഭിച്ചു എങ്കിലും അത് അവർക്ക് ലക്ഷ്യത്തിൽ എത്തിക്കാൻ ആയില്ല.\n68ആം മിനുട്ടിൽ കവെലെരിയോ ആണ് പെനാൾട്ടി നഷ്ടപ്പെടുത്തിയത്. തൊട്ടടുത്ത നിമിഷം ലോഫ്റ്റസ് ചീകിലൂടെ ഒരു ഗോൾ മടക്കാൻ ഫുൾഹാമിനായി. പക്ഷെ അതിനപ്പുറം സമനില ഗോൾ നേടാൻ ഫുൾഹാമിനായില്ല. ഈ വിജയത്തോടെ എവർട്ടണ് ലീഗിൽ 16 പോയിന്റുമായി ആറാം സ്ഥാനത്ത് എത്തിച്ചു.\nPrevious articleവനിത ബിഗ് ബാഷ്, സെമി ലൈനപ്പ് ഇപ്രകാരം\nNext articleസ്മിത്തിനെ ഷോര്‍ട്ട് ബോള് എറിഞ്ഞ് തളര്‍ത്താമെന്ന് കരുതേണ്ട – ഓസ്ട്രേലിയന് ഉപ പരിശീലകന്


ശൂദ്ര ഇടങ്ങള്- ഭാഗം മൂന്ന് ; മഹാത്മഫൂലെയും മുസ്‌ലിംവിരുദ്ധനല്ലാത്ത ശൂദ്ര ശിവജിയും | DoolNews\nശൂദ്ര ഇടങ്ങള്- ഭാഗം മൂന്ന് ; മഹാത്മഫൂലെയും മുസ്‌ലിംവിരുദ്ധനല്ലാത്ത ശൂദ്ര ശിവജിയും\nThursday, 8th November 2018, 1:51 pm\nആദ്യമേ തന്നെ അവര്‍ക്ക് മൗലികമായ ഒരു സമസ്യയെ അഭിമുഖീകരിക്കേണ്ടിവരും. അത് ഇതാണ്: ഹിന്ദുമതത്തോട് കൂറ് കാട്ടി അതിനെ പ്രോത്സാഹിപ്പിക്കുന്ന രാഷ്ട്രീയത്തില് തന്നെ തുടരണോ അതോ ഹിന്ദുചട്ടക്കൂടില് നിന്നും പുറത്തുകടക്കണോ. ഈ സമസ്യ മനസിലാകണമെങ്കില് മറാത്തകള്, സിഖുകാര് എന്നീ രണ്ട് സമുദായങ്ങളുടെ സഞ്ചാരപദങ്ങള് പരസ്പരം താരതമ്യം ചെയ്യുന്നത് ഉപകാരമായിരിക്കും.\nമഹാരാഷ്ട്രയില് നിന്നും ഉയര്‍ന്നുവന്ന അറിയപ്പെടുന്ന ഒരേയൊരു ബുദ്ധിജീവി മാലി ജാതിയില് ജനിച്ച ജ്യോതിറാവു ഫൂലെയാണ്. എന്നാല് അദ്ദേഹത്തിന്റെ അഖിലേന്ത്യാ പെരുമയെ നിര്‍മ്മിച്ചെടുത്തത് പഞ്ചാബില് നിന്നുള്ള ഒരു ദലിത് നേതാവായ കാന്‍ഷിറാം ആണ്, അല്ലാതെ മറാത്തകള് അല്ല. ഹിന്ദു സാമൂഹ്യവ്യവസ്ഥയുടെയും ആത്മീയവ്യവസ്ഥയുടെയും കടുത്ത വിമര്‍ശകനായിരുന്നു അദ്ദേഹം എന്നുള്ളതുകൊണ്ട് മറാത്തകള് അഭിമാനത്തോടെ അദ്ദേഹത്തെ ഓര്‍ക്കുന്നുപോലുമില്ല. അദ്ദേഹത്തിന്റെ പാരമ്പര്യത്തെ ബ്രാഹ്മണരും ഹിന്ദു ദേശീയവാദികളും അടിച്ചമര്‍ത്തിക്കളയുകയാണ് ചെയ്തത്. ശിവജിയെ ഒരു ജാതിവിരുദ്ധ പരിഷ്‌ക്കര്‍ത്താവായാണ് ഫൂലെ വിവരിച്ചത്. മറാത്തകള് മറന്ന കാര്യമാണത്. വളരെ അടുത്ത കാലത്താണല്ലോ മറാത്ത യുക്തിവാദിയായ ഗോവിന്ദ് പാന്‍സാരെ ശിവജിയെ ഒരു പരിഷ്‌കരണവാദിയെന്ന നിലയില് എഴുതിയത്. 2015 പാന്‍സാരെ കൊല്ലപ്പെട്ടു.\nജാതിവ്യവസ്ഥയ്ക്കുള്ളില് ശൂദ്രരായി പരിഗണിക്കപ്പെടുന്ന കേരളത്തിലെ നായര്‍ജാതിയും രസകരമായ ഉദാഹരണം നല്‍കുന്നുണ്ട്. അവരിലെ ഒരു വന്‍വിഭാഗം തങ്ങളുടെ പദവി മെച്ചപ്പെടുത്തിയത് സിറിയന് ക്രിസ്ത്യാനികളായി പരിവര്‍ത്തനം നടത്തിക്കൊണ്ടും കൊളോണിയല് കാലത്ത് ഇംഗ്ലീഷ് ഭാഷാവിദ്യാഭ്യാസത്തെ പുണര്‍ന്നുകൊണ്ടുമാണ്. ആ അടിത്തറയില് നിന്നുകൊണ്ട് അവര് ഇംഗ്ലീഷ് ഭാഷാവിദ്യാഭ്യാസം ഹിന്ദുനായര് വിഭാഗത്തിലേയ്ക്കും വ്യാപിപ്പിച്ചു. ക്രമേണ ആ സമുദായം കേരളത്തിലും അതിനുമപ്പുറത്തും പ്രാമുഖ്യം നേടി. കര്‍ണ്ണാടകയിലെ ലിംഗായത് സമുദായക്കാര് ശൂദ്രപദവിക്കെതിരെ നടത്തിയ നീണ്ടകാലത്തെ ചരിത്രപരമായ പോരാട്ടം ലിംഗായത് സമുദായത്തെ ഹിന്ദുമതത്തില് നിന്നും വേറിട്ട ഒരു പ്രത്യേകമതമെന്നോണം ഔദ്യോഗികമായി അംഗീകരിക്കണമെന്ന ആവശ്യമുന്നയിക്കുന്നതിലേക്കാണ് എത്തിച്ചേര്‍ന്നത്.\nശൂദ്രാവബോധത്തിലുള്ള ഒരു മാറ്റം ദലിതരുള്‍പ്പെടെ അടിച്ചമര്‍ത്തപ്പെടുന്ന വിഭാഗങ്ങളുടെ അവസ്ഥയിലും പ്രതിഫലിക്കും. തങ്ങളുടെ അപഹര്‍ഷസ്ഥാനത്തിന്റെ ദാര്‍ശനികാടിത്തറയെ നിരാകരിക്കുന്നതോടെ ശൂദ്രര്‍ക്ക് മറ്റ് ജാതിക്കാര് തങ്ങളുടെ കീഴെയാണ് എന്ന വിശ്വസ അടിത്തറയെ തുടര്‍ന്നും വെച്ചുപുലര്‍ത്താന് സാധിക്കില്ല. ഒരിക്കല് അവര് ബ്രാഹ്മണരുടെയും ബനിയകളുടെയും താല്‍പര്യങ്ങളെ സേവിക്കുന്നത് അവസാനിപ്പിച്ചാല് മുസ്ലീങ്ങളെയും ക്രിസ്ത്യാനികളെയും ഭീഷണിപ്പെടുത്തുന്നതില് ഒരു നേട്ടവും അവര് കാണില്ല. മറിച്ച് ബ്രാഹ്മണിസം ദ്രോഹിച്ച എല്ലാവരുമായും അണിചേരാന് അവര്‍ക്ക് ധാരാളം കാരണങ്ങള് ഉണ്ടാകുകയും ചെയ്യും. മാത്രവുമല്ല ബ്രാഹ്മണരുടെയും ബനിയകളുടെയും അധീശത്വത്തിനെതിരെ പോരാടുന്ന ദലിതരും ആദിവാസികളും മറ്റ് വിഭാഗങ്ങളും ഉയര്‍ത്തുന്ന അവകാശങ്ങള്‍ക്ക് എതിര് നില്‍ക്കാകതിരിക്കല് ശൂദ്ര ദേശീയതയുടെ ഭാഗമായിത്തീരും.\n(കാരവന് മാഗസിനില് പ്രസിദ്ധീകരിച്ച ‘Where are the Shudras? Why the Shudras are lost in today’s India’ എന്ന ദീര്‍ഘ ലേഖനത്തിന്റെ സ്വതന്ത്ര വിവര്‍ത്തനം)


സൗദി അറേബ്യയില് നിന്ന് നെടുമ്പാശ്ശേരിയിലെത്തിയ പ്രവാസിയുടെ ദുരൂഹ മരണം; എട്ടു പേരെ പോലീസ് കസ്റ്റഡിയിലെടുത്തു\nMay 20, 2022 May 20, 2022 .\nമലപ്പുറം: ജിദ്ദയിൽ നിന്ന് നാട്ടിലെത്തിയ ശേഷം കാണാതായ പ്രവാസിയുടെ ദുരൂഹ മരണവുമായി ബന്ധപ്പെട്ട് എട്ട് പേരെ പോലീസ് കസ്റ്റഡിയിലെടുത്തു. സംഭവത്തിൽ പങ്കുണ്ടെന്ന് സംശയിക്കുന്ന എട്ട് പേരെയാണ് പോലീസ് കസ്റ്റഡിയിലെടുത്തിട്ടുള്ളത്. മറ്റൊരു സംഘംഗമായ യഹിയയെ പിടികൂടാന് അന്വേഷണം ഊര്‍ജ്ജിതമാക്കിയതായി പോലീസ് പറഞ്ഞു. സംഭവവുമായി ബന്ധപ്പെട്ട് കൂടുതൽ പേരെ പൊലീസ് ചോദ്യം ചെയ്തുവരികയാണ്. മുമ്പ് സ്വർണക്കടത്ത് ഉൾപ്പെടെയുള്ള കേസുകളിൽ ഇവർ ഉൾപ്പെട്ടിട്ടുണ്ടോയെന്നും പൊലീസ് അന്വേഷിക്കുന്നുണ്ട്. നെടുമ്പാശേരി മുതൽ പെരിന്തൽമണ്ണ വരെയുള്ള സിസിടിവി ദൃശ്യങ്ങളും പൊലീസ് പരിശോധിക്കുന്നുണ്ട്. മരിച്ച അട്ടപ്പാടി അഗളി സ്വദേശി അബ്‌ദുല് ജലീലിനെ പ്രതി യഹിയ പെരിന്തല്‍മണ്ണയിലെ ആശുപത്രിയിലെത്തിക്കുന്ന സിസിടിവി ദൃശ്യങ്ങൾ പുറത്തുവന്നിരുന്നു. മെയ് 15ന് നെടുമ്പാശേരി വിമാനത്താവളത്തില് ഇറങ്ങിയ അബ്‌ദുല് ജലീലിനെ നാലു ദിവസത്തിന് ശേഷം ഗുരുതര പരിക്കുകളോടെ യഹിയ ആശുപത്രിയില് എത്തിക്കുകയായിരുന്നു. വെളുത്ത നിറത്തിലുള്ള കാറിലാണ് ഇയാള് അബ്‌ദുല് ജലീലിനെ ആശുപത്രിയിലെത്തിച്ചത്. ഡ്രൈവിങ് സീറ്റിലായിരുന്നു യഹിയ.…\nസോളിഡാരിറ്റി സംസ്ഥാന സമ്മേളനത്തിന് മെയ് 21 ശനിയാഴ്ച തുടക്കം\nMay 20, 2022 May 20, 2022 ബഷീർ തൃപ്പനച്ചി\nകൊച്ചി : “വിശ്വാസത്തിൻ്റെ അഭിമാനസാക്ഷ്യം വിമോചനത്തിൻ്റെ പാരമ്പര്യം ” എന്ന പ്രമേയത്തിലൂന്നി സോളിഡാരിറ്റി യൂത്ത്മൂവ്മെൻ്റിൻ്റെ രണ്ടാം സംസ്ഥാന സമ്മേളനം മെയ് 21, 22 ദിവസങ്ങളിലായി കൊച്ചിയിൽ നടക്കും. മെയ് 21 ശനി കലൂർ ഇൻ്റർനാഷ്നൽ സ്റ്റേഡിയത്തിൽ പ്രത്യേകം തയാറാക്കിയ സമ്മേളന നഗരിയിൽ രാവിലെ പത്ത് മണിക്ക് സംസ്ഥാന പ്രസിഡൻ്റ് ഡോ.നഹാസ് മാള പതാക ഉയർത്തുന്നതോടെയാണ് സമ്മേളനം ആരംഭിക്കുക. ശനി രാവിലെ മുതൽ ഞായർ ഉച്ചവരെയുള്ള വിവിധ സെഷനുകളിൽ പതിനായിരം യുവജനപ്രതിനിധികളാണ് പങ്കെടുക്കുക.ഫാഷിസ്റ്റ്കാല ഇന്ത്യയെ അഭിമുഖീകരിക്കാൻ ചെറുപ്പത്തെ സജ്ജമാക്കുക , ഫാഷിസ്റ്റ് വിരുദ്ധ കൂട്ടായ്മകളെ ശക്തിപ്പെടുത്തുക ,രാജ്യത്തും സംസ്ഥാനത്തും വർധിച്ച് വരുന്ന ഇസ്‍ലാമോഫോബിയ കുറ്റകൃത്യമായി പ്രഖ്യാപിക്കാൻ പൊതുജനപിന്തുണയോടെ ഭരണകൂടത്തിൽ സമ്മർദ്ദം ചെലുത്തുക, യുവാക്കളുടെ കർമ്മശേഷി ക്രിയാത്മകമായി ഉപയോഗപ്പെടുത്തുക തുടങ്ങിയവയാണ് വിവിധ സെഷനുകളുടെ ഊന്നൽ. ജമാഅത്തെ ഇസ്‍ലാമി അഖിലേന്ത്യാ ജനറൽ സെക്രട്ടറി ടി.ആരിഫലി ഉദ്ഘാടനം ചെയ്യുന്ന പ്രതിനിധി സമ്മേളനത്തിൽ വിവിധ…\nMay 20, 2022 Universal Society of Hinduism\nDistinguished Hindu statesman Rajan Zed has read invocations (opening prayers) in 109 legislative bodies of Utah, containing Sanskrit hymns from world’s oldest extant scripture. Besides the Utah State Senate and Utah House of Representatives; Zed, who is President of Universal Society of Hinduism, has read opening-prayers in 17 county commissions/councils, and 90 city/town councils. These include the most populated counties Salt Lake (about 1.146 million) and Utah; and the least populated Daggett County (only about 590). These also include highly populated cities of West Valley and Provo and slightly populated…\nകൊച്ചി: യുവ നടിയെ ബലാത്സംഗം ചെയ്ത കേസിൽ പ്രതിയായ നടനും നിർമ്മാതാവുമായ വിജയ് ബാബു ദുബായിൽ നിന്ന് ജോർജിയയിലേക്ക് കടന്നതായി റിപ്പോർട്ട്. ഇയാൾ കഴിഞ്ഞ ദിവസം ദുബായിൽ നിന്ന് രക്ഷപ്പെട്ടതായി പോലീസിനെ ഉദ്ധരിച്ച് മാധ്യമങ്ങൾ റിപ്പോർട്ട് ചെയ്യുന്നു. നടന്റെ പാസ്പോര്‍ട്ട് റദ്ദാക്കിയതായി കൊച്ചി സിറ്റി പൊലീസ് കമ്മിഷണർ സി.എച്ച് നാഗരാജു അറിയിച്ചിരുന്നു കൊച്ചി സിറ്റി പോലീസിന്റെ റിപ്പോർട്ടിന്റെ അടിസ്ഥാനത്തിലാണ് കേന്ദ്ര വിദേശകാര്യ മന്ത്രാലയം പാസ്‌പോർട്ട് റദ്ദാക്കിയത്. ഇതേത്തുടർന്നാണ് വിജയ് ബാബുവിന്റെ വിസ റദ്ദാക്കാൻ നടപടി സ്വീകരിച്ചത്. പാസ്പോര്‍ട്ട് റദ്ദാക്കുന്നതിന് മുന്‍പാണ് ജോര്‍ജിയയിലേക്ക് പോയതെന്നാണ് സൂചന. മെയ് 19ന് പാസ്‌പോർട്ട് ഓഫീസർക്ക് മുന്നിൽ ഹാജരാകുമെന്ന് വിജയ് ബാബു പറഞ്ഞിരുന്നെങ്കിലും വിദേശത്ത് ഒളിവിൽ കഴിയുകയായിരുന്നു. താൻ ബിസിനസ് ടൂറിലാണെന്നും മെയ് 24ന് മാത്രമേ എത്തുകയുള്ളൂവെന്നും വിജയ് ബാബു പാസ്‌പോർട്ട് ഓഫീസറെ അറിയിച്ചു. വിജയ് ബാബു ദുബായ് വിട്ടതായുള്ള സൂചനകള് ഉണ്ടെന്ന്…\nതൃശൂർ: ഒരാഴ്‌ചയിലേറെ നീണ്ടുനിന്ന തൃശൂർ പൂരത്തോടനുബന്ധിച്ചുള്ള കരിമരുന്ന് പ്രയോഗം, ഒടുവിൽ മഴ അൽപനേരം മാറിനിന്നതിനാൽ വെള്ളിയാഴ്ച നടത്തി. തൃശൂർ പൂരത്തിന്റെ പ്രധാന ഇനമായ വെടിക്കെട്ട് മെയ് 11 ന് നടത്താനായിരുന്നു ആദ്യം നിശ്ചയിച്ചിരുന്നത്. എന്നാൽ, മഴ നാശം വിതച്ചതിനാൽ വെടിക്കെട്ട് മെയ് 11 ന് വൈകുന്നേരത്തേക്ക് മാറ്റിവച്ചു. മഴ തുടർന്നതിനാൽ അത് പ്ലാൻ പ്രകാരം നടന്നില്ല. വീണ്ടും മെയ് 14 ലേക്ക് മാറ്റി, അതും നടത്താനായില്ല. വെടിക്കെട്ടു നടത്താന് അനുയോജ്യമായ കാലാവസ്ഥയ്ക്കുള്ള കാത്തിരിപ്പ് തുടരുന്നതിനിടെ, വെള്ളിയാഴ്ച മഴ കുറയുമെന്ന് കാലാവസ്ഥാ പ്രവചനം അറിയിച്ചതാണ് അതിനാവശ്യമായ ക്രമീകരണങ്ങൾ ഒരുക്കാൻ ദേവസ്വം അധികൃതരെ പ്രേരിപ്പിച്ചത്. വ്യാഴാഴ്ച വൈകുന്നേരമാണ് യോഗം ചേർന്നത്. തുടർന്ന് വെള്ളിയാഴ്ച വെടിക്കെട്ട് പ്രദർശനം നടക്കുമെന്ന് അറിയിച്ചു. ചുരുങ്ങിയ സമയത്തിനുള്ളിൽ പോലും നൂറുകണക്കിന് ആളുകൾ പ്രദർശനം കാണാൻ നഗരത്തിലെത്തി, ഇത് കരിമരുന്ന് പ്രയോഗത്തോടുള്ള പൊതുജനങ്ങളുടെ ആവേശത്തെ സൂചിപ്പിച്ചു. ഉച്ചയോടെ…\nജ്ഞാനവാപി കേസ്: ശിവലിംഗം കണ്ട പ്രദേശം സീൽ ചെയ്യാൻ സുപ്രീം കോടതി ഉത്തരവ്\nന്യൂഡൽഹി: വാരാണസിയിലെ വിവാദമായ ജ്ഞാനവാപി മസ്ജിദ് കേസ് സുപ്രീം കോടതി ജില്ലാ ജഡ്ജിക്ക് കൈമാറി. വുളുവിന് തർക്കസ്ഥലത്ത് സൗകര്യമൊരുക്കണമെന്ന് സുപ്രീം കോടതിയുടെ ഉത്തരവില് പറയുന്നു. അതോടൊപ്പം ശിവലിംഗത്തിന്റെ പ്രദേശം പൂർണമായും സീൽ ചെയ്യണം. ഒരു സ്ഥലത്തിന്റെ മതപരമായ സ്വഭാവം കണ്ടെത്തുന്നതിന് വിലക്കില്ലെന്ന് മുസ്ലീം പക്ഷത്തിന്റെ ഹരജി കേട്ട ശേഷം ജസ്റ്റിസ് ചന്ദ്രചൂഡ് സിംഗ് പറഞ്ഞു. യഥാർത്ഥത്തിൽ, ആരാധനാലയത്തിന്റെ മതപരമായ സ്വഭാവം മാറ്റുന്നതിന് വ്യക്തമായ നിരോധനമുണ്ടെന്ന് മുസ്ലീം പക്ഷത്തിന്റെ അഭിഭാഷകൻ അഹമ്മദി ചോദ്യം ചെയ്തിരുന്നു. എന്തിനാണ് കമ്മീഷൻ രൂപീകരിച്ചത്? അവിടെ എന്താണെന്ന് നോക്കാനായിരുന്നോ? ജസ്റ്റിസ് ചന്ദ്രചൂഡ് സിംഗ് ആണ് ഇത് സംബന്ധിച്ച നിരീക്ഷണം നടത്തിയത്. സർവേയിംഗ് കമ്മീഷൻ റിപ്പോർട്ട് ചോർന്നതിൽ സുപ്രീം കോടതി അതൃപ്തി രേഖപ്പെടുത്തി. കമ്മീഷൻ റിപ്പോർട്ട് ചോർത്തരുതെന്നും ജഡ്ജിക്ക് മുമ്പാകെ മാത്രമേ റിപ്പോർട്ട് സമർപ്പിക്കാവൂ എന്നും സുപ്രീം കോടതി പറഞ്ഞു. മാധ്യമങ്ങളിലെ ചോർച്ച തടയണമെന്ന് വാദത്തിനിടെ…\nലക്ഷദ്വീപ് തീരത്ത് മത്സ്യബന്ധന ബോട്ടിൽ നിന്ന് 1500 കോടി രൂപയുടെ ഹെറോയിൻ പിടികൂടി\nകൊച്ചി: പ്രത്യേക രഹസ്യ വിവരങ്ങളുടെ അടിസ്ഥാനത്തിൽ ഡയറക്ടറേറ്റ് ഓഫ് റവന്യൂ ഇന്റലിജൻസ്, ഇന്ത്യൻ കോസ്റ്റ് ഗാർഡുമായി ചേർന്ന് ലക്ഷദ്വീപിലെ അഗത്തിക്ക് സമീപം രണ്ട് മത്സ്യബന്ധന ബോട്ടുകൾ പിടികൂടി അന്താരാഷ്ട്ര അനധികൃത വിപണിയിൽ നിന്ന് 1,526 കോടി രൂപ വിലമതിക്കുന്ന 218 കിലോ ഹെറോയിൻ പിടികൂടി. തമിഴ്‌നാട്ടിൽ രജിസ്റ്റർ ചെയ്ത പ്രിൻസ്, ലിറ്റിൽ ജീസസ് എന്നീ ബോട്ടുകൾ ബുധനാഴ്ച പിടികൂടി കൂടുതൽ അന്വേഷണത്തിനായി കൊച്ചിയിലെ കോസ്റ്റ് ഗാർഡ് ജില്ലാ ആസ്ഥാനത്ത് എത്തിച്ചു. തമിഴ്‌നാട്, കേരള സ്വദേശികളായ 20 മത്സ്യത്തൊഴിലാളികളാണ് ബോട്ടിലുണ്ടായിരുന്നതെന്നാണ് പ്രാഥമിക വിവരം. മത്സ്യബന്ധന ബോട്ടുകൾ വഴി തമിഴ്‌നാട് തീരത്തേക്ക് വൻതോതിൽ ഹെറോയിൻ കടത്തുന്നത് സംബന്ധിച്ച് ഡിആർഐക്ക് രഹസ്യാന്വേഷണ വിവരം ലഭിച്ചിരുന്നതനുസരിച്ച് കഴിഞ്ഞ കുറച്ച് മാസങ്ങളായി കർശന നിരീക്ഷണം നടത്തി വരികയായിരുന്നു. മെയ് രണ്ടോ മൂന്നാം വാരമോ അറബിക്കടലിൽ ഇന്ത്യൻ മത്സ്യബന്ധന ബോട്ടുകൾക്ക് വൻതോതിൽ ഹെറോയിൻ ലഭിക്കുമെന്നായിരുന്നു വിവരം.…\nഡൽഹിയിൽ ശക്തമായ ഇടിമിന്നലോട് കൂടിയ ചെറിയ മഴ; ഉഷ്ണ തരംഗത്തിൽ നിന്നും ചുട്ടുപൊള്ളുന്ന ചൂടിൽ നിന്നും താല്‍ക്കാലിക ആശ്വാസം\nന്യൂഡല്‍ഹി: തലസ്ഥാനമായ ഡൽഹിയുടെ ചില ഭാഗങ്ങളിൽ വെള്ളിയാഴ്ച വൈകുന്നേരം ചെറിയ മഴ പെയ്തത് ഡൽഹിക്കാർക്ക് ചൂടിൽ നിന്ന് അൽപ്പം ആശ്വാസം ലഭിച്ചു. ഉത്തർപ്രദേശ്, ഹരിയാന എന്നിവയുടെ സമീപ പ്രദേശങ്ങളിലും ഡൽഹി-എൻസിആർ മേഖലയിലും നേരിയതോ മിതമായതോ ആയ തീവ്രതയോടെ ഇടിമിന്നലുണ്ടാകുമെന്ന് ഇന്ത്യൻ കാലാവസ്ഥാ വകുപ്പ് (ഐഎംഡി) പ്രവചിച്ചിരുന്നു. തുടർന്ന് ഡൽഹിയിലെ പലയിടത്തും ശക്തമായ ഇടിമിന്നലോട് കൂടിയ ചെറിയ മഴയും പെയ്തു. മഴയ്ക്ക് ശേഷം ഡൽഹിയിലെ കാലാവസ്ഥ അൽപം ആശ്വാസം നൽകി. എന്നാൽ, ചൂടിന് ശമനമായിട്ടില്ല. കഴിഞ്ഞ കുറച്ച് ദിവസങ്ങളായി ഡൽഹിയിലെ താപനില 46 ഡിഗ്രി സെൽഷ്യസാണ്.\nന്യൂഡല്‍ഹി: ഇന്ത്യയിൽ കൊറോണ വൈറസ് ഒമിക്‌റോണിന്റെ ഉപ-വേരിയന്റായ BA.4 ന്റെ ആദ്യ കേസ് ഹൈദരാബാദിൽ കണ്ടെത്തി. ഇന്ത്യൻ സോഴ്‌സ് കോവ്-2 ജീനോമിക്‌സ് കൺസോർഷ്യമാണ് (INSACOG) ഇക്കാര്യം സ്ഥിരീകരിച്ചത്. INSACOG പുതിയ വകഭേദങ്ങൾ തിരിച്ചറിയുന്നതിനായി നിലവിൽ പ്രവർത്തിക്കുന്ന ജനിതക ലബോറട്ടറികളുടെ ഗ്രൂപ്പായ BA.4-നെ കുറിച്ച് ചർച്ച ചെയ്യുകയും ചെയ്തു. BA.4 ന്റെ ആദ്യ കേസ് കണ്ടെത്തിയതിന് ശേഷം, ദക്ഷിണാഫ്രിക്കയിൽ നിന്ന് ഹൈദരാബാദിലേക്ക് യാത്ര ചെയ്ത വ്യക്തിയുടെ കോൺടാക്റ്റ് ട്രെയ്‌സിംഗ് ആരംഭിച്ചതായി വൃത്തങ്ങൾ അറിയിച്ചു. രോഗലക്ഷണങ്ങളില്ലാത്തതിനാൽ മെയ്9ന് സാമ്പിൾ ശേഖരിച്ചു. INSACOG തിങ്കളാഴ്ച മെഡിക്കൽ ബുള്ളറ്റിൻ പുറത്തിറക്കും. ഒമിക്രോണിന്റെ BA.4, BA.5 വകഭേദങ്ങൾ ദക്ഷിണാഫ്രിക്കയിലെ കൊറോണ വൈറസിന്റെ അഞ്ചാമത്തെ തരംഗവുമായി ബന്ധപ്പെട്ടിരിക്കുന്നു, അടുത്തിടെ യുഎസും യൂറോപ്പും റിപ്പോർട്ട് ചെയ്തിട്ടുണ്ട്. വ്യാഴാഴ്ചയും രാജ്യത്ത് പുതിയ കൊറോണ ബാധിതരെ കണ്ടെത്തുന്നത് തുടരുകയാണ്. എന്നാല്, ഈ സമയത്ത്, സജീവ കേസുകളിൽ 375…\nലാലുകുടുംബത്തിൽ റെയ്ഡ്: അഞ്ചാമത്തെ മകൾ ഹേമയുടെ പേരും തട്ടിപ്പില് കുടുങ്ങി\nപാറ്റ്ന: വെള്ളിയാഴ്ച ലാലു പ്രസാദ് യാദവിന്റെ കുടുംബത്തിലും അദ്ദേഹവുമായി ബന്ധപ്പെട്ട 17 സ്ഥലങ്ങളിലും സിബിഐ റെയ്ഡ് നടത്തി. നേരത്തെ ലാലു കുടുംബത്തിലെ നാല് പേർ ഉൾപ്പെടെ 15 പേർക്കെതിരെ സിബിഐ എഫ്‌ഐആർ രജിസ്റ്റർ ചെയ്തിട്ടുണ്ടായിരുന്നു. ലാലു റെയിൽവേ മന്ത്രിയായിരിക്കെ റെയിൽവേയിൽ ജോലി നൽകുന്നതിന് പകരമായി ആളുകളുടെ വിലയേറിയ ഭൂമി തന്റെ സമീപവാസികളുടെയും പ്രിയപ്പെട്ടവരുടെയും പേരിൽ എഴുതി വാങ്ങിയെന്നാണ് ആരോപണം. പിന്നീട് ഈ ഭൂമികൾ തന്റെയും കുടുംബാംഗങ്ങളുടെയും പേരിൽ സമ്മാനമായി നൽകി. ലാലുവിന് പുറമെ റാബ്രി, മക്കളായ മിസ, ഹേമ എന്നിവരുടെ പേരുകളാണ് എഫ്‌ഐആറിൽ ഉള്ളത്. ആദ്യമായിട്ടാണ് ഹേമയുടെ പേര് ഉയർന്നു വരുന്നത്. ലാലു യാദവിന്റെ അഞ്ചാമത്തെ മകളാണ് ഹേമ. ബിഐടി റാഞ്ചിയിൽ നിന്നാണ് ഹേമ യാദവ് ബിടെക് ബിരുദം പൂർത്തിയാക്കിയത്. ഡൽഹിയിലെ ഒരു രാഷ്ട്രീയ കുടുംബത്തിലാണ് ഹേമ വിവാഹിതയായിരിക്കുന്നത്. ഹേമയുടെ ഭർത്താവ് വിനീത് യാദവും രാഷ്ട്രീയത്തിൽ സജീവമാണ്.…


അമ്മയാവാന് തയ്യാറായില്ല, പലവട്ടം അബോര്‍ഷന് നടത്തി, പരപുരുഷ ബന്ധം: വിവാഹമോചനത്തിന്റെ യഥാർത്ഥ കാരണം വെളിപ്പെടുത്തി സമാന്ത! - Samayam Malayalam\nsamantha divorce: samantha s reaction on abortion, affair that led to divorce goes trending\nഅമ്മയാവാന് തയ്യാറായില്ല, പലവട്ടം അബോര്‍ഷന് നടത്തി, പരപുരുഷ ബന്ധം: വിവാഹമോചനത്തിന്റെ യഥാർത്ഥ കാരണം വെളിപ്പെടുത്തി സമാന്ത!\nCurated by Samayam Desk | Samayam Malayalam | Updated: Oct 9, 2021, 8:30 AM\nതെന്നിന്ത്യന് സിനിമാലോകത്തിന്റെ സ്വന്തം താരമായ സമാന്ത വാര്‍ത്തകളില് നിറഞ്ഞുനില്‍ക്കുകയാണ്. നാഗചൈതന്യയുമായുള്ള ദാമ്പത്യ ജീവിതം അവസാനിപ്പിക്കാന് പോവുകയാണെന്ന് അറിയിച്ചതോടെയായിരുന്നു താരം വാര്‍ത്താതാരമായി മാറിയത്. 4ാം വിവാഹ വാര്‍ഷികത്തിന് ദിവസങ്ങള് ബാക്കിനില്‍ക്കവെയായിരുന്നു വിവാഹമോചനം.\nപ്രേക്ഷകരുടെ പ്രിയ താരദമ്പതികളായിരുന്നു സമാന്തയും നാഗചൈതന്യയും. വര്‍ഷങ്ങള് നീണ്ട സൗഹൃദത്തിനൊടുവിലായാണ് ഇരുവരും പ്രണയത്തിലായത്. സൗഹൃദത്തെക്കുറിച്ചും പ്രണയത്തെക്കുറിച്ചു വിവാഹശേഷമുള്ള ജീവിതത്തെക്കുറിച്ചുമെല്ലാം പറഞ്ഞ് ഇരുവരും എത്താറുണ്ടായിരുന്നു. അടുത്തിടെയായിരുന്നു ഇരുവരും തങ്ങള് വേര്‍പിരിയാന് പോവുകയാണെന്നറിയിച്ചത്. ഇന്‍സ്റ്റഗ്രാമിലൂടെ പങ്കിട്ട കുറിപ്പ് വൈറലായി മാറിയിരുന്നു. തന്നെക്കുറിച്ചുള്ള ആരോപണങ്ങള്‍ക്ക് മറുപടിയുമായെത്തിയിരിക്കുകയാണ് സമാന്ത. വിശദമായി വായിക്കാം.\nതെലുങ്ക് സിനിമയുടെ സെറ്റില് വെച്ച് 2010 ലായിരുന്നു സമാന്തയും നാഗചൈതന്യയും പ്രണയത്തിലായത്. 2017 ഒക്ടോബറിലായിരുന്നു ഇരുവരും വിവാഹിതരായത്. വിവാഹത്തിന് മുന്‍പ് നാഗയുടെ പേര് സമാന്ത ടാറ്റു ചെയ്തിരുന്നു. ജീവിത പങ്കാളികള് എന്ന നിലയില് വേര്‍പിരിയുകയാണെന്നും, 10 വര്‍ഷത്തിലധികമായുള്ള സൗഹൃദം ഇനിയും നിലനില്‍ക്കുമെന്ന് പ്രതീക്ഷിക്കുന്നു എന്നുമായിരുന്നു സമാന്തയും നാഗയും കുറിച്ചത്.\nസമാന്തയും നാഗചൈതന്യയും സ്വരച്ചേര്‍ച്ചയിലല്ലെന്നും വേര്‍പിരിയലിന്റെ വക്കിലാണെന്നുമുള്ള റിപ്പോര്‍ട്ടുകള് ദിവസങ്ങള്‍ക്ക് മുന്‍പേ പ്രചരിച്ചിരുന്നു. ഡിവോഴ്‌സിന് മുന്നോടിയായി അഭിഭാഷകനെ സമീപിച്ചുവെന്ന വിവരങ്ങളും പുറത്തുവന്നിരുന്നു. നാഗാര്‍ജുനയുടെ വീട്ടില് നടന്ന പാര്‍ട്ടിയില് മരുമകളായ സമാന്തയില്ലാത്തതും ചര്‍ച്ചയായിരുന്നു. റിപ്പോര്‍ട്ടുകള് വൈറലായി മാറിയതിന് പിന്നാലെയായാണ് വിവാഹമോചനം സ്ഥിരീകരിച്ച് താരങ്ങളെത്തിയത്.\nസമാന്ത അമ്മയാവാന് തയ്യാറായില്ല, ഹെയര് സ്റ്റൈലിസറ്റുമായി പ്രണയത്തിലാണ്, നിരവധി തവണ അബോര്‍ഷന് നടത്തി തുടങ്ങി നിരവധി കഥകളാണ് സോഷ്യല് മീഡിയയിലൂടെ പ്രചരിച്ചത്. താരദമ്പതികളുടെ വിവാഹമോചനത്തിന് പിന്നിലെ കാരണത്തെക്കുറിച്ചായിരുന്നു എല്ലാവരും ചോദിച്ചത്. കുപ്രാചരണങ്ങള്‍ക്ക് ചുട്ടമറുപടിയേകി എത്തിയിരിക്കുകയാണ് സമാന്ത.\nകൂടെ നിന്നതിന് നന്ദി\nസമാന്തയ്ക്ക് മറ്റൊരു പ്രണയമുണ്ടായിരുന്നു, കുട്ടികളെ വേണ്ടെന്ന് തീരുമാനിച്ചിരുന്നു. നിരവധി തവണ ഗര്‍ഭം അലസിപ്പിച്ചു ഇതൊക്കെയാണ് വിവാഹമോചനത്തിന്റെ കാരണം എന്നൊക്കെയാണ് റിപ്പോര്‍ട്ടുകള്. വ്യക്തിപരമായി എനിക്കുണ്ടായ പ്രതിസന്ധികളില് നിങ്ങള് നടത്തിയ വൈകാരിക പ്രകടനം എന്നെ കീഴടക്കിയെന്ന് നടി പറയുന്നു. ഇന്‍സ്റ്റഗ്രാം സ്റ്റോറിയിലൂടെയായാണ് സമാന്ത ഇതേക്കുറിച്ച് പ്രതികരിച്ചത്.\nഎന്നെക്കുറിച്ച് പ്രചരിച്ചിരുന്ന തെറ്റായ റിപ്പോര്‍ട്ടുകളില് നിങ്ങള് നടത്തിയ പ്രതികരണത്തിന് നന്ദി. ഡിവോഴ്‌സ് എന്നത് വേദനാജനകമായ കാര്യമാണ്. അതില് നിന്നും മറികടക്കുന്നതിനായി എന്നെ ഫ്രീയാക്കി വിടുകയാണ് വേണ്ടത്. വ്യക്തിപരമായി എന്നെ ആക്രമിക്കുന്നത് സഹിക്കാനാവുന്നില്ല. ഇതിനൊന്നും എന്നെ തകര്‍ക്കാനാവില്ലെന്ന് ഞാന് ഉറപ്പ് തരുന്നുവെന്നുമായിരുന്നു നടി കുറിച്ചത്.\nപ്രിയ താരദമ്പതികളുടെ വിവാഹമോചനത്തില് സങ്കടം പങ്കിട്ട് ആരാധകരും എത്തിയിരുന്നു. സമയം വൈകിയിട്ടില്ലെന്നും തീരുമാനം മാറ്റിക്കൂടേയെന്നുമായിരുന്നു ചോദ്യങ്ങള്. വേര്‍പിരിഞ്ഞാലും നിങ്ങള് മാനസികമായി അടുപ്പമുള്ളവരായിരിക്കട്ടെയെന്നായിരുന്നു ചിലരുടെ ആശംസ. ചായ്‌സാം എന്ന പേരില് സോഷ്യല് മീഡിയയില് ക്യാംപെയിനും നടന്നിരുന്നു.\nസന്തോഷകരമായ ദാമ്പത്യ ജീവതത്തിന് ഭാര്യയുമൊത്തുള്ള ചില സെൽഫീസ് ഉത്തമം! ഉണ്ണിയുടെ ഫേസ്ബുക്ക് പോസ്റ്റ് ആര്‍ട്ടിക്കിള് ഷോ\nസമാന്ത samantha ruth prabhu marriage samantha ruth prabhu latest news samantha ruth prabhu instagram samantha ruth prabhu divorce samantha ruth prabhu actress samantha ruth prabhu akkineni naga chaitanya\nWeb Title : samantha divorce: samantha s reaction on abortion, affair that led to divorce goes trending


എസ്എഫ്ഐ – Media Mangalam\nകാലിക്കറ്റ് സർവകലാശാലയിൽ സംഘർഷം,4പേർക്ക് പരിക്ക്; ഏറ്റുമുട്ടിയത് എസ്എഫ്ഐ പ്രവർത്തകരും പരീക്ഷാ ഭവൻ ജീവനക്കാരും\nകോഴിക്കോട്: കാലിക്കറ്റ് സർവകലാശാലയിൽ സംഘർഷം. എസ്എഫ്ഐ പ്രവർത്തകരും പരീക്ഷാ ഭവൻ ജീവനക്കാരും തമ്മിൽ ആണ് സംഘർഷം ഉണ്ടായത്. സംഘർഷത്തിൽ പരീക്ഷാ ഭവനിലെ ജീവനക്കാർ ഉൾപ്പെടെ4പേർക്ക്…\nകോട്ടയം: എംജി സർവകലാശാല സെനറ്റ് തിരഞ്ഞെടുപ്പിനിടെ ഉണ്ടായ എസ്എഫ്ഐ – എഐഎസ്എഫ് സംഘർഷത്തിൽ ആക്രമിച്ചവരിൽ വിദ്യാഭ്യാസമന്ത്രി വി.ശിവൻകുട്ടിയുടെ സ്റ്റാഫ് അംഗം കെ.എം.അരുണും ഉണ്ടെന്ന് മൊഴി. മർദനമേറ്റ എഐഎസ്എഫ്…\nനിരഞ്ജൻ ഉടൻ പ്രതികരണശേഷിയുള്ള പ്രസ്ഥാനം എന്നായിരുന്നു സിപിഐയുടെ വിദ്യാർത്ഥി സംഘടനയും യുവജന സംഘടനയും സ്വയം വിളിച്ചിരുന്നത്. കേരളത്തിലെ കാമ്പസുകളിൽ എസ് എഫ് ഐക്കാരന്റെ തല്ല് ഏറ്റവും കൂടുതൽ…\nകാലടി: കോട്ടയം എം.ജി സർവകലാശാല ക്യാമ്പസ്സിലെ സംഘർഷത്തിന് പിന്നാലെ കാലടി ശ്രീശങ്കര കോളജിലും സംഘർഷം. ഞായറാഴ്ച രാത്രിയായിരുന്നു സംഭവം. കോളേജിലെ കെ.എസ്.യു- എസ്.എഫ്.ഐ പ്രവർത്തകർ തമ്മിലാണ് സംഘർഷമുണ്ടായത്.…\nകടയ്ക്കലിൽ എസ്എഫ്ഐ-ബിജെപി സംഘർഷം;4പേർക്ക് വെട്ടേറ്റു\nകടയ്ക്കൽ : കൊല്ലം കടയ്ക്കലിൽ എസ്എഫ്ഐ-ബിജെപി പ്രവർത്തകർ തമ്മിൽ സംഘർഷം. നാല് പേർക്ക് വെട്ടേറ്റു. മൂന്ന് ബിജെപി പ്രവർത്തകർക്കും ഒരു എസ്എഫ്ഐ പ്രവർത്തകനുമാണ് വെട്ടേറ്റത്. സ്വകാര്യ കോളേജിന്…\nകലാലയങ്ങളിൽ എസ്എഫ്ഐ ഇല്ലായിരുന്നെങ്കിലോ? സർഗ സൃഷ്ടികളിലും മതം തിരയുന്ന ഫാസിസ്റ്റ് ശക്തികൾക്കെതിരെ പുതിയ സമരായുധവുമായി വിപ്ലവ വിദ്യാർത്ഥി സംഘടന; ചെറുത്ത് നിൽപ്പിന്റെ നൂതന മാർഗത്തെ നെഞ്ചേറ്റി കേരളം\nകൊച്ചി: കലാലയങ്ങളെ സർഗാത്മകതയുടെ വേദികളാക്കി മാറ്റിയതിൽ ഇടത് വിദ്യാർത്ഥി പ്രസ്ഥാനങ്ങൾക്ക്, പ്രത്യേകിച്ച് എസ്എഫ്ഐക്കുള്ള പങ്ക് വളരെ വലുതാണ്. വർഗീയതയെ ചെറുക്കാനും ഭരണകൂട ഭീകരതയെ പ്രതിരോധിക്കാനും അവകാശങ്ങൾ നേടിയെടുക്കാനും…


ഖത്തര്: സമഗ്ര നഗരവികസന പദ്ധതി നടപ്പാക്കുന്നു – Chandrika Daily\nBy chandrika Thursday November 9, 2017 19:40 pm\nഖത്തര്: സമഗ്ര നഗരവികസന പദ്ധതി നടപ്പാക്കുന്നു\nദോഹ: 20 വര്‍ഷത്തിനുള്ളില് രാജ്യത്ത് സമഗ്ര നഗര വികസന പദ്ധതി നടപ്പാക്കും. സെന്‍ട്രല് മുനിസിപ്പില് കൗണ്‍സില്(സിഎംസി) യോഗത്തില് സംസാരിക്കവെ മുനിസിപ്പാലിറ്റി പരിസ്ഥിതി മന്ത്രാലയത്തിലെ നഗര വികസന…\nദോഹ: 20 വര്‍ഷത്തിനുള്ളില് രാജ്യത്ത് സമഗ്ര നഗര വികസന പദ്ധതി നടപ്പാക്കും. സെന്‍ട്രല് മുനിസിപ്പില് കൗണ്‍സില്(സിഎംസി) യോഗത്തില് സംസാരിക്കവെ മുനിസിപ്പാലിറ്റി പരിസ്ഥിതി മന്ത്രാലയത്തിലെ നഗര വികസന വകുപ്പ് അസി. ഡയറക്ടര് തുര്‍ക്കി ഫഹദ് അല് തുര്‍ക്കിയാണ് ഇക്കാര്യം അറിയിച്ചത്. ജനസംഖ്യയിലെ വര്‍ധനവും രാജ്യത്ത് നടപ്പാകുന്ന പൊതു വികസനങ്ങളും കണക്കിലെടുത്താണ് സമഗ്ര നഗരവികസന പദ്ദതി നടപ്പാക്കുന്നത്. സുസ്ഥിര വികസനത്തിന്റെ മാതൃക സജ്ജമാക്കുകയാണ് ലക്ഷ്യമിടുന്നത്. ഇതിന്റെ ഭാഗമായി ദശീയ നിലവാരത്തില് നഗര കേന്ദ്രങ്ങള് വികസിപ്പിക്കും. ഹരിത വലയത്താല് ചുറ്റപ്പെടുന്ന വിധത്തിലാണ് ഓരോ നഗരത്തെയും വിഭാവനം ചെയ്തിരിക്കുന്നത്. ഘട്ടംഘട്ടമായി ഭൂമി വിതരണം, ആരോഗ്യം, വിദ്യാഭ്യാസം, സാംസ്‌കാരിക കേന്ദ്രങ്ങള്, പാര്‍ക്കുകള്, ഷോപ്പിംഗ് കേന്ദ്രങ്ങള് തുടങ്ങി വിവിധ സേവനങ്ങള് പദ്ധതിയിലുള്‍പ്പെടുത്തുന്നുണ്ട്.\nനാല് കോടി ചതുരശ്ര മീറ്ററിലേറെ വിസ്തീര്‍ണമുള്ള ഇന്‍ഡസ്ട്രിയല് ഏരിയകള്, മൂന്ന് കോടി ചതുരശ്ര മീറ്ററിലേറെ വിസ്തീര്‍ണമുള്ള മൂന്ന് സാമ്പത്തിക മേഖലകള്, ഒരു കോടി ചതുരശ്ര മീറ്ററിലേറെ വിസ്തീര്‍ണമുള്ള എട്ട് വിതരണ, സംഭരണ പ്രദേശങ്ങള്, 1.49 കോടി ചതുരശ്ര മീറ്ററില് മൂന്ന് ലോജിസ്റ്റിക് പ്രദേശങ്ങള്, 35 ചതുരശ്ര കിലോമീറ്ററില് രണ്ട് കാര്‍ഷിക സമുച്ഛയങ്ങള്, സെന്‍ട്രല്- കന്നുകാലി മാര്‍ക്കറ്റുകള്, ബസ്- ടാക്‌സി സ്റ്റോപുകള്‍ക്കു സമാനമായ ഗതാഗത മേഖലയിലെ സേവന മേഖലകള്, ആഭ്യന്തര മന്ത്രാലയത്തിന് സേവന കേന്ദ്രങ്ങള്, 72 സര്‍ക്കാര് സ്‌കൂളുകള്, 40 സ്വകാര്യ സ്‌കൂളുകള്, 21 കിന്‍ഡര് ഗാര്‍ട്ടനുകള്, കമ്യൂനിറ്റി കോളജിന് പുതിയ കേന്ദ്രം അടക്കമുള്ള വിദ്യാഭ്യാസ മേഖലയിലെ സേവനങ്ങള്, തൊഴിലാളികളുടെ താമസത്തിന് ഏഴ് സ്ഥിര കേന്ദ്രങ്ങളും 17 താത്കാലിക കേന്ദ്രങ്ങളും എന്നിവയുള്‍പ്പടെയാണ് പദ്ധതികളില് ഉള്‍പ്പെടുത്തിയിരിക്കുന്നത്. സമഗ്ര ആസൂത്രണ മാനദണ്ഡങ്ങളും വ്യവസ്ഥകളും സര്‍വേയും അനുസരിച്ചായിരിക്കും പദ്ധതി നടപ്പാക്കുക. തീരപ്രദേശങ്ങള്, കാലാവസ്ഥാ മാറ്റങ്ങള് എന്നിവയുടെ കൈകാര്യനിര്‍വഹണത്തിനും കര്‍മപദ്ധതികള് ആവിഷ്‌കരിക്കുന്നുണ്ട്.\nരാജ്യാതിര്‍ത്തികളിലെ താമസത്തിനുള്ള നിയന്ത്രണം സംബന്ധിച്ച കാര്യങ്ങളും സിഎംസി യോഗത്തില് ചര്‍ച്ച ചെയ്തു. അതിര്‍ത്തി പ്രദേശങ്ങളിലെ നിലവില് വീടുകളുള്ളവരെ നഗരങ്ങളിലേക്ക് മാറ്റുന്നതിനു പകരം താമസിക്കുന്നതിന് കൂടുതല് സുഗമമായ മാനദണ്ഡങ്ങളും നടപടിക്രമങ്ങളും ഏര്‍പ്പെടുത്താന് ശിപാര്‍ശ ചെയ്തു. ശൈത്യകാല ക്യാമ്പിങ് പ്രദേശങ്ങളും താമസ മേഖലയും തമ്മിലുള്ള ദൂരം ഏറ്റവും കുറഞ്ഞത് രണ്ടുകിലോമീറ്റര് വരെയെങ്കിലും ആക്കണമെന്ന് മന്ത്രാലയം ഉദ്യോഗസ്ഥരോട് സി എം സി അംഗങ്ങള് ആവശ്യപ്പെട്ടു. കുടുംബങ്ങള്‍ക്ക് പ്രത്യേകം ക്യാമ്പിങ് പ്രദേശവും പ്രായം കുറഞ്ഞവര്‍ക്ക് പ്രത്യേകവുമായി ക്യാമ്പ് നടത്താന് സൗകര്യം ഏര്‍പ്പെടുത്തണമെന്നും ആവശ്യമുയര്‍ന്നിട്ടുണ്ട്.\nCategories: Video Stories Tags: complete development program, qatar


സരിതയുടെ കത്ത് അന്വേഷണ റിപോര്‍ട്ടില് ഉള്‍പ്പെട്ടതെങ്ങനെ?\nSat Jan 19 2019 09:48:47 GMT+0530 (IST)\nകൊച്ചി: സോളാര് തട്ടിപ്പ് അന്വേഷിക്കാന് രൂപീകരിച്ച ജസ്റ്റിസ് ജി ശിവരാജന് കമ്മീഷന്, സരിത എസ് നായരുടെ വിവാദ കത്ത് റിപോര്‍ട്ടില് ഉള്‍പ്പെടുത്തിയത് എങ്ങനെയെന്ന് ഹൈക്കോടതി. കമ്മീഷന്റെ പരിഗണനാ വിഷയങ്ങള് തയ്യാറാക്കിയപ്പോള് ഈ കത്ത് ഉണ്ടായിരുന്നില്ലെന്നും പിന്നീട് എങ്ങനെയാണ് കത്ത് ഉള്‍പ്പെട്ടതെന്നുമാണ് കോടതി ചോദിച്ചത്.\nകമ്മീഷന് റിപോര്‍ട്ടിനെ ചോദ്യം ചെയ്ത് മുന് മുഖ്യമന്ത്രി ഉമ്മന്‍ചാണ്ടിയും തിരുവഞ്ചൂര് രാധാകൃഷ്ണനും സമര്‍പ്പിച്ച ഹരജി പരിഗണിക്കുകയായിരുന്നു കോടതി. സരിതയുടെ കത്ത് പരസ്യമായ ഒന്നാണെങ്കിലും സര്‍ക്കാര് അത് ഇടയ്ക്കിടെ ഉയര്‍ത്തുന്നത് ഹരജിക്കാരുടെ സ്വകാര്യതയെ ബാധിക്കില്ലേയെന്നും കോടതി വാക്കാല് ചോദിച്ചു. സരിത എസിജെഎം എന് വി രാജുവിന്റെ മുന്നില് മൊഴി നല്‍കിയപ്പോള് തന്നെ ഈ വിവരങ്ങള് മാധ്യമങ്ങള് വാര്‍ത്തയാക്കിയെന്നും അത് പൊതുമണ്ഡലത്തിലെത്തിയെന്നും സ്വകാര്യത സംബന്ധിച്ച ആരോപണങ്ങളില് കാര്യമില്ലെന്നും സ ര്‍ക്കാര് പറഞ്ഞു. സോളാര് കമ്മീഷന് റിപോര്‍ട്ടില് കോടതിക്ക് ഇടപെടാനാവില്ല. റിപോര്‍ട്ട് നിയമസഭയുടെ സ്വത്താണ്. നിയമസഭയുടെ അധികാരങ്ങളി ല് ഇടപെടാന് കോടതിക്ക് കഴിയില്ല. കമ്മീഷന്റെ നടപടി ക്രമങ്ങളില് പ്രശ്‌നങ്ങള് ഉണ്ടെങ്കി ല് മാത്രമേ ഇടപെടാനാവൂ. ഉള്ളടക്കത്തില് ആവില്ലെന്നും സര്‍ക്കാരിനു വേണ്ടി ഹാജരായ സുപ്രിംകോടതിയില് നിന്നുള്ള മുതിര്‍ന്ന അഭിഭാഷകന് രഞ്ജിത്കുമാര് വാദിച്ചു.\nകേസി ല് സര്‍ക്കാരിന്റെ വാദം അടുത്ത മാസം ഏഴിന് തുടരും. അന്ന് ഉമ്മന്‍ചാണ്ടിക്ക് വേണ്ടി സുപ്രിംകോടതിയില് നിന്നുള്ള മുതിര്‍ന്ന അഭിഭാഷകന് കപില് സിബല് ഹാജരാവും. കേസില് ഇടപെടണമെന്നാവശ്യപ്പെട്ട് വിവിധ വ്യക്തികളും സംഘടനകളും സമര്‍പ്പിച്ച അപേക്ഷകള് ആറിന് കോടതി പരിഗണിക്കും. കമ്മീഷന്റെ റിപോര്‍ട്ടും അതിലെ അന്വേഷണവും റദ്ദാക്കണമെന്നാണ് ഉമ്മന്‍ചാണ്ടി ആവശ്യപ്പെടുന്നത്. സരിത എസ് നായരുടെ ഒരു കത്ത് കമ്മീഷന് റിപോര്‍ട്ടില് ഉള്‍പ്പെടുത്തിയതിനെ ഉമ്മന്‍ചാണ്ടി ഹരജിയില് ചോദ്യം ചെയ്യുന്നു.\nപരിശോധനാ വിഷയങ്ങള്‍ക്ക് അപ്പുറം കടന്നാണ് കമ്മീഷന് റിപോര്‍ട്ട് തയ്യാറാക്കിയിരിക്കുന്നത്. സരിതയുടെ കത്തിന്റെ അടിസ്ഥാനത്തിലാണ് കമ്മീഷന് റിപോര്‍ട്ട് തയ്യാറാക്കിയിരിക്കുന്നത്. ഇത് നിയമവിരുദ്ധവും ഹരജിക്കാരന്റെ മൗലികാവകാശങ്ങളുടെ ലംഘനവുമാണ്. ഇത്തരത്തിലുള്ള റിപോര്‍ട്ട് സര്‍ക്കാര് നിയമസഭയില് വച്ചത് വലിയ മാനഹാനിയുണ്ടാക്കിയിരിക്കുകയാണ്. കമ്മീഷന്റെയും ഇടതുസര്‍ക്കാരിന്റെയും പ്രവര്‍ത്തനം ഹരജിക്കാരന്റെ അന്തസ്സ് തകര്‍ത്തിരിക്കുകയാണ്. അതിനാല് റിപോര്‍ട്ട് റദ്ദാക്കണമെന്നാണ് ആവശ്യം.


'ആശാന് നല്ല പുറംവേദനയുണ്ട്, പരിക്ക് മാറിയിട്ടില്ല'; വിശാലിനെ കുറിച്ച് ബാബുരാജ് | Southlive\n'ആശാന് നല്ല പുറംവേദനയുണ്ട്, പരിക്ക് മാറിയിട്ടില്ല'; വിശാലിനെ കുറിച്ച് ബാബുരാജ്\nബാബുരാജിന് ഒപ്പം ഫൈറ്റ് രംഗം ചിത്രീകരിക്കുന്നതിനിടെ നടന് വിശാലിന് പരിക്കേറ്റിരുന്നു. വില്ലന് കഥാപാത്രമായ ബാബുരാജ് വിശാലിനെ എടുത്ത് എറിയുന്ന സീനിലാണ് താരത്തിന് പരിക്കേറ്റത്. വിശാലിന് ഒപ്പമുള്ള ചിത്രം പങ്കുവച്ച് ഇനി ചെന്നൈയിലാണ് ഷൂട്ടിംഗ് എന്ന് വ്യക്തിമാക്കിയിരിക്കുകയാണ് ബാബുരാജ്.\nപോസ്റ്റിന് എത്തിയ രസകരമായ കമന്റുകള്‍ക്കും ബാബുരാജ് മറുപടി കൊടുത്തിട്ടുണ്ട്. “”അതായതു ഇനി ചെന്നൈയിലിട്ട് ഇടിക്കും എന്നാണോ ചേട്ടാ..”” എന്ന കമന്റിന് “”ഇതൊരു ഇടിപ്പടം അല്ല…വ്യത്യസ്തമായ സബജക്ട് ആണ്”” എന്നാണ് താരത്തിന്റെ മറുപടി. “”അപ്പോ പരിക്ക് പറ്റി എന്ന് പറഞ്ഞത് പ്രൊമോ ആണോ”” എന്നാണ് മറ്റൊരു കമന്റ്.\nഇതിന് അല്ല അദ്ദേഹം രണ്ട് ദിവസം വിശ്രമത്തില് ആയിരുന്നുവെന്ന് ബാബുരാജ് പറയുന്നു. വിശാലിന് പരിക്ക് മാറിയില്ലേ എന്ന ചോദ്യത്തിന് പരിക്ക് മാറിയിട്ടില്ല… ആശാന് നല്ല പുറം വേദനയുണ്ട്.. എന്നും ബാബുരാജ് പറയുന്നു. പഞ്ഞിക്കിട്ട ശേഷം രണ്ടടിച്ചു പിരിഞ്ഞു.. എന്ന കമന്റിന് ഒരു തുള്ളി തൊട്ടിട്ടില്ല എന്ന കമന്റും താരം നല്‍കിയിട്ടുണ്ട്.\nശരവണന് സംവിധാനം ചെയ്യുന്ന സിനിമയുടെ ഫൈറ്റ് സീന് ഹൈദരാബാദില് ആയിരുന്നു നടന്നത്. വിശാലിന്റെ 31-ാമത് ചലച്ചിത്രമാണിത്. ഈ മാസം ചിത്രീകരണം പൂര്‍ത്തിയാക്കി അടുത്ത മാസം റിലീസ് ചെയ്യാനായിരുന്നു ലക്ഷ്യമിട്ടിരുന്നത്. വിശാലിന് പരിക്കേറ്റുവെങ്കിലും ചിത്രീകരണം മുടങ്ങിയിട്ടില്ലെന്ന് അണിയറ പ്രവര്‍ത്തകര് അറിയിച്ചു.


മെല്‍ബണിലെ പിച്ച് പൃഥ്വി ഷായ്ക്ക് ഇണങ്ങുന്നത്, ടീമില് നിലനിര്‍ത്തണം; പിന്തുണച്ച് ഓസീസ് മുന് താരം - Samakalika Malayalam\nമെല്‍ബണിലെ പിച്ച് പൃഥ്വി ഷായ്ക്ക് ഇണങ്ങുന്നത്, ടീമില് നിലനിര്‍ത്തണം; പിന്തുണച്ച് ഓസീസ് മുന് താരം\nBy സമകാലിക മലയാളം ഡെസ്‌ക് | Published: 22nd December 2020 01:24 PM |\nLast Updated: 22nd December 2020 01:24 PM | A+A A- |\nപൃഥ്വി ഷാ/ഫോട്ടോ: എപി\nമെല്‍ബണ്: ടീമില് നിന്ന് പൃഥ്വി ഷായെ ഒഴിവാക്കണം എന്ന വാദം ശക്തമാവുന്നതിന് ഇടയില് പൃഥ്വിയെ പിന്തുണച്ച് ഓസ്‌ട്രേലിയന് മുന് ബാറ്റ്‌സ്മാന് മൈക്കല് ഹസി. ബോക്‌സിങ് ഡേ ടെസ്റ്റ് നടക്കുന്ന മെല്‍ബണിലെ പിച്ച് പൃഥ്വിക്ക് കൂടുതല് ഇണങ്ങുന്നതാണ് എന്ന് മൈക്ക് ഹസി പറഞ്ഞു.\nപൃഥ്വിയില് ഉറപ്പായും സെലക്ടര്‍മാര് വിശ്വാസം വെക്കേണ്ടതാണ്. അഡ്‌ലെയ്ഡില് പൃഥ്വിക്ക് റണ്‍സ് കണ്ടെത്താനായില്ല എന്നത് വാസ്തവമാണ്. എന്നാല് അത് ബാറ്റ് ചെയ്യാന് ദുഷ്‌കരമായ പിച്ചില് ക്വാളിറ്റി ബൗളിങ്ങിനെതിരെ കളിച്ച ഒരേയൊരു ടെസ്റ്റ് ആണ്, മൈക്ക് ഹസി പറഞ്ഞു.\nഫസ്റ്റ് ക്ലാസ് ക്രിക്കറ്റില് ഏഴില് താഴെയായിരുന്നു ജോ ബേണ്‍സിന്റെ ബാറ്റിങ് ശരാശരി. എന്നാല് സെലക്ടര്‍മാര് ബേണ്‍സിനെ വിശ്വസിച്ചു. ആദ്യ ഇന്നിങ്‌സില് ബേണ്‍സ് വിക്കറ്റ് വലിച്ചെറിഞ്ഞു. എന്നാല് തന്റെ ആത്മവിശ്വാസം പതിയെ വീണ്ടെടുത്ത ബേണ്‍സ് രണ്ടാം ഇന്നിങ്‌സില് 50 റണ്‍സ് നേടി പുറത്താവാതെ നിന്നു.\nപൃഥ്വി ഷായില് വിശ്വാസം വെക്കുക. ഞങ്ങള് നിന്നെ പിന്തുണയ്ക്കുകയാണ് എന്ന് പൃഥ്വിയോട് പറയുക. മെല്‍ബണിലെ പിച്ച് പൃഥ്വിയോട് കൂടുതല് ഇണങ്ങുന്നതാണ്. അഡ്‌ലെയ്ഡിലേത് പോലുള്ള പേസും ബൗണ്‍സും ആയിരിക്കില്ല ഇവിടെ. വലിയ കഴിവുള്ള താരമാണ് പൃഥ്വി. പൃഥ്വിയുടെ കാര്യത്തില് ടീം മാനേജ്‌മെന്റ് എടുക്കുന്ന തീരുമാനം മറ്റ് ടീം അംഗങ്ങള്‍ക്കും സന്ദേശമാണെന്ന് മൈക്ക് ഹസി ചൂണ്ടിക്കാണിക്കുന്നു.\nഏതാനും മോശം ടെസ്റ്റ് കളിച്ചെന്ന് കരുതി നിങ്ങളിലുള്ള വിശ്വാസം ഞങ്ങള് കളയുന്നില്ല എന്ന് ടീം അംഗങ്ങളോട് പറയുന്നത് പോലെയാണ് അത്. ആദ്യ ടെസ്റ്റില് പരാജയപ്പെട്ടെങ്കിലും സെലക്ടര്‍മാര് പൃഥ്വി ഷായില് വിശ്വാസം വെക്കണം എന്നാണ് എന്റെ അഭിപ്രായമെന്നും മൈക്ക് ഹസി പറഞ്ഞു.\nപൃഥ്വി ഷാ മൈക്കല് ഹസി India vs Australia Michael Hussey


സൽമാൻ ഖാനെ അനുകരിച്ച് കത്രീന; ഒപ്പിയെടുത്ത് ക്യാമറക്കണ്ണുകൾ-Katrina Kaif show you how Salman Khan walks\nസൽമാൻ ഖാനെ അനുകരിച്ച് കത്രീന; ഒപ്പിയെടുത്ത് ക്യാമറക്കണ്ണുകൾ\nസൽമാൻ ഖാനും കത്രീന കെയ്ഫും ഏറെ നാളത്തെ പ്രണയത്തിനുശേഷമാണ് വേർപിരിഞ്ഞത്\nസൽമാൻ ഖാൻ-കത്രീന കെയ്ഫ് പ്രണയവും വേർപിരിയലും ബോളിവുഡിൽ ഏവർക്കും സുപരിചിതമായ കാര്യമാണ്. പ്രണയമില്ലെങ്കിലും ഇപ്പോൾ ഇരുവരും നല്ല സുഹൃത്തുക്കളാണ്. ഐഎസ്എൽ നാലാം സീസണിന്റെ ഉദ്ഘാടന ചടങ്ങുകളിൽ ഇരുവരും ഒന്നിച്ചതും സൗഹൃദത്തിന്റെ പേരിലാണ്. സൽമാന്റെയും കത്രീനയുടെയും മാസ്മരിക പ്രകടനമായിരുന്നു ഐഎസ്എൽ ഉദ്ഘാടന ചടങ്ങിൽ ശ്രദ്ധേയമായത്.\nRead More: കൊച്ചിയിൽ ആവേശത്തിരയിളക്കി കത്രീന കൈഫും സൽമാൻ ഖാനും\nഇരുവരും സ്റ്റേഡിയത്തിനുളളിലൂടെ നടന്ന് ആരാധകരെ അഭിവാദ്യം ചെയ്യുന്നതിനിടെയാണ് സംഭവം. സൽമാൻ ഖാൻ ആയിരുന്നു മുന്നിൽ നടന്നത്. സൽമാന് തൊട്ടു പിറകിലായി കത്രീനയും ഉണ്ടായിരുന്നു. ഇതിനിടയിലാണ് കത്രീന തന്റെ മുൻ കാമുകനെ ഒന്നു അനുകരിച്ചത്. സൽമാന്റെ നടത്തത്തെയാണ് കത്രീന അനുകരിച്ചത്. പക്ഷേ ക്യാമറക്കണ്ണുകൾ കത്രീനയുടെ ഈ അനുകരണത്തെ ഒപ്പിയെടുത്തു. സോഷ്യൽ മീഡിയയിൽ ഈ വിഡിയോ വൈറലായിക്കഴിഞ്ഞു.\nകത്രീന കെയ്ഫിന്റെ തകർപ്പൻ ചുവടുകളോടെയാണ് ഉദ്ഘാടന പരിപാടികൾക്ക് തുടക്കമായത്. ഷീലാ കി ജവാനി എന്ന ഹിറ്റ് ഗാനത്തിനൊപ്പമാണ് കത്രീന ചുവടുവച്ചത്. അടുത്തതായി ബോളിവുഡ് സൂപ്പർ താരം സൽമാൻ ഖാൻ വേദി കീഴടക്കി. പ്രത്യേകം തയ്യാറാക്കിയ സൈക്കിളിൽ മൈതാനത്തെ വലംവെച്ചതിന് ശേഷമാണ് സൽമാൻ ഖാൻ മൈതാനത്തിന് നടുവിലേക്ക് എത്തിയത്. വൻ കരഘോഷത്തോടെയാണ് ആരാധകർ സൽമാൻ ഖാനെ സ്വീകരിച്ചത്. പിന്നാലെ സൽമാൻ ഖാനും കത്രീന കൈഫും ചേർന്നുള്ള ഒരു ഫ്യൂഷൻ ഡാൻസും അരങ്ങേറി.\n5 വർഷങ്ങൾക്കുശേഷം സൽമാൻ ഖാനും കത്രീന കെയ്ഫും ടൈഗർ സിന്താ ഹെ എന്ന സിനിമയിലൂടെ വീണ്ടും ഒന്നിക്കുകയാണ്. ഡിസംബർ 22 നാണ് ചിത്രം റിലീസ് ചെയ്യുന്നത്.\nTags: ISL, Katrina Kaif, Salman Khan\nഉന്നം തെറ്റാതെ എലിസബത്ത്: കേരളത്തിന്‍റെ വനിതാ ഷൂട്ടിങ് താരം\nഒരു കുതിരയ്ക്ക് സല്‍മാന് വാഗ്‌ദാനം ചെയ്തത്2കോടി രൂപ: ‘നോ’ പറഞ്ഞ് കുതിരയുടെ ഉടമ\nമഞ്ഞ തെളിയുമോ? ഐഎസ്എലില് ബ്ലാസ്റ്റേഴ്സിന് ഇന്ന് നിര്‍ണായക മത്സരം\nസിഫ്‌നിയോസിന് പകരം ഐസ്‌ലന്റ് താരം ബ്ലാസ്റ്റേർസിലേക്ക്


'ചെങ്ങന്നൂര്' ചരിത്രത്തിലെ വഴിത്തിരിവ് | Life Glint | The Clarity Portal\nHome » സ്ഥിതി-ഗതി » 'ചെങ്ങന്നൂര്' ചരിത്രത്തിലെ വഴിത്തിരിവ്\nThu, 31-05-2018 04:15:10 PM ;\nവര്‍ത്തമാനകാല രാഷ്ട്രീയത്തില് ചെങ്ങന്നൂര് ഉപതിരഞ്ഞെടുപ്പിലെ എല്.ഡി.എഫിന്റെ വിജയം വ്യക്തമായ ചിത്രം കാഴ്ചവെക്കുന്നു. സാങ്കേതികമായി പുറത്ത് രാഷ്ട്രീയം.രാഷ്ടീയത്തിന്റെ പശ്ചാത്തലത്തില് വര്‍ഗീയത. ഇതാണ് ചെങ്ങന്നൂര് ഉപതിരഞ്ഞെടുപ്പ് ഫലം വ്യക്തമാക്കുന്നത്. എസ്.എന്.ഡി.പിയുടെ നിലപാടും ക്രിസ്തീയ വോട്ടുകളുടെ ചോരാതെയുള്ള ഏകീകരണവും ഈ തിരഞ്ഞെടുപ്പ് ഫലത്തില് പ്രതിഫലിക്കുന്നുണ്ട്. ഇത് വ്യക്തമായ ഒരു ധ്രുവീകരണ ദിശയെ സൂചിപ്പിക്കുന്നു. കേരളത്തില് കോണ്‍ഗ്രസും ബി.ജെ.പിയും തമ്മിലുള്ള അകലം ദുര്‍ബലമാണെന്ന് ന്യൂനപക്ഷം കരുതുന്നു എന്നതും ഈ ഫലത്തില് തെളിയുന്നു.\nഐക്യജനാധിപത്യ മുന്നണിക്ക് കിട്ടിക്കൊണ്ടിരുന്ന വോട്ടാണ് ബി.ജെ.പിയിലേക്ക് പോയിരിക്കുന്നത്. ഇക്കുറി നേരിയ കുറവുണ്ടായെന്നു മാത്രം.കഴിഞ്ഞ തവണ ബി.ജെ.പിയിലേക്ക് പോയിരുന്ന നല്ലൊരു ശതമാനം വോട്ട് ഇപ്പോള് എല്.ഡി.എഫിലേക്ക് വരികയും ചെയ്തു. ദീര്‍ഘകാലം ഐക്യജനാധിപത്യ മുന്നണിയുടെ കുത്തകയായിരുന്ന മണ്ഡലമായിരുന്നു ചെങ്ങന്നൂര്. അതിപ്പോള് ജാതി അടിസ്ഥാനത്തിലുള്ള ധ്രുവീകരണത്തോടെ ഇടത് പക്ഷത്തേക്ക് നീങ്ങിയതായാണ് കാണുന്നത്. തിരഞ്ഞെടുപ്പില് പ്രത്യക്ഷത്തില് രാഷ്ട്രീയമായ കാര്യങ്ങള് ചര്‍ച്ച ചെയ്യപ്പെട്ടു എങ്കിലും അടിയൊഴുക്കുകള് മുഴുവന് വര്‍ഗീയ അടിസ്ഥാനത്തിലുള്ളതായിരുന്നു. മുന് മുഖ്യമന്ത്രി ഉമ്മന് ചാണ്ടിയുടെ നേതൃത്വത്തില് ചെങ്ങന്നൂരില് കോണ്‍ഗ്രസ് തമ്പടിച്ച് പ്രവര്‍ത്തനം നടത്തിയിട്ടും, കെ.എം മാണി ഐക്യദാര്‍ഢ്യം പ്രഖ്യാപിച്ചിട്ടും യു.ഡി.എഫ് ദയനീയമായി പരാജയപ്പെട്ടതാണ് ബി.ജെ.പിയുടെ വോട്ട് കുറഞ്ഞതിനേക്കാള് ശ്രദ്ധേയമായത്. ഒരു നിയമസഭാ തിരഞ്ഞെടുപ്പുമായി തട്ടിച്ചുനോക്കുമ്പോള് സജി ചെറിയാന് ലഭിച്ച 20956 വോട്ടിന്റെ ഭൂരിപക്ഷം വളരെ അസാധരണത്വം വിളിച്ചറിയിക്കുന്നുണ്ട്.\nഇടതുപക്ഷ ജനാധിപത്യ മുന്നണി ഈ വിജയത്തെ ഭരണത്തിനും മതേതരത്വത്തിനും കിട്ടിയ അംഗീകാരമായി ഉയര്‍ത്തിക്കാട്ടുന്നുണ്ട്. അത് രാഷ്ട്രീയമായ വാദം മാത്രമാണ്. യാഥാര്‍ത്ഥ്യം വിപരീതമാണെങ്കിലും, ആ വിപരീത യാഥാര്‍ത്ഥ്യമാണ് കേരളത്തിലെ രാഷ്ട്രീയത്തെ ഇനി നിര്‍ണയിക്കുക എന്നതാണ് ചെങ്ങന്നൂര് ഉപതിരഞ്ഞെടുപ്പിലെ അഭൂത പൂര്‍വ്വമായ ഭൂരിപക്ഷം സൂചിപ്പിക്കുന്നത്. ഇത് ഏറ്റവും സഹായകമാവുക വര്‍ഗീയ ധ്രൂവീകരണം സാധ്യമാക്കാന് പരിശ്രമിക്കുന്ന ബി.ജെ.പിക്ക് തന്നെയാണ്. ഈ ഘട്ടത്തില് എന്ത് രാഷ്ട്രീയ നിലപാടുകളാണ് യു.ഡി.എഫിന് സ്വീകരിക്കാന് കഴിയുക എന്നുള്ളതാണ് ചെങ്ങന്നൂര് ഉപതിരഞ്ഞെടുപ്പ് ഫലം നല്‍കുന്ന വെല്ലുവിളി.


രാജ്യമാകെ ഏകീകൃത കൂലി സംവിധാനം വരുമെന്ന് ധനമന്ത്രി\n|14 May 2020 1:02 PM GMT\nരാജ്യമൊട്ടാകെ ഏകീകൃത കൂലി സംവിധാനം നടപ്പിലാക്കും. പ്രധാനമന്ത്രി പ്രഖ്യാപിച്ച ആത്മനിര്‍ഭര് ഭാരത് സാമ്പത്തിക ഉത്തേജന പാക്കേജിന്റെ രണ്ടാം ഘട്ട വിശദാംശങ്ങള് വെളിപ്പെടുത്തിക്കൊണ്ട് ധനമന്ത്രി നിര്‍മല സീതാരാമനാണ് ഇക്കാര്യമറിയിച്ചത്. കുടിയേറ്റ തൊഴിലാളികള്‍ക്കായി മൂന്നും വഴിയോര കച്ചവടക്കാര്‍ക്കും ചെറുകിട കര്‍ഷകര്‍ക്കുമായി രണ്ട് പദ്ധതികള് വീതവും ഭവന മേഖലയ്ക്കായി ഒരു പദ്ധതിയും ധനമന്ത്രി പ്രഖ്യാപിച്ചു. പട്ടിക വര്‍ഗ വിഭാഗത്തിനു തൊഴില് പദ്ധതിയും.\nമുദ്ര ലോണ് തിരിച്ചടവില് 12 മാസത്തേക്ക് രണ്ട് ശതമാനം പലിശ ഇളവ് നല്‍കുമെന്ന് ധനമന്ത്രി അറിയിച്ചു. 1500 കോടി രൂപയാണ് ഇതിനായി വകയിരുത്തിയിട്ടുള്ളത്. ഈ വര്‍ഷം ഫെബ്രുവരി വരെ മുദ്ര യോജന പദ്ധതിയ്ക്ക് കീഴില് 4.25 കോടി ആളുകള്‍ക്കാണ് പരമാവധി 50000 രൂപ വീതം ലോണ് ലഭിച്ചത്. ഇതില് 21 ശതമാനം പേരാണ് ലോണ് തുക കൊണ്ട് പുതിയ സംരംഭങ്ങള് പടുത്തുയര്‍ത്തിയത്.\nനബാര്‍ഡ് ഗ്രാമീണ സഹകരണ ബാങ്കുകള് വഴി മുപ്പതിനായിരം കോടിയുടെ കാര്‍ഷിക വായ്പാ സഹായം നല്‍കും.പുതിയ 25 ലക്ഷം കിസാന് ക്രെഡിറ്റ് കാര്‍ഡ് ഉടമകള്‍ക്ക് 25,000 കോടി രൂപയുടെ വായ്പ അനുവദിക്കും. കാര്‍ഷിക വായ്പയുടെ പലിശയിളവ് മേയ് 31 വരെ നീട്ടി.2.5 കോടി കര്‍ഷകര്‍ക്ക് രണ്ട് ലക്ഷം കോടി രൂപയുടെ വായ്പാ ആനുകൂല്യം മൊത്തം നല്‍കും.മൂന്നു കോടി കര്‍ഷകരുടെ വായ്പകള്‍ക്ക് നേരത്തേ മൊറട്ടോറിയം പ്രഖ്യാപിച്ചിരുന്നതായും ധനമന്ത്രി പറഞ്ഞു.നാല് ലക്ഷം കോടിയുടെ വായ്പ കര്‍ഷകര്‍ക്ക് വിതരണം ചെയ്തു. മൂന്നു കോടി കര്‍ഷകര്‍ക്ക് പലിശ കുറഞ്ഞ വായ്പ കിട്ടി. നബാര്‍ഡ് വഴി 29600 കോടി ഗ്രാമീണ ബാങ്കുകള്‍ക്ക് നല്‍കി.\nരാജ്യത്ത് എവിടെനിന്നും റേഷന് വാങ്ങാനാകുന്ന വിധത്തില് പൂര്‍ണമായും റേഷന് കാര്‍ഡ് പോര്‍ട്ടബിലിറ്റി നടപ്പാക്കും. ദശീയ ഭക്ഷ്യ സുരക്ഷാ പദ്ധതിയില് ഉള്‍പ്പെടാത്തവരും താമസിക്കുന്ന സംസ്ഥാനങ്ങളില് റേഷന് കാര്‍ഡ് ഇല്ലാത്തവരുമായ എല്ലാ തൊഴിലാളി കുടുംബങ്ങള്‍ക്കും അഞ്ച് കിലോ ധാന്യവും ഒരു കിലോ പയര് വര്‍ഗങ്ങളും രണ്ട് മാസത്തേക്ക് നല്‍കുമെന്നും മന്ത്രി അറിയിച്ചു. ഇതിന്റെ ചെലവ് കേന്ദ്രസര്‍ക്കാര് വഹിക്കും. സംസ്ഥാനങ്ങള്‍ക്കായിരിക്കും നടത്തിപ്പ് ചുമതല.\nനാല് ലക്ഷം കോടിയുടെ വായ്പ കര്‍ഷകര്‍ക്ക് വിതരണം ചെയ്തയായി മന്ത്രി ചൂണ്ടിക്കാട്ടി. മൂന്നു കോടി കര്‍ഷകര്‍ക്ക് പലിശ കുറഞ്ഞ വായ്പ കിട്ടി. നബാര്‍ഡ് വഴി 29600 കോടി ഗ്രാമീണ ബാങ്കുകള്‍ക്ക് നല്‍കി.ഹൗസിങ് മേഖലയില് എഴുപതിനായിരം കോടിയുടെ നിക്ഷേപത്തിന് സാഹചര്യമൊരുക്കും. ഇടത്തരം വരുമാനക്കാര്‍ക്ക് സിഎല്‍എസ്എസ് ഭവന പദ്ധതി മാര്‍ച്ച് 2021 വരെ ദീര്‍ഘിപ്പിച്ചു. 2.5 ലക്ഷം കുടുംബങ്ങള്‍ക്ക് പ്രയോജനം ലഭിക്കും.\nപത്തിലധികം തൊഴിലാളികളുള്ള എല്ലാ സ്ഥാപനങ്ങളിലും ഇഎസ്ഐ പരിരക്ഷ ലഭ്യമാക്കും.അപകടകരമായ ജോലിയില് ഏര്‍പ്പെടുന്ന തൊഴിലാളികള്‍ക്ക് ഇഎസ്ഐ ഏര്‍പ്പെടുത്തും.ഗോത്ര-ആദിവാസി വിഭാഗങ്ങള്‍ക്ക് തൊഴിലവസരങ്ങള് സൃഷ്ടിക്കുന്നതിനായി ആറായിരം കോടിയുടെ പദ്ധതി നടപ്പാക്കും. വഴിയോര കച്ചവടക്കാര്‍ക്ക് അയ്യായിരം കോടിയുടെ വായ്പാ പദ്ധതി വരും. പതിനായിരം കോടി രൂപയുടെ ഈ പദ്ധതിക്ക് ഒരു മാസത്തിനകം രൂപം നല്‍കും. പതിനായിരം രൂപവരെ അടിയന്തിര വായ്പയായി നല്‍കും. ഡിജിറ്റല് പെയ്‌മെന്റുകള്‍ക്ക് ഇന്‍സെന്റീവ് നല്‍കും. 50 ലക്ഷം പേര്‍ക്ക് ഗുണം ലഭിക്കും.\nനഗരങ്ങളില് കുറഞ്ഞ വാടകയ്ക്ക് താമസസൗകര്യം ഒരുക്കും. സര്‍ക്കാര് ഭവനനിര്‍മാണ പദ്ധതികള് ഇതിനുതകുന്ന വിധത്തില് രൂപപ്പെടുത്തും.\nകഴിഞ്ഞ വര്‍ഷം 182 രൂപയായിരുന്ന ശരാശരി വേതന നിരക്ക് 202 രൂപയായി വര്‍ധിപ്പിച്ചു.കുടിയേറ്റ തൊഴിലാളികള്‍ക്ക് വെള്ളവും ഭക്ഷണവും പാര്‍പ്പിടവും ഒുരുക്കുന്നതിനായി സ്റ്റേറ്റ് ഡിസാസ്റ്റര് റസ്പോണ്‍സ് ഫണ്ട് (എസ്ഡിആര്‍ഫ്) ഉപയോഗിക്കാനായി സംസ്ഥാനങ്ങള്‍ക്ക് അനുമതി നല്‍കി. ഇതിന്റെ ഭാഗമായി 11002 കോടി രൂപ മുന്‍കൂട്ടി എല്ലാ സംസ്ഥാനങ്ങള്‍ക്കും ഏപ്രില് മൂന്നിന് നല്‍കി.12000 സ്വയംസഹായ സംഘങ്ങള് മൂന്നു കോടി മുഖാവരണങ്ങളും 1.20 ലക്ഷം ലിറ്റര് സാനിറ്റൈസറും നിര്‍മിച്ചു. ഇതിലൂടെ പാവപ്പെട്ടവര്‍ക്ക് ജോലി നല്‍കാന് സാധിച്ചു.\ncovid19 mudra loan Nirmala Sitharaman wage structure


പ്രവാചക ശബ്‌ദം - മാനവവംശത്തോട് ദൈവം കാണിച്ച അവര്‍ണ്ണനീയമായ സ്നേഹം\nസ്വന്തം ലേഖകന് 24-04-2016 - Sunday\n"ആരും എന്നില്‍നിന്ന് അതു പിടിച്ചെടുക്കുകയല്ല, ഞാന് അതു സ്വമനസ്‌സാ സമര്‍പ്പിക്കുകയാണ്. അതു സമര്‍പ്പിക്കാനും തിരികെ എടുക്കാനും എനിക്കധികാരമുണ്ട്. ഈ കല്‍പന എന്റെ പിതാവില്‍നിന്നാണ് എനിക്കു ലഭിച്ചത്" (യോഹന്നാൻ 10:18).\nവിശുദ്ധ ജോൺ പോള് രണ്ടാമൻ മാർപാപ്പായോടൊപ്പം ധ്യാനിക്കാം: ഏപ്രില്-24\nതന്റെ ആടുകളെ ആക്രമിക്കുവാന് ചെന്നായ്ക്കള് വരുന്നത് കാണുമ്പോൾ പേടിച്ച് ഓടുന്നവനല്ല നല്ലിടയന്. മറിച്ച്, സ്വന്തം ജീവൻ വകവയ്ക്കാതെ ആ ശത്രുവുമായി മല്ലിടുകയും തന്റെ ആടുകളിൽ ഒന്ന് പോലും നഷ്ടപെട്ടില്ലായെന്ന് ഉറപ്പു വരുത്തുകയും ചെയ്യുന്നവനാണ് നല്ലിടയന്. സ്വന്തം ജീവൻ പോലും അവഗണിച്ച് ശത്രുക്കളെ നേരിടാന് അവൻ ഒരുങ്ങുന്നില്ലായെങ്കിൽ നല്ല ഇടയൻ എന്ന വാക്കിനും സ്ഥാനത്തിനും അവൻ അർഹനല്ല. മറിച്ച് അവന് വെറും ഒരു ജോലിക്കാരൻ മാത്രമേ ആകുന്നുള്ളൂ.\nനല്ല ഇടയൻ തന്റെ ആടുകള്‍ക്ക് വേണ്ടി സ്വജീവൻ അര്‍പ്പിക്കുന്നു. യേശു കുരിശിൽ മരിക്കുക വഴി തന്റെ ജീവൻ ഈ ലോകത്തുള്ള സകല മനുഷ്യർക്കും വേണ്ടി ബലിയായി തീരുകയായിരുന്നു. ആദി പാപം മൂലം മാനവജാതിയ്ക്ക് നഷ്ടപ്പെട്ടുപോയ ജീവൻ തിരികെ നൽകുവാൻ വേണ്ടിയായിരുന്നു അവന്റെ ബലി. കണ്‍മുന്നിലുള്ള അതിഭീകരമായ മരണത്തെ മുന്‍കൂട്ടി അറിഞ്ഞെങ്കിലും അവന് പിന്‍മാറിയില്ല. മാനവ വംശത്തോട് ദൈവം കാണിച്ച അവര്‍ണനീയമായ സ്നേഹമാണ് ഇവിടെ ദര്‍ശിക്കാന് സാധിക്കുന്നത്.\nപാവങ്ങളെ സഹായിക്കാൻ മാനവികതാ രേഖയില് ഒപ്പുവച്ചു പാപ്പയും ഗ്രാന്‍ഡ് ഇമാമും\nചരിത്രപരമായ തീരുമാനവുമായി ബെര്‍മുഡ: സ്വവര്‍ഗ്ഗ വിവാഹത്തിന്റെ നിയമസാധുത റദ്ദാക്കുന്നു\nഇറാഖിലെ ക്രൈസ്തവര്‍ക്ക് ക്രിസ്തുമസ് സമ്മാനവുമായി നൈറ്റ്സ് ഓഫ് കൊളംബസ്\nഇടവകയിലെ കുടുംബങ്ങള്‍ക്ക് ശൗചാലയം നിര്‍മ്മിച്ചുനല്‍കാതെ പുതിയ പള്ളിമേടയില് താമസിക്കില്ല: ഉറച്ച തീരുമാനവുമായി ഐസക്ക് അച്ചന്


ലോകാവസാനം വരുന്നു? ദശലക്ഷങ്ങളെ കൊന്നൊടുക്കുന്ന മഹാമാരി... ഡിസീസ് എക്‌സ്, കണ്ടെത്താത്ത രോഗാണു | ‘Disease X’ could be the world’s worst nightmare - Malayalam Oneindia\nന്യൂയോര്‍ക്ക്: ലോകാവസാനത്തെ കുറിച്ചുള്ള പ്രവചനങ്ങള് പലരും നടത്താറുണ്ട്. ഓരോ കാലത്തും അത്തരം ചില വ്യാജ വാര്‍ത്തകളും പ്രചരിക്കാറുണ്ട്. എന്നാല് ഈ ലോകം ഒരിക്കല് അവസാനിക്കില്ല എന്ന് ഉറപ്പിച്ച് പറയാന് ആര്‍ക്കും ആവില്ല.\nതീമഴ പെയ്‌തോ, ഉല്‍ക്കാ പതനം കൊണ്ടോ, മഹാപ്രളയം സംഭവിച്ചോ ഒന്നും ആയിരിക്കില്ല ലോകം അവസാനിക്കാന് പോകുന്നത്. അത് തീര്‍ത്തും മനുഷ്യനിര്‍മിതം ആയിരിക്കും എന്നാണ് പലരും വിശ്വസിക്കുന്നത്.\nഅത്തരത്തില് ഒരു ലോകാവസാനം ഉടന് സംഭവിക്കുമോ? ദശലക്ഷങ്ങളെ കൊന്നൊടുക്കാന് ശേഷിയുള്ള ഒരു മാരക രോഗത്തെ കുറിച്ചാണ് ഇപ്പോള് പുറത്ത് വരുന്ന മുന്നറിയിപ്പ്. ഏത് രോഗാണുവാണ് അത് പരത്തുക എന്നത് പോലും ശാസ്ത്രലോകത്തിന് ഇപ്പോള് ഒരു പിടിയും ഇല്ല....\nഓരോ കാലഘട്ടങ്ങളിലും ഓരോ മഹാമാരികള് ലോകത്തെ വേട്ടയാടിയിട്ടുണ്ട്. അത് വസൂരിയും മലമ്പനിയും ഒക്കെ ആയിരുന്നു പണ്ട്. പിന്നീട് എയ്ഡ്‌സും എബോളയും ആയി. സാര്‍സും സിക്ക വൈറസും ലക്ഷക്കണക്കിന് പേരുടെ ജീവന് എടുത്തിട്ടുണ്ട്. എന്നാല് ഇവയെല്ലാം ഇന്ന് ഏതെങ്കിലും വിധത്തില് നിയന്ത്രണ വിധേയം ആണ്. എന്നാല് നിയന്ത്രണ വിധേയം അല്ലാത്ത ഒരു രോഗം പടര്‍ന്നുപിടിച്ചാല് എന്ത് ചെയ്യും? ആ ചോദ്യത്തിന് ഉത്തരം തേടുകയാണ് ശാസ്ത്രലോകം. അതോടൊപ്പം തന്നെ ലോകത്തിന് ഒരു വലിയ മുന്നറിയിപ്പും നല്‍കുന്നു.\nലോകാരോഗ്യ സംഘടന പുറത്ത് വിട്ട മഹാമാരികളുടെ പട്ടികയില് ഒരു രോഗം കൂടി സ്ഥാനം പിടിച്ചിരിക്കുന്നു. ഡിസീസ് എക്‌സ് എന്നാണ് ഇതിന് പേര് നല്‍കിയിരിക്കുന്നത്. പേര് പോലെ തന്നെ ഇതേ പറ്റി ശാസ്ത്ര ലോകത്തിന് കാര്യമായ ധാരണകളില്ല. എന്നാല് ലോകമെമ്പാടും ദശലക്ഷക്കണക്കിന് മനുഷ്യരെ ഇല്ലാതാക്കാന് ഈ രോഗത്തിന് കഴിയും എന്നാണ് വിശ്വസിക്കപ്പെടുന്നത്. അതിനെ എങ്ങനെ നേരിടും എന്നത് സംബന്ധിച്ച് കൃത്യമായ മാര്‍ഗ്ഗ നിര്‍ദ്ദേശങ്ങള് നല്‍കാനും ശാസ്ത്രലോകത്തിന് കഴിയുന്നില്ല.\nഎന്താണ് ഡിസീസ് എക്‌സ് എന്ന് ചോദിച്ചാല് കൃത്യമായ ഒരു ഉത്തരം ഇല്ല. അറിയാവുന്ന, അറിയാത്ത ഒരു മഹാമാരി എന്നാണ് ഇതിനെ വിശേഷിപ്പിക്കുന്നത്. രോഗത്തെ കുറിച്ച് അറിയാം, പക്ഷേ, അത് എങ്ങനെ എപ്പോള് പടരും എന്നോ, എന്തായിരിക്കും അതിന്റെ ലക്ഷണങ്ങള് എന്നോ ഒരു എത്തും പിടിയും ഇല്ലാത്ത സാഹചര്യമാണ് ഇപ്പോഴുള്ളത്. പടര്‍ന്നുപിടിച്ചു കഴിഞ്ഞാല്, അതിനെ പ്രതിരോധിക്കാന് എളുപ്പമാകില്ല. ദിവസങ്ങള്‍ക്കുള്ളില് തന്നെ ലക്ഷക്കണക്കിന് മനുഷ്യരെ അത് ഇല്ലാതാക്കിയേക്കും എന്ന് മാത്രം.\nഎന്തൊരു രോഗം? എങ്ങനെ?\nപലരീതിയില് ആയിരിക്കാം ഈ രോഗം പൊട്ടിപ്പുറപ്പെടുന്നത് എന്നാണ് ശാസത്രലോകം വിശ്വസിക്കുന്നത്. അത് ഒരു പക്ഷേ, ജൈവശാസ്ത്രപരമായ മ്യൂട്ടേഷന്(പരിവര്‍ത്തനം) കൊണ്ട് ആയിരിക്കാം. ഏതെങ്കിലും രോഗാണുവിന് ഇത്തരത്തില് മ്യൂട്ടേഷന് സംഭവിക്കാനുള്ള സാധ്യത തള്ളിക്കളയാന് ആവില്ല. എന്നാല് അതിലും അപ്പുറത്തുള്ള ഭയങ്ങളാണ് ഇപ്പോള് ചുഴിഞ്ഞുനില്‍ക്കുന്നത്. ജൈവായുധങ്ങളും രാസായുധങ്ങളും യുദ്ധങ്ങള് കൈയ്യടക്കിക്കൊണ്ടിരിക്കുന്ന കാലത്ത് അത്തരം സാധ്യതകളേയും ഭയക്കാതിരിക്കാന് ആവില്ല.\nപല ഹോളിവുഡ് സിനിമകളിലും ഇത്തരത്തിലുള്ള പ്രമേയങ്ങള് ചര്‍ച്ചയായിട്ടുണ്ട്. ഒരു വിഭാഗത്തെ പൂര്‍ണമായും ഇല്ലാതാക്കാന് പ്രാപ്തമായ വൈറസ്സുകളെ വികസിപ്പിച്ചെടുത്ത് പുറത്ത് വിടുക എന്ന അതി ക്രൂരമായ ഭീകരാക്രമണം. അത്തരം ഒരു സാധ്യത തള്ളിക്കളയാന് സാധിക്കില്ല എന്നാണ് വിലയിരുത്തല്. അതുപോലെ തന്നെ, യാദൃശ്ചികമായി ഇത്തരം രോഗാണുക്കള് ലാബുകളില് നിന്ന് പുറത്ത് വരാനുള്ള സാധ്യതയും തള്ളിക്കളയാന് ആവില്ല. എന്തായാലും രോഗം പൊട്ടിപ്പുറപ്പെട്ടാല് അത് സംഹാര താണ്ഡവം ആടും എന്ന് ഉറപ്പാണ്.\nഅറിയപ്പെടാത്ത ഒരു രോഗാണു\nഇതുവരെ കണ്ടെത്തിയിട്ടില്ലാത്ത, കണ്ടെത്താന് സാധിച്ചിട്ടില്ലാത്ത, തിരിച്ചറിയാത്ത ഒരു രോഗാണു പരത്തിയേക്കാവുന്ന രോഗം എന്ന് മാത്രമാണ് 'ഡിസീസ് എക്‌സിനെ' കുറിച്ച് ശാസ്ത്രജ്ഞര് വിശദീകരിക്കുന്നത്. രോഗാണുവിനെ കണ്ടെത്തി, അതിന് പ്രതിവിധി വികസിപ്പിക്കുമ്പോഴേക്കും രോഗം പടര്‍ന്നുപിടിച്ചിരിക്കും. മെര്‍സ് വൈറസിന്റെ കാര്യത്തിലും സിക്ക വൈറസിന്റെ കാര്യത്തിലും എല്ലാം സംഭവിച്ചത് ഇത് തന്നെയാണ്. പ്രതിരോധത്തിന് പ്രാപ്തരാകുമ്പോഴേക്കും അനേകലക്ഷങ്ങള്‍ക്ക് ജീവന് നഷ്ടപ്പെട്ടിരിക്കും.\nജീന് എഡിറ്റിങ്ങിലൂടെ പുത്തന് രോഗാണുക്കളെ സൃഷ്ടിക്കുക എന്നത് ഇന്നത്തെ കാലത്ത് അത്ര വലിയ ബുദ്ധിമുട്ടുള്ള കാര്യമല്ല. പല അന്താരാഷ്ട്ര ലബോറട്ടറികളിലും ഇത്തരത്തിലുള്ള പരീക്ഷണങ്ങള് നടക്കാറുണ്ട്. എന്നാല് ഇങ്ങനെ ജീന് എഡിറ്റിങ്ങിലൂടെ ഒരു പുതിയ രോഗാണുവിനെ സൃഷ്ടിച്ച് പുറത്ത് വിടുകയാണെങ്കില് അതിനെ പ്രതിരോധിക്കുക തീരെ എളുപ്പമാകില്ല എന്നാണ് വിദഗ്ധര് വിലയിരുത്തുന്നത്. മുമ്പ്, ശീതയുദ്ധകാലത്ത് അമേരിക്കയും റഷ്യയും എല്ലാം ഇത്തരത്തിലുള്ള ജൈവായുധങ്ങള് പരീക്ഷിച്ചിരുന്നു. എന്നാല് അതിനേക്കാള് ഭീകരമായിരിക്കും ഇന്നത്തെ കാലത്ത് അങ്ങനെയെന്തെങ്കിലും ചെയ്താല് സംഭവിക്കാന് പോകുന്ന കാര്യങ്ങള്.\nഐസിസോ, അല് ഖ്വായ്ദയോ, കൊറിയയോ?\nഇത്തരം ഒരു ഭീകരാക്രമണം ആര്‍ക്ക് വേണമെങ്കിലും നടത്താം എന്ന സ്ഥിതിയാണുള്ളത്. ഐസിസോ അല് ഖ്വായ്ദയോ പോലുള്ള ഭീകര സംഘടനകള്‍ക്കും വേണമെങ്കില് ഇത് സാധ്യമാകും. നോര്‍ത്ത് കൊറിയയെ പോലുള്ള രാജ്യങ്ങള്‍ക്കും വേണമെങ്കില് ഇങ്ങനെയൊന്ന് ചെയ്യാന് സാധിക്കും. ഉത്തര കൊറിയന് ഏകാധിപതി കിം ജോങ് ഉന്നിന്റെ അര്‍ദ്ധസഹോദരനെ വധിച്ചത് തിരിച്ചറിയാന് കഴിയാത്ത ഒരു 'നെര്‍വ് ഏജന്റ്' ഉപയോഗിച്ചായിരുന്നു. അത്തരം രാസവസ്തുക്കള് ഉത്പാദിപ്പിക്കാന് ശേഷിയുടെ കീടാണുക്കളെ സൃഷ്ടിക്കുക ഏറെ സങ്കീര്‍ണമായ പ്രക്രിയ ആണ്. എങ്കില് പോലും അത് അസാധ്യമല്ല എന്നതാണ് സത്യം.\nഎന്തായാലും ലോകത്തെ മുഴുവന് ഭയത്തിന്റെ മുള്‍മുനയില് നിര്‍ത്തുന്നതിന് വേണ്ടിയല്ല ലോകാരോഗ്യ സംഘടന ഡിസീസ് എക്‌സിനെ കുറിച്ചുള്ള വിവരങ്ങള് പുറത്ത് വിട്ടിട്ടുള്ളത്. ലോകമെമ്പാടുമുള്ള ആരോഗ്യ പ്രവര്‍ത്തകര്‍ക്ക് ഒരു മുന്‍കരുതല് എന്ന രീതിയില് ആണ്. അറിയപ്പെടുന്ന രോഗങ്ങളുടെ കാര്യത്തില് മാത്രം പോര ശ്രദ്ധ, പുതിയതായി പ്രത്യക്ഷപ്പെടാന് ഇടയുള്ള രോഗങ്ങളെ കുറിച്ചും ശ്രദ്ധാലുക്കളാകണം എന്നാണ് പറയുന്നത്. മനുഷ്യരും മൃഗങ്ങളും തമ്മിലുള്ള ഇടപെടലുകള് കൂടുതലായിക്കൊണ്ടിരിക്കുന്ന സാഹചര്യത്തിലും ഇത്തരം പുതിയ രോഗങ്ങള് പടര്‍ന്നുപിടിക്കാം. എയ്ഡ്‌സ് പോലുള്ള രോഗങ്ങള് അത്തരത്തിലാണ് മനുഷ്യനിലേക്ക് എത്തിയത് എന്നാണ് കരുതുന്നത്.\ndisease epidemic virus who science terror attack dooms day രോഗം വൈറസ് ലോകാരോഗ്യ സംഘടന ഭീകരാക്രമണം ലോകാവസാനം